
1. YHTEENVETO 


Lapinporokoira kuuluu pohjoisiin paimenpystykorviin, joita vieläkin käytetään poronhoidossa, mutta rotu sopii 
hyvin myös harrastuskoiraksi ja aktiiviseksi perhekoiraksi. Erityisesti käyttökoirarodulle on tärkeää, että rodun 
kasvattajat ja harrastajat tiedostavat rodun alkuperäisen käyttötarkoituksen ja siihen vaadittavien 
ominaisuuksien säilyttämisen jalostuksessa. 


Lapinporokoira on kennelmaailman näkökulmasta suhteellisen pieni rotu, johon yksilötäydennystä ei juuri voi 
saada ulkomailta muita Pohjoismaita lukuun ottamatta. Rodun kohdalla on kuitenkin vältetty historian tuomat 
riskit. Moottorikelkat vähensivät 1960-luvulta alkaen koirien käyttöä poronhoidossa. Etenkin 1970-1980 
luvuilla rodun suosio oli alhaalla, ja rotu koki geneettisen pullonkaulan vain harvojen koirien päästessä 
jatkamaan sukua. Tämä johti joidenkin sukujen katoamiseen ja toisten yleistymiseen. Lappilaisten koirien 
historiassa on myös varhaisempia pullonkauloja, kuten Lapin sota ja penikkatautiepidemiat. Ennen internettiä 
kasvattajien työ olikin haasteellista, miten löytää sopivia uroksia. Rodun kasvatustyö pohjasi melko suppeaan 
koiramäärään, eikä sukusiitoksen haittoihin tiedetty kiinnittää vielä huomiota. Niinpä onkin ymmärrettävää, 
että nykyisten koirien sukutauluissa kauempana toistuvat samat tutut ns. kantakoirien nimet. Tämän takia 
onkin hyvin tärkeää huolehtia, että yksilöitä käytetään jatkossa jalostukseen mahdollisimman laajalla skaalalla. 


Rodun geenipohja on ollut kapea, mutta sitä on saatu laajennettua rotuun myöhemmin otettujen koirien 
jalostuskäytöllä. Tämän osoitti Kennelliiton teettämä kotimaisten rotujen monimuotoisuustutkimus, jossa 
lapinporokoira sai muihin rotuihin verrattuna erinomaisen tuloksen. Rodun suosio Suomessa ja ulkomailla on 
viime vuosikymmeninä kasvanut. Tämä on lisännyt kasvattajien ja syntyvien pentueiden määrää, mikä 
mahdollistaa aikaisempaa useampien yksilöiden jalostuskäytön. Kasvattajien tulisikin jalostuksessa pyrkiä 
tulevaisuudessa geenipohjan mahdollisimman laajaan säilyttämiseen välttämällä samojen jalostusyksilöiden 
käyttöä useaan kertaan. Myöskään toiset suvut eivät saisi yleistyä toisten kustannuksella, vaan kantaa tulisi 
käyttää jalostukseen mahdollisimman tasaisesti. 


Koska alun perin poronhoito ei tuntenut valtionrajoja ja poropaimentavia ravaajatyypin koiria on käytetty 
muissakin Pohjoismaissa, jalostuksessa on tärkeä tehdä pohjoismaista yhteistyötä. Ruotsissa ja Norjassa on 
havahduttu rotuunottoihin ja on otettu samana vuonna jopa toistakymmentä koiraa rotuun. Ts. luvut 
ohittavat jo Suomen vuosittaiset rotuunottomäärät. Jalostustoimikunta pyrkii tekemään yhteistyötä myös 
muissa pohjoismaissa tehtävien rotuunottojen suhteen ja tarjoamaan rodun kotimaana tietotaitoaan. 
Suomessa rotuun otettavien koirien sukutaustat selvitetään hyvin tarkkaan ja niiden ulkomuodon tarkastaa 
kaksi Lappalaiskoirat ry:n valtuuttamaa ulkomuototuomaria. Myös suvussa olevat jo rekisteröidyt koirat on 
tärkeä kirjata julkisesti ylös, jotta jatkossa yhdistelmiä osataan tehdä riskit halliten. Kuitenkin viime kädessä 
vastuussa rodusta on Suomen Kennelliitto ja rodun kotimaan yhdistys Lappalaiskoirat ry. Hallittuna toimintana 
rotuunotot vahvistavat rodun geneettistä monimuotoisuutta ja auttavat säilyttämään 
paimennusominaisuuksia. 


Jalostuksen tavoiteohjelman tarkoitus on ohjata jalostusta säilyttämään rodun elinvoimaisena: käyttämään 
mahdollisimman laajaa jalostuskantaa välttäen matadorijalostusta ja sukusiitosta, tavoitteena 
poropaimennukseen rakenteensa, luonteensa ja terveytensä puolesta kykenevä koira. Nämä samat tavoitteet 
sopivat myös hyvälle harrastuskoiralle ja aktiiviselle perhekoiralle. Jokaisen kasvattajan tulisi työssään ajatella 
rotua kokonaisuutena ja kasvattamiaan pentueitaan kuin osana palapeliä, josta rotu muodostuu. Jos 
kasvattajat ajattelevat vain seuraavaa omaa pentuetta ottamatta huomioon rodun kokonaisuutta, voi rodun 
jalostus ajautua ongelmiin. 


Rodun terveystilannetta voidaan pitää tällä hetkellä melko hyvänä. Lapinporokoira on yleensä perusterve, 
elinvoimainen koira, jolla harvemmin on elämää vakavasti haittaavia pitkäaikaisia sairauksia. Rodussa 
kuitenkin esiintyy joitakin perinnöllisiä sairauksia, kuten silmäsairauksia (PRA, perinnölliset kataraktat), 
lonkkaniveldysplasiaa, erilaisia immuunijärjestelmän häiriöitä ja epilepsiaa. 


Rodun PEVISA-ohjelma on ollut erittäin salliva. Lapinporokoiran kohdalla terveystarkastusten edellyttäminen 

on onnistuneesti pohjannut vapaaehtoisuuteen. Lähes jokaisessa lapinporokoirapentueessa molemmat 
vanhemmat ovat silmätarkastettuja jo ennen ensimmäistä pentuetta. Joissakin harvoissa tilanteissa voi myös 
silmätarkastamattoman koiran käyttö jalostukseen olla rodun kannalta perusteltua: tällöin on kyse koirasta, 
joka edustaa harvinaista sukua tai omaa rodun kannalta muita merkittäviä ominaisuuksia, mutta jonka 
silmätarkastukseen saaminen on mahdotonta esimerkiksi omistajan haluttomuudesta ja maantieteellisestä 
sijainnista johtuen. Lapinporokoiran suhteen halutaan pysyä PEVISA-ohjelmassa mukana, koska mukana olo jo 
ohjaa vastuulliseen kasvatukseen. Lapinporokoirarodun suurin uhka on geneettisen monimuotoisuuden 
kaventuminen, joten pevisan ehtoja ei haluta liian tiukoiksi. Peilaamattoman koiran käyttö jalostukseen on 
koettu tarpeelliseksi mahdollisuudeksi, joten lapinporokoiran kohdalla pitäydytään siinä, että kaksi pentuetta 
sallitaan ilman peilausta. Käytännössä nämä ovat lähes aina poikkeustapauksia. Silmätarkastamattomia koiria 
tulisi kuitenkin käyttää jalostukseen vain hyvin painavin perustein. Koiran viimeinen silmäpeilaus olisi syytä 
tehdä koiran ollessa jo vanhempi, koska vain osa silmäsairauksista näkyy nuorella koiralla. 


Jokainen lapinporokoiran omistaja osaltaan voi edesauttaa rodun jalostusta terveystarkastamalla koiransa. 
Suositeltavia terveystutkimuksia ovat silmäpeilauksen lisäksi mm. lonkka- ja kyynärtutkimukset, prcd-PRA- 
geenitestaus. Koska kyseessä on periaatteessa käyttökoirarotu, lonkkatulokseltaan C:tä ja kyynärtulokseltaan 
ykköstä huonompaa ei suositella käytettäväksi jalostukseen. 


Hankalammin hallittava terveydellinen haaste lapinporokoiralla on autoimmuunisairaudet kuten mm. 
allergiat, kilpirauhasen vajaatoiminta, Addisonin tauti, cushingtauti. Niitä sairastavia koiria ei tulisi käyttää 
jalostukseen. Kahta koiraa, joiden lähisuvussa tiedetään olevan samankaltaisia terveydellisiä ongelmia, ei tulisi 
jalostuksessa yhdistää toisiinsa. Myös geenipohjan säilyttäminen mahdollisimman laajana on tärkeä osa 
sairauksien yleistymisen ennaltaehkäisyä. Koska KoiratNet ei toistaiseksi kerää tietoja ko. sairauksista, 
tehokkain riskinhalinta yhdistelmien suhteen tapahtuu hyväksyttämällä yhdistelmä jalostustoimikunnalla. 
Toivottavasti jatkossakin sairaustietoja ilmoitetaan jalostustoimikunnalle, jolloin myös 
autoimmuunisairauksien esiintyminen seuraavissa koirasukupolvissa saadaan pidettyä alhaalla. 


Koiran käyttö paimennukseen on lisääntynyt viimeisten vuosien aikana ja toimiville käyttökoirille on tilausta 
varmasti myös tulevaisuudessa. Luonteen huomioiminen jalostuksessa onkin erittäin tärkeää. Jalostukseen 
tulisikin pyrkiä käyttämään työkäytössä toimivia ja hyväksi havaittuja koiria sekä pyrkiä testaamaan muiden 
jalostukseen käytettyjen koirien paimennusominaisuuksia mahdollisuuksien mukaan. Poropaimennustestejä 
järjestää Porokoirakerho ry. Paimennusharjoituksia järjestetään yksityisillä poro- ja lammastiloilla. Muita 
keinoja arvioida koiran luonnetta yleisemmällä tasolla ovat luonnetesti ja MH-kuvaus. Vaikka rodun suosion 
kasvu perustuu sen käytön lisääntymiseen harrastus- ja seurakoirana, kummankaan käyttötarkoituksen ei 
tulisi liiaksi vaikuttaa rodun luonteiden jalostukseen, vaan tavoitteena tulisi säilyttää toimiva paimenkoira. 


Rodun ulkomuodossa on aina esiintynyt vaihtelua, niin eri alueen koiratyyppien kuin eri kasvattajien 
jalostuksen painotuksista johtuen. Lapinporokoira on rekisteröitynä rotuna nuori ja myös rotuunotettujen 
koirien käyttö on lisännyt ulkomuodon vaihtelua kannassa. Rodussa esiintyy vähäisissä määrin koiria, jotka 
eivät rakenteeltaan täysin vastaa rotumääritelmän kuvaamaa ihannekoiraa: puutteita on mittasuhteissa, 
kulmauksissa edessä ja/tai takana, karvapeitteessä, luustossa ja hännän kantotavassa. Kuitenkin rodun 
ulkomuoto on yhtenäistynyt ja ulkomuodollisesti äärityyppisten koirien määrä on vähentynyt. Jalostuksessa 
tulisi pyrkiä oikeaan, työkäyttöön parhaiten soveltuvaan rakenteeseen ja tyyppiin. Kestävä rakenne sekä muut 
käytössä tärkeät ulkomuoto-ominaisuudet, kuten riittävän vahva karvapeite, ovat yksi osa koiran 
käyttöominaisuuksia. 


Ulkomuoto ei ole keskeisin jalostuskriteeri rodussa, joten myös ulkomuodoltaan heikompi tasoisten koirien 
jalostuskäyttö on perusteltua, jos niillä on jokin muu rodun kannalta toivottu ominaisuus tai ne edustavat 
harvinaisia sukulinjoja. Tällöin tulisi jalostuksessa valita niille kumppaniksi koira, joka omalta osaltaan korjaa 
näitä puutteita mahdollisimman hyvin, mutta ei niin että kaikki sukulinjat sekoittuisivat keskenään. 
Ulkomuodon puutteita voidaan myös pyrkiä korjaamaan jalostuksessa seuraavissa sukupolvissa tehtävillä 
jalostusvalinnoilla, pidemmällä aikavälillä. 


Rodun edellinen jalostuksen tavoiteohjelma on hyväksytty Lappalaiskoirat ry:n yleiskokouksessa 4.10.2014 ja 
Kennelliiton jalostustieteellinen toimikunta hyväksyi sen 16.6.2015. PEVISA-ohjelmassa rotu on ollut vuodesta 
1995 alkaen. 


2. RODUN TAUSTA 


Lapinporokoiran historia liittyy kiinteästi saamelaisten ja poronhoidon historiaan. Siksi on välttämätöntä 
käsitellä näitä kaikkia yhdessä, jotta olisi mahdollista ymmärtää lapinporokoirarodun taustat ja toisaalta 
nykyisyys poroja paimentavana koirana. Saamelaiset ovat jo vuosisatojen ajan käyttäneet koiria porojen 
paimennukseen ja vartiointiin Fennoskandian ja Venäjän pohjoisosissa. Saamelaiskulttuuria käsittelevissä 
kirjoituksissa perinteinen lappalainen koira mainitaan yleensä paimentavana koirana. Koiraa tarvittiin 
paimennukseen sekä porotokkien vartiointiin ja liikutteluun. Porokoiran historian kaksi merkittävää 
käännekohtaa ovat toinen maailmansota ja moottorikelkan käyttöön ottaminen 1960-luvulla. Näiden 
seurauksena porokoirakanta poronhoitoalueella romahti. 


2.1 Varhaishistoria 
Yli kolmetuhatta vuotta sitten saamelaiset asuivat Laatokan ja Äänisen alueella levittäytyen sieltä hitaasti 
laajemmalle alueelle. Tällöin saamelaiskulttuuri edusti pyyntikulttuuria ja elinkeinoja olivat metsästys ja 
kalastus. Suomalaisheimojen siirtyessä pohjoisemmaksi osa saamelaisista väistyi heidän tieltään, osa jäi 
aloilleen ja sekoittui uudisasukkaisiin. 


Pyyntikulttuurin muuttuminen kohti poronhoitoa alkoi arvioiden mukaan jo noin 700 jKr. vaikkakin 
ensimmäiset kirjalliset kuvaukset ovat vasta vuonna 1555 julkaistussa Olaus Magnuksen ”Pohjoisten kansojen 
historia”-teoksessa. Laajamittainen poronhoitokulttuuri kehittyi 1600-luvulla Ruotsin ja Norjan puolella. Sekä 
Olaus Magnus että Carl von Linne mainitsevat kirjoissaan myös saamelaisten koirat. Ensimmäiset kuvat 
porokoirasta löytyvät vuodelta 1767 Knud Leemin kirjasta ”Beskrivelse over Finnmarks lapper”. (Tuominen 
15- 17.) 


Poronhoitokulttuurissa ja porojen paimennuksessa on ollut alusta alkaen alueellisia eroavaisuuksia Lapin eri 
osissa. Ympärivuotinen tai lähes ympärivuotinen paimennus on ollut tyypillistä länsilappilaiselle 
poronhoitokulttuurille, sen sijaan esimerkiksi Kemin Lapin alueella paimennus on keskittynyt talveen 
(Korhonen 39.). Paimentaminen helpotti poroelon hyödyntämistä ja auttoi myös torjumaan petoja (Korhonen 
52.). Suurporonhoito ei olisi onnistunut ilman koiria, koska satapäisten tokkien paimentaminen ilman niitä 
olisi ollut mahdotonta. Tunturisaamelaisesta poronhoidosta ja paimennukseen käytetyistä koirista 
Enontekiön kunnan alueella ennen toista maailmansotaa saa hyvän käsityksen esim. eläinlääkäri Yrjö Kokon 
kirjasta ”Neljän tuulen tie”. Kirjassa on lukuisia mainintoja ihmisen ja koiran yhteiselosta sekä paimenkoiran 
luonteista ja toimintatavoista. 


Mistä poroa paimentavat koirat sitten ovat peräisin? Koiria tiedetään olleen ihmisten kumppaneina jo 
Fennoskandinaviaa asutettaessa. Koska silloin vallitsi pyyntikulttuuri, ovat koiratkin todennäköisesti olleet 
metsästyskoiria. On mahdollista, että porokoira on jalostettu niistä tai jostakin toisesta koirakannasta, jonka 
ominaisuudet ovat sopineet paimentamiseen paremmin tai sitten poroa paimentavan koira on jalostunut 
edellä mainituista metsästys- ja paimenkoirakantojen sekoituksista. Saamelaisten vuorovaikutus 
naapurikulttuurien kanssa on aina ollut vilkasta ja kanssakäymistä esimerkiksi viikinkien kanssa tiedetään 
olleen. Viikinkikulttuurin uskotaankin vaikuttaneen poronhoidon kehittymiseen Skandinaviassa ja saaneen 
vaikutteita esimerkiksi norjalaisesta lammastaloudesta ja heillä tiedetään olleen lampaita paimentavia koiria. 
Myöskin Venäjän alueen koirilla on mahdollisesti merkitystä poroa paimentavan koiran kehityksessä. Siitä ei 
ole mitään varmuutta, onko näillä varhaishistorian koirilla kuinka suuri merkitys nykyisiin 
lappalaiskoirarotuihimme, mutta ainakin naapurimailtamme on saatu vaikutteita koiran käytöstä 
paimennuksessa ja niitä on on myös hyödynnetty porokoirien työkäytössä. 


2.2 Toista maailmansotaa edeltävä aika 
Aika ennen toista maailmansotaa oli porotaloudelle hyvää: poronhoito vahvistui 1920-luvulta toisen 
maailmansodan alkuun asti. Aikaa on kuvattu poronhoidon kulta-ajaksi. Tällöin myös poroa paimentaville 
koirille riitti työtä ja kanta oli laaja. 


Näihin aikoihin alkoi myös Kennelliitto varovaisesti kiinnostua poroa paimentavista koirista. Vuonna 1936 
ilmestyi Kennelliiton julkaisussa V.I. Mikkosen kirjoittama artikkeli ”Lapin pystykorva eli porokoira”. 
Alkuperäisimpänä Mikkonen piti koiratyyppiä, joka esiintyi Länsi-Lapissa, varsinkin Enontekiön alueella. 
Mikkonen ehdottikin, että Kennelliitto ryhtyisi jalostamaan kotimaista paimenkoiraa: Enontekiöllä ollut 
koirakanta oli tähän tarkoitukseen hänen mielestään hyvä pohja. Kennelliitto tekikin aloitteen asian alulle 
panemiseksi, mutta sota katkaisi suunnitelmat alkuunsa. (Tuominen 27.) 


Paliskuntain yhdistystä edeltäneellä Suomen poronjalostusyhdistyksellä oli ennen sotia suunnitelmia 
porokoiran jalostamiseksi. Se sai myös määrärahaa valtiolta tätä tarkoitusta varten, ja rahalla hankittiin yksi 
hyvänä pidetty narttu. Sillä tehtiinkin pennut, joista osa meni poromiehille opetettavaksi. Samoihin aikoihin 
myös Etelä-Suomessa tehtiin ensimmäisiä kasvatuskokeiluja, jotka eivät kuitenkaan johtaneet sen 
pidemmälle. (Tuominen 26.) 


Sota-aika oli tuhoisa Lapin porokoirakannalle. Koiria ei saanut ottaa evakkojuniin ja vaikka niitä olisi saanut 
sopimuksen mukaan viedä Ruotsin puolelle, niitä ammuttiin tästä huolimatta. Samoihin aikoihin Lapissa oli 
myös penikkatautiepidemia, joka levisi helposti erotuksissa ja tappoi koirakantaa. Alkuperäisiä koiria säilyi 
vähäisiä määriä vain joissakin eristetyissä kylissä. (Tuominen 29.) 


2.3 Sodan jälkeen 
Suomen Kennel-Klubi oli toinen Suomessa vaikuttanut koira-alan keskusjärjestö Kennelliiton ohella. Kennel- 
Klubin toimesta aloitettiin ensimmäinen yritys lappalaisen koirarodun muovaamiseksi. Valitettavasti 
lähtökohta jalostusyritykselle oli nykyajattelun mukaan väärä: rotua lähdettiin luomaan Etelä-Suomesta käsin 
ottamatta riittävästi huomioon koirien alkuperää ja käyttötarkoitusta. Ns. ”Kukonharjulainen” -kanta oli 
kuitenkin täysin eteläinen, eikä sillä ollut juurikaan tekemistä alkuperäisen poroa paimentavan koiran kanssa. 
Nykyisissä lapinporokoirissa kukonharjulaisia koiria ei ole lainkaan taustalla. 


Samaan aikaan myös Kennelliito jatkoi ennen sotaa alkanutta suunnitelmaansa porokoiran säilyttämiseksi ja 
rodun virallistamiseksi. Olli Korhonen teki matkoja ympäri Lappia tutustuen koirakantaan ja esitti vuonna 1954 
Kennelliiton julkaisuissa havaintojaan näiltä matkoilta ja ehdotuksiaan rodun systemaattiseksi kehittämiseksi. 
Muutamia poikkeuksia lukuun ottamatta varsinainen suunnitelmallinen jalostustoiminta oli Lapissa ollut 
harvinaista ja koirat olivat saaneet lisääntyä melko vapaasti, toisaalta pentujen karsinta oli tiukkaa. (Tuominen 
31.) 


Korhosen lähtökohta rodun kehittämiselle oli sen soveltuvuus alkuperäiseen työtehtävään ja ympäristöön. 

Hän teki mm. kyselyn neljällekymmenelle poromiehelle siitä, millainen on hyvä lapinporokoira. Tätä kyselyä 
voidaan pitää merkittävänä, koska siinä otettiin huomioon koiran käyttäjien tarpeet. Korhonen piti erittäin 

tärkeänä, että poronhoitajaväestö ottaa vastuuta lapinporokoiran jalostuksesta. 


Kennelliiton perustama porokoiratoimikunta teki alustavia tutkimuksia koirakannasta ainakin Utsjoella ja 
Inarissa. Toimikunnassa oli mukana kennelihmisten ohessa myös kaksi porolappalaista asiantuntemuksen 
lisäämiseksi. Sen tavoitteena oli kaikkien poropaimennuksessa käytettyjen koirien luettelointi, narttujen 

sijoittaminen luotettaville kasvattajille ja astuttaminen toimikunnan valitsemilla uroksilla. 


Koirien luettelointi alkoi jo vuonna 1954, kun Eino Takkunen tarkasti yli viisikymmentä porokoiraa Inarissa. 

Vuosien kuluessa Olli Korhonen ja kapteeni Eino Takkunen tekivät useita tarkastusmatkoja eri puolille Lappia. 

Mittavin kartoitustyö tehtiin 1959 - 1961 järjestetyissä näyttelyissä ja katselmuksissa. Organisaattorina toimi 

Lapin kennelpiirin puheenjohtaja ja maatalouspiirin johtaja agronomi Pauli Sipilä. Korhosen ja Takkusen 
mukana tarkastusmatkoilla oli Suomen Pystykorvajärjestön sihteeri Juho Perttola, jonka tehtävänä oli 
valokuvata koiria. Muita kartoitukseen aktiivisesti osallistuneita henkilöitä olivat Paliskuntain yhdistyksen 
toiminnanjohtaja Yrjö Ala-Ruikka sekä Kennelliiton toiminnanjohtaja V.I. Mikkonen. (Tuominen 33-36.) 


Myös pohjoismaista yhteistyötä yritettiin jo alkuvaiheessa, mutta tilanne varsinkin Ruotsissa oli Korhosen 
mukaan huono. Lapphund oli ollut virallinen rotu jo vuodesta 1936, mutta sillä ei ollut juurikaan tekemistä 
Pohjois-Ruotsissa paimenkoirina toimivien koirien kanssa. Jokkmokin alueella oli porokoirana koiria, jotka 
olivat neliömäisiä ja kippurahäntäisiä. Niiden jalostus oli aloitettu 1950-luvun alussa ja kanta oli varsin 
yhteneväinen. Norjassa porokoiran tilanne oli parempi, mutta sielläkin osassa koirista näkyi vieraiden rotujen 
(mm. skotlanninpaimenkoira ja saksanpaimenkoira) vaikutus. Joukossa oli kuitenkin myös tyypillisiä 
lapinporokoiran edustajia. Norjan puoleltahan oli perinteisesti haettu porokoiria myös Suomeen. (Tuominen 
31.) 


Paliskuntain yhdistys teki yhteistyötä Kennelliiton kanssa lapinporokoiran jalostuksessa. Inariin perustettiin 
Paliskuntainyhdistyksen toimesta viisikymmentäluvun lopulla koiratarha, jossa oli tarkoitus pitää narttuja ja 
kasvattaa pentuja luovutusikään asti. Kustannukset jaettiin paliskuntien kesken. Inarin tarhat toimivat 
kuitenkin vain joitakin vuosia. (Tuominen 38.) 


Moottorikelkan käyttöönotto poronhoidon työvälineeksi 1960-luvun alussa romahdutti paimentavan koiran 
käytön ja tarpeen. Poronhoidon motorisoituminen johti nopeasti porokoirista luopumiseen ja kanta alkoi 
vähentyä. 


2.4 Porokoirasta lapinporokoiraksi 
Lapinporokoiran kennelhistoria on nuori, mutta porotyössä käytetyn koiran historia on ikivanha. 
Ensimmäisessä Suomessa pidetyssä koiranäyttelyssä vuonna 1892 esitettiin Lapista tuotuja koiria lappalaisina 
paimenkoirina. 


Suomenlapinkoiran, lapinporokoiran ja ruotsinlapinkoiran juuret poronpaimentajina ovat pitkälti yhteiset; 
suomenlapinkoira erotettiin lapinporokoirasta 1960-luvun lopulla ja ruotsinlapinkoira virallistettiin jo 1940- 
luvulla. Suomen Kennelklubi hyväksyi lapinpaimenkoiran ensimmäiset rotumerkit vuonna 1945. Nimi 
muutettiin lapinkoiraksi vuonna 1967 ja samalla Lapinporokoira erotettiin omaan rekisteriinsä. 


Kennelliitossa jatkettiin työtä porokoiran saamiseksi viralliseksi koiraroduksi. Rodun hahmottelussa ja 
rotumääritelmän luomisessa merkittävän aseman saivat Elli ja Matti Jomppasen koirat Inarin Menesjärveltä. 
Kasvatusta oli harrastettu perheessä pitkään ja tuloksena oli koirakanta, joka oli yhtenäinen myös 
ulkomuodollisesti. Ensimmäinen rotumääritelmän luonnos laadittiin vuonna 1964 Lapin kennelpiirin 
puheenjohtajan Pauli Sipilän toimesta. Kennelliiton toiminnanjohtaja V.I. Mikkonen viimeisteli luonnoksen 
rotumääritelmäksi, joka virallistettiin 10.12.1966 ja vahvistettiin FCI:n toimesta seuraavana vuonna. 
(Tuominen 42.) 


Lopullisessa rotumääritelmässä taisen tulkinnassa kuitenkin korostuivat käyttökoiralle toisarvoiset 
ulkonäköön liittyvät seikat, kuten väritys. Rotumääritelmä rakentui voimakkaasti menesjärveläisten koirien 
varaan, ja niiden tyypillinen väritys oli ns. musta nelisilmä. Tämä asetti ulkonäöltään hieman poikkeavat, 
mutta rakenteelliselta tyypiltään ja käyttötarkoitukseltaan aivan samanlaiset koirat muualta 
poronhoitoalueelta huonompaan asemaan. (Tuominen 43.) 


Moottorikelkkojen aiheuttama porokoiran käytön väheneminen uhkasi siirtää lapinporokoiran jalostuksen 
lähes kokonaan Etelä-Suomeen pois lapinporokoiran alkuperäisiltä käyttäjiltä ja alkuperäisestä ympäristöstä. 
Tässä vaiheessa rodun kannasta käytettiin jalostukseen vain pientä osaa. Tilanne oli rodulle geneettinen 
pullonkaula. 


Lapinporokoiran suosio ei Etelä-Suomessakaan ollut 1970-80-luvuilla kovin suuri ja rodun kanta oli koko 
maassa hälyttävän pieni. Ilmeisesti lapinporokoiran koruton ulkomuoto ei vedonnut ihmisiin samalla tavalla 
kuin pitkäkarvaisen ja siksi olemukseltaan pehmeämmän suomenlapinkoiran, jonka suosio kasvoi 
huomattavasti nopeammin. Myös suomenlapinkoiraa markkinoitiin seurakoiramaisempana ja porokoiraa 
vähemmän seurakoiraksi soveltuvana työkoiran. Lapinporokoiran suosio pysyi varsin alhaisena aina 1990- 
luvun loppupuolelle saakka. 


Vaikka porokoiran käyttö paimennuksessa väheni rajusti, se ei kuitenkaan loppunut aivan kokonaan. Osassa 
paliskunnista koiran käyttökulttuuri säilyi paremmin kuin toisissa. Koirien käytöstä porotyössä alettiin jälleen 
kiinnostua 1980-luvulta alkaen. Kiinnostus on kasvanut jatkuvasti ja on edelleen kasvussa. Ongelmana koiran 
käytön uudelleen leviämisessä on ollut porokoiran koulutustaitojen katoaminen vanhojen poromiesten 
mukana. 


Vaikka kasvatuksen painopiste siirtyi etelään, katselmuksia ja rotuunottoja jatkettiin 1980— 90-luvuilla ja 
samalla pidettiin yllä kontakteja koiran käyttäjien ja etelässä asuvien kasvattajien välillä. Tätä tarkoitusta 
varten perustettiin myös Porokoirakerho ry vuonna 1992. Rotuunotettuja koiria jalostukseen käyttämällä on 
pyritty laajentamaan rodun geenipohjaa, joka kapeni varsinkin 1970-luvun aikana. Pohjoisessa asuvia työkoiria 
on myös mahdollisuuksien mukaan käytetty jalostukseen käyttöominaisuuksien säilyttämiseksi ja varsinkin 
pentuja liikkuu molempiin suuntiin etelä-pohjoinen akselilla. 


Viime vuosina on rodussa rekisteröity useita pentueita, joiden kasvattajina on poromiesperheitä. Näiden 
lisäksi Lapissa on myös useita muita kasvattajia, jotka osaltaan ovat auttaneet porokoiran käytön leviämisessä 
takaisin alkuperäisten käyttäjien keskuuteen. Yhteistyö etelän ja pohjoisen välillä on 
lapinporokoirakasvatuksessa ollut aktiivista jo pitkään. Ilman alkuperäisen käyttäjäryhmän kiinnostusta ja 
apua ei lapinporokoiran säilyttäminen käyttökoirana olisi edes mahdollista. 


Lapinporokoiran suosio alkoi kasvaa 1990-luvun lopussa ja se on jatkanut nousua koko 2000-luvun. Suosion 
kasvuun lienee ollut syynä ennen kaikkea aktiivisten harrastajien kiinnostus rotuun ja heidän välityksellään 
lisääntynyt tietoisuus rodusta ja sen hyvistä ominaisuuksista. Kasvattajien määrä on lisääntynyt 1990-luvun 
puolen välin jälkeen ja se kasvaa edelleen. 


2.5 Joitakin merkittäviä kasvattajia 
Rodun taustalta löytyy useita merkittäviä vaikuttajia jo ajalta ennen lapinporokoirien rekisteröimistä. 
Tärkeimmät vaikuttajat rodun synnyssä ovat poromieskasvattajat. He ovat kasvattaneet koiria avuksi 
työhönsä vuosikymmenten ajan ja luoneet tästä rodusta sellaisen kuin se on. Lapinporokoirien ulkomuotoon 
merkittävimmin on vaikuttanut Inarin Menesjärvellä asuva Jomppasen perhe, joiden koirat valittiin malleiksi 
rotumääritelmän luomiseen. Jomppasten ohella muita merkittäviä kasvattajia ovat olleet mm. Pehkosen 
perhe Ivalosta, Maarit Länsman Lismasta ja Sodankyläläinen Heikki Ilveskivi. 


Matti Kuivilan Poromiehen kenneliin Sodankylään kerättiin 1960-luvulla säilytettäväksi lapinporokoiria, jotka 
moottorikelkan tulon jälkeen uhkasivat jäädä kokonaan vaille virkaa. Hyviä käyttökoirasukuja olisi kadotettu 
ilman Matti Kuivilan tekemää työtä. Hänen kasvateillaan on ollut erittäin suuri merkitys sekä lapinporokoiriin, 
että suomenlapinkoiriin. 1980-luvulla Kuivilan ja Kennelliiton välille tuli erimielisyyksiä, ja osa Kuivilan 
kasvateista on jäänyt rekisterin ulkopuolelle. Myöhemmin muutamia hänen kasvattejaan on kuitenkin otettu 
rotuun ja niitä vaikuttaa myös rotuunotettujen koirien taustoilla. Luonnollisesti Kuivilan kasvatteja meni 
runsaasti poromiehille käyttökoiriksi. KoiraNetistä löytyy noin 150 Poromiehen kennelin kasvattamaa 
lapinporokoiraa 1960— 1980-luvuilta. Rekisteröinnin päätyttyä Poromiehen-kennelnimellä käytettiin Kuivilan 
kasvateista epävirallista nimeä Alju ja sitä ennen myös kennelnimellä Aljo. 


Marri Pennan ja Aila Korhosen tekemä Porokoiratutkimus toimi vuosina 1972—1984. Sitä rahoitettiin 
Kulttuurirahaston ja Paliskuntainyhdistyksen antamin apurahoin. Tarkoitus oli kasvattaa käyttökoiria 
poromiesten käyttöön ja kasvatus tapahtui Kennelliiton rekisterin ulkopuolella. Yhteensä 141 urospentua 

toimitettiin Lappiin porotalouksiin. Narttupennut sijoitettiin Etelä-Suomeen. Narttuja myös toimitettiin ja 
lainattiin siitoskäyttöön poromiesperheisiin. Jalostus perustui käyttöominaisuuksiin, koirien ulkomuodolla ei 
ollut merkitystä. Kantakoirat oli valittu käyttöominaisuuksiltaan parhaina pidetyistä koirista. Useiden 
rotuunotettujen koirien taustalla on porokoiratutkimuksen koiria ja niiden vaikutus tämän päivän 
lapinporokoirakantaan on merkittävä. 


Marja Talvitien pitämä Toiskan-kennel Seinäjoella kasvatti lapinporokoiria vuosina 1974— 1988. Pentuja 
rekisteröitiin noin 120 kappaletta. Ensimmäinen lapinporokoira Von Sennehutte Bella hänelle tuli jo 1960- 
luvun lopulla ja siitä asti Marja Talvitie on ollut mukana rodun kehityksessä. Toiskan kennelin kasvatuksella oli 
tärkeä merkitys lapinporokoiran säilyttäjänä 1970- ja 1980-luvun vaikeina vuosina, jolloin kasvattajia oli 
vähän. Toiskan kasvatit saavuttivat menestystä näyttelyissä, mutta niitä meni useita myös porokoiriksi 
pohjoiseen. 


Pekka Puutio kasvatti Harjavallassa 1980-luvulla n. 200 rekisteröityä lapinporokoiraa ja on yksi merkittävistä 
lapinporokoiran säilyttäjistä tuolta ajalta. Hänellä ei kuitenkaan ollut kennelnimeä, joten hänen kasvattinsa 
tunnistaminen ei KoiraNetistä ole helppoa. Ensimmäinen Puution hankkima lapinporokoira oli Ivalosta Lenne 
Pehkoselta vuonna 1974 tullut uros Piera. Piera otettiin rotuun vuonna 1980. Puutio hankki Toiskan Henni 
nimisen nartun ja sen ja Pieran tyttärestä Pietasta tulikin merkittävä jalostusnarttu. Pietan ja Toiskan Hurtan 
tytär Mirkku on emänä Nillalle ja Nallelle, jotka löytyvät nykyisin suurimman osan lapinporokoirien taustalta. 
Nilla ja Nalle vaikuttivat Juoksa ja Lecibsin kenneleissä tehden useita pentueita. 


Vilho Nyyssönen Leppävirralta kasvatti lapinporokoiria merkittävässä määrin vuosina 1985—1997 
kennelnimellä Gaissa. Hänen kasvattejaan meni runsaasti käyttökoiriksi poronhoitoalueelle. Monet Gaissa 
kennelin kasvatit vaikuttavat tämän päivän lapinporokoirakannan taustalla. Vuosien aikana kennelissä 
rekisteröitiin yhteensä 84 pentua. Kasvatuksen perustana olivat vahvasti Toiskan kennelin kasvatit ja 
käsivarren Lapista lähtöisin oleva koirakanta. 


Jukka Kuusisto Hämeenkyröstä on kasvattanut lapinporokoiria 1980-luvulta alkaen kennelnimellä Lecibsin. 
Yhteensä kasvatteja on viitisenkymmentä. Pekka Puution lopettaessa kasvatuksensa Jukka Kuusisto haki 
häneltä sisarukset Nillan ja Nallen. Nillasta tuli Juoksa kennelin kantanarttu ja merkittävä vaikuttaja rodussa, 
Nalle puolestaan oli aikansa merkittävä jalostusuros, joka löytyy monen Lecibsin kennelin kasvatin takaa. 
Lecibsin kennelin kantakoirina oli Nallen ohessa Toiskan kennelissä kasvatettuja narttuja. 1990- luvulla 
kennelissä vaikutti myös rotuunotettu narttu Porho, joka oli lähtöisin Sodankylästä. 


Ismo Leppäsalo Stormista on kasvattanut lapinporokoiria kennelnimellä Juoksa. Ensimmäinen pentue syntyi 
1990 ja toistaiseksi viimeinen vuonna 2003. Kaikkiaan kennelissä on syntynyt yli 100 pentua ja kennelin 
vaikutus rotuun on ollut erittäin suuri. Juoksa kennelin kasvatit löytyvät todella monen lapinporokoiran 
taustalta. Erityisesti Juoksa B- ja D-pentueet ovat lapinporokoiraharrastajien keskuudessa käsite ja ne ovat 
tunnettuja korkeatasoisesta ulkomuodostaan. Kennelin ensimmäinen lapinporokoira oli vuonna 1985 syntynyt 
uros Velho, joka edusti Puution kasvattamaa linjaa. Velhon ja Cranefield's Urpun pentueesta syntyi Juoksa A- 
pentue ja uros Juoksa Aaretti. Yhdistämällä Juoksa Aaretti ja Puution kasvattama narttu Nillan syntyivät 
Juoksan B- ja D-pentueet. Nillaa voidaan pitää Juoksa kennelin kantanarttuna. Juoksa kennelin kasvatit ovat 
saavuttaneet hyviä tuloksia näyttelyissä ja eri harrastuslajeissa. Juoksa kennelin kasvatustyössä on ollut 
vahvasti mukana myös Pia Leppäsalo, jonka kennelnimellä Mikälie ensimmäinen lapinporokoirapentue syntyi 
jo vuonna 1993, seuraava pentue syntyi 2003. 


Iris Aintilan Iresa kennel aloitti kasvatuksen Käsivarren Lapista rotuunotetuilla porokoirilla 90-luvun alussa 
Saukkolassa. Ensimmäinen uros Bennu oli ostettu porokoiria kasvattaneelta Siiri Vasaralta Enontekiöltä 
vuonna 1986. Bennu otettiin rotuun vuonna 1987 ja siitä tuli merkittävä jalostusuros. Iresa kennelin 
kantanartut Iresa Ranne, Iresa Diidii ja Iresa Davvenasti olivat myös lähtöisin Siiri Vasaralta ja rekisteröitiin 
lapinporokoiriksi rotuunoton kautta. Kolmas sisaruksista Iresa Darfi otettiin myös rotuun ja siitä tuli Skuolffi 
kennelin kantanarttu. Iresa kennelin rotuunotetuista koirista Bennu ja kaikki kolme rotuunotettua D- sisarusta 
saavuttivat MVA:n arvon. Kennelin rooli Käsivarren porokoiran säilyttämiseksi rodussa on ollut merkittävä. 


10 


Iresa-kasvatteja on vuosien varrella mennyt runsaasti poromiehille työkäyttöön ja koko kennelin 
kasvatustoimintakin on siirtynyt Lappiin jo 1990-luvun lopulla. Iresa-koirat ovat vaikuttaneet myös 
merkittävästi ruotsalaisen lapinporokoirakannan kehitykseen 1990-luvulla. 


Matti Takanen ja Riitta Takalo ovat kasvattaneet lapinporokoiria Karjaalla kennelnimellä Lumiturpa vuodesta 
1992 alkaen. Kennelin ensimmäinen kantanarttu oli Myllykosken Arita, joka löytyy toistaiseksi kaikkien 
Lumiturpa lapinporokoirien taustalta. Myös Aritan tytär Lumiturpa Akkia on kennelin toinen merkittävä 
jalostusnarttu, jonka useat jälkeläiset ovat jatkaneet sukua. Lumiturvan lapinporokoirakasvatit ovat 
menestyneet näyttelyissä hyvin ja joitakin niistä on alkuperäisessä työkäytössä pohjoisessa. 


Päivi Uttuslien-Viirumäki on kasvattanut lapinporokoiria kennelnimellä Kivimannun 1990- ja 2000-luvuilla. 
Kennelin kantanarttu oli Juoksa Beltirumpu, joka löytyy melkein jokaisen Kivimannun pentueen taustalta. 
Toinen rodun kannalta merkittävä narttu Kivimannun kennelissä on ollut Juoksa Beltirummun pojan tytär 
Saaga, jonka vaikutus rotuun on vahva sen useiden jalostukseen käytettyjen jälkeläisten kautta. Useat 
kennelin kasvatit ovat menestyneet erittäin hyvin näyttelyissä ja kennelistä on lähtöisin myös merkittäviä 
jalostuskoiria kuten urokset Kivimannun Kivikkoketopeto ja Kivimannun Sakke-Staalo. 


3. JÄRJESTÖORGANISAATIO JA SEN HISTORIA 


1930-luvulla kenneltoiminta alkoi levitä yhä runsaampana suomenkielisen maalaisväestön keskuuteen. 
Ruotsinkielisen Kennelklubin rinnalle perustettiin vuonna 1935 Suomen Kennelliitto. Vuonna 1962 perustettiin 
yksi yhteinen valtakunnallinen kenneljärjestö Suomen Kennelliitto — Finska Kennelklubben ry. Lapinporokoiran 
ensimmäinen rotumääritelmä on vuodelta 1966. Tällöin lapinporokoiran asioita hoidettiin Suomen 
Pystykorvajärjestössä ja sen porokoirajaostossa. Lapinporokoira pysyikin virallisesti Suomen 
Pystykorvajärjestön alaisuudessa vuoteen 1993, jolloin se tuli koeajalla Lappalaiskoirat ry:n alaisuuteen. 


Vuonna 1998 Lappalaiskoirat ry hyväksyttiin rotujärjestöksi ja sen alaisuuteen rodut: lapinporokoira, 
ruotsinlapinkoira ja suomenlapinkoira. Lappalaiskoirat ry:n alaisuudessa 1990-luvun lopulta lähtien 
lapinporokoira on vakiinnuttanut asemansa ja rekisteröinnit ovat nousseet 2000-luvun lopulla yli 200:een 
vuodessa. Vielä 80-luvulla lapinporokoiran asema oli jopa uhanalainen. 


Lappalaiskoirat ry:n jäsenmäärä on viime vuosina vakiintunut reilun 4000 jäsenen tasolle. Vuoden 2018 alussa 
Lappalaiskoirat ry:n jäsenmäärä oli 4045 ja lisäksi yhdistyksellä oli yksi yhdistysjäsen. Lappalaiskoirat ry:n 
alaisuudessa toimii alaosastoja, jotka omalta osaltaan tekevät rotua tunnetuksi ja järjestävät jäsenille 
harrastustoimintaa ja esimerkiksi luonnetestejä. 


Lappalaiskoirat ry julkaisee neljästi vuodessa ilmestyvää Lapinkoira-lehteä, josta löytyy rotukohtaisia sekä 
yleisesti koiria koskevia artikkeleja ja haastatteluja, harrastustuloksia sekä jalostukseen liittyvää asiaa. Lisäksi 
yhdistys julkaisi aikaisemmin vuosittain ilmestyvää vuosikirjaa, joka sisältää mm. näyttelyarvostelut sekä 
omistajatiedot. Nykyään näyttelyarvostelut julkaistaan nettiporttaalissa osoitteessa: 
http://vuosikirja.lappalaiskoiragalleria.org/ 


Yhdistyksellä on oma pentuvälitys. Pentuaapinen on yksi myytävistä tuotteistamme monien muiden 
tuotteiden ohella. Yhdistyksellä on kotisivut osoitteessa: www.lappalaiskoirat.fi. 


Porokoirakerho ry. on rotujärjestöstä riippumaton yhdistys, joka on perustettu 1992 lappalaiskoiraharrastajien 
ja kasvattajien toimesta. Sen tarkoituksena oli luoda yhteyksiä koiraa työssään käyttävien poromiesten, 
koiraharrastajien ja -kasvattajien välille. Aluksi yhdistys keskittyi lapinporokoirarodun säilyttämiseen, mutta 
myöhemmin mukaan tulivat myös suomen- ja ruotsinlapinkoirat sekä rekisteröimättömät 
poropaimennuksessa toimivat koirat. Myös toiminnan painopiste muuttui enemmän käyttöominaisuuksien 
tutkimisen ja säilyttämisen suuntaan. Tällä hetkellä Porokoirakerhon tarkoitus on myös lisätä poroa 
paimentavan koiran tuntemusta ja käyttöä sekä vaalia siihen liittyvää kulttuuriperintöä. Yhdistys järjestää 

11 


koulutus- ja tiedotustilaisuuksia sekä poropaimennuskokeita ja — kilpailuja. 


Lappalaiskoirat ry:n organisaatiokaavio 


Jäsenistö 


Kevät- ja syyskokous 


Puheenjohtaja ja hallitus 9 + 3, 
(joista yksi varapuheenjohtaja) 


Toimihenkilöt hallituksen Toimikunnat: Alajaostot: 


ulkopuolelta: - 


- — yhdistyksen sihteeri 

- rahastonhoitaja 

- — jäsensihteeri 

- pentuvälittäjä 

- yhteyshenkilö ulkomaille 

- tiedottaja 

- — alaosastojen yhteyshenkilö 


Jalostustoimikunnat: 
lapinporokoira ja 
suomenlapinkoira (hoitaa 
myös ruotsinlapinkoirat) 
lehtitoimikunta 
myyntiartikkelitoimikunta 
näyttely- ja 
harrastetoimikunnat 
ulkomuototuomaritoimikun 
ta 


Etelä-Karjala 

Helsinki 

Kanta-Häme 
Keski-Pohjanmaa 
Keski-Savo 

Keski-Suomi 

Kymenlaakso 

Lakeuden lappalaiskoirat 
Länsi-Uusimaa 

Meri-Lapin lappalaiskoirat 


Oulu 
Pohjois-Savo 


Päijät- Häme 


Rovaniemi 
Satakunta 

Susirajan lappalaiset 
Tampere 
Varsinais-Suomi 


3.1 Jalostustoimikunnan organisaatio ja tehtävät 
Lapinporokoiran jalostustoimintaa ohjaa Lappalaiskoirat ry:n hallituksen nimittämä jalostustoimikunta. 
Hallitus nimittää vuosittain jalostustoimikunnan jäsenet järjestäytymiskokouksessaan. Jalostustoimikunnan 
kausi on kaksivuotinen. Tällä hetkellä jalostustoimikunnan jäseniä on seitsemän, joista kaikki toimivat 
lapinporokoiran jalostusneuvojina. Suomenlapinkoirilla on rotuyhdistyksen sisällä oma itsenäinen 
jalostustoimikuntansa. 


Jalostustoimikunnan tehtävänä on seurata Pevisa — ohjelman toteutumista, antaa jalostusneuvontaa ja 
käsitellä urossuosituksia, kerätä, tilastoida ja julkaista jalostustoimintaan liittyvää tietoa mm. Lapinkoira — 
lehdessä sekä yhdistyksen kotisivuilla. Lisäksi jalostustoimikunta seuraa rodussa todettujen perinnöllisten 
sairauksien ja vikojen esiintyvyyttä ja tiedottaa niistä rodun harrastajia ja kasvattajia. 


Erilaisia jalostusaiheisia tapahtumia järjestetään joka vuosi ja jalostustoimikuntien päätapahtumana voidaan 

pitää tammikuussa Kuopiossa järjestettäviä pystykorvarotujen jalostuspäiviä. Myös jalostustarkastusten 
järjestäminen ja rotuunottoesityksien tekeminen Suomen Kennelliitolle kuuluvat jalostustoimikunnan 
tehtäviin. Jalostustoimikunta julkaisee uusille pennunomistajille suunnattua Pentuaapista, jossa annetaan 
tietoa rodusta ja pennun kasvatuksesta aikuiseksi koiraksi. 


Jalostustoimikunnan tehtävä on ensisijaisesti antaa tietoa ja neuvontaa kasvattajille. Se ei pyri rajoittamaan 
kasvattajien valintoja. Vastuu kasvatukseen liittyvistä päätöksistä ja yhdistelmien suunnittelusta on aina 
kasvattajalla itsellään. 


4. RODUN NYKYTILANNE 


Lapinporokoiran elossa olevan populaation arvioidaan olevan Suomessa noin 3000 koiraa. Koirien keski-ikä jää 
KoiraNetin kuolinsyytilaston mukaan reilusti alle 10 vuoden, koska tapaturmaisesti tai sairauden vuoksi 
ennenaikaisesti menehtyneet koirat ovat todellisuutta voimakkaammin edustettuina. Vanhuuteen 
menehtyneiden koirien kuolinsyitä ilmoitetaan KoiraNettiin muita harvemmin. Useat yksilöt voivat saavuttaa 
jopa 15 vuoden iän. Suomen lisäksi lapinporokoiria on elinvoimainen kanta Ruotsissa sekä vähäisiä määriä 
myös muissa Pohjoismaissa sekä muutamissa Keski-Euroopan maissa. Lapinporokoiria on viety myös 
Yhdysvaltoihin, jossa on pienimuotoista kasvatustyötä, vaikkakaan pentuja ei siellä saada rekisteröityä. 


Pohjois-Suomesta on edelleen löydettävissä rekisterin ulkopuolella olevia työkäytössä olevia koiria ja niiden 
jälkeläisiä, joita on mahdollisuus ottaa rotuun Lappalaiskoirat ry:n ja Suomen Kennelliiton ohjeiden 
mukaisesti. Rotuun ottoja tehdään lähes vuosittain muutamia. Näin rodun jalostuspohjaa voidaan laajentaa — 
joskin rotuun otettujen koirien taustalta löytyy yhä enemmän samoja koiria kuin jo rekisterissä oleviltakin. Silti 
uudet yksilöt jalostuskäytössä ovat tärkeitä lukumääräisesti pienessä rodussa, jossa uutta materiaalia ei voida 
tuoda ulkomailta. Vuosina 1996 — 2017 on rotuun otettu 60 koiraa, joista 31 urosta ja 29 narttua. Niistä 23:a 
urosta ja 21:a narttua on käytetty jalostukseen, yhteensä näillä on 84 pentuetta. 


Vuonna 2018 Eläingeenivaraohjelma laajeni kattamaan myös kotimaiset koirarodut. Eläingeenivaraohjelman 
mukaisesti keväällä 2018 otettiin Maanigalla spermaa pakasteeseen yhdeltä lapinporokoiraurokselta, 
Pohjanpaimenen Doppiolta FI45804/14. Lapinporokoiran osalta siemennesteen talteenottoa jatketaan 
keväällä 2019. Eläingeenivaraohjelmassa kotimaisten koirarotujen geenipankkitoiminnasta vastaavat 
Luonnonvarkeskus ja Suomen Kennelliitto. Lappalaiskoirat ry tekee yhteistyötä, mutta ei ole sitoutunut 
hankkeeseen taloudellisesti tai sopimuksella. 


4.1 Populaation rakenne ja jalostuspohja 
Populaation rakenne ja jalostuspohjan koko vaikuttavat siihen, kuinka monimuotoinen rotu. Monimuotoisella 
rodulla on olemassa samasta geenistä useampia versioita, se mahdollistaa rodun yksilöiden geenipareihin 
heterotsygotiaa, jonka tiedetään vaikuttavan koirien elinvoimaisuuteen ja suojaavan perinnöllisten sairauksien 
ja vikojen puhkeamiseltaa. Monimuotoisuus vaikuttaa myös immuunijärjestelmän vahvuuteen. Rodun 
geenipoolin kaventuminen saattaa johtaa tulehdus- ja autoimmuunisairauksien sekä allergian yleistymiseen. 
Jalostus ja perinnöllinen edistyminen on mahdollista vain, jos koirien välillä on geneettistä vaihtelua. 


Rodun rekisteröintimäärät eivät kerro sen monimuotoisuudesta. Jos vain pientä osaa rodun koirista ja suvuista 
on käytetty jalostukseen tai rodun joillakin yksilöillä on haitallisen paljon jälkeläisiä, saattavat tietyn geenit 
yleistyä rodussa liiaksi. Pahimmassa tapauksessa tällä tavalla leviää koko rotuun jokin vika tai perinnöllinen 
sairaus ja jalostukseen on vaikea löytää koiria, joilla ei tätä vikaa perimässään ole. Ihanteellista olisi käyttää 
jalostukseen koiria tasaisesti rodun kaikista sukulinjoista ja niin etteivät kaikki sukulinjat sekoittuisi keskenään. 


Yksittäisen koiran elinikäinen jälkeläismäärä ei saisi nousta pienilukuisissa roduissa yli 5% ja suuri lukuisissa 
roduissa yli 2-3% laskettuna rodun neljän vuoden rekisteröintimääristä. Toisen polven jälkeläisiä saisi 
pienilukuisissa roduissa olla korkeintaan 10% ja suuri lukuisissa roduissa korkeintaan 4-6% laskettuna neljän 

vuoden rekisteröinneistä. (Mäki, www.kennelliitto.fi) 


Lapinporokoiralla on tutkitusti koiraroduksi hyvin monimuotoinen ja laaja geenipohja. Geenipohjan säilyminen 
laajana ei kuitenkaan ole itsestään selvää, vaan on täysin riippuvainen kasvattajien tekemistä 
jalostusvalinnoista tulevaisuudessa. Rodun lukumäärän kasvaminen tapahtuu joko lisäämällä samojen geenien 
määrää rodussa suosimalla tiettyjä koiria tai sukuja jalostuksessa tai monipuolistamalla geenipohjaa 
käyttämällä sukuja ja yksilöitä jalostuksessa mahdollisimman tasaisesti. 


4.1.1 Populaation rakenne ja sukusiitos 
Lapinporokoirien rekisteröintimäärät kasvoivat melko voimakkaasti 1990-luvulla ja 2000-luvun alussa. Nyt 
rekisteröintimäärien kasvu on tasoittunut ja määrät ovat viime vuosina jopa hieman laskeneet lukuun 
ottamatta vuoden 2017 rekisteröintiennätystä. Säänkestävää ja suhteellisen tervettä harrastus- ja 
seurakoiraa etsivät ihmiset ovat kuitenkin edelleen kiinnostuneita rodusta, jonka suosio vaikuttaa 
vakiintuneen. 


Taulukko 1. Lapinporokoiran rekisteröintimäärät, tuontikoirien lukumäärä, jalostuskoirien keskimääräinen 
ikä sekä keskimääräinen sukusiitosprosentti vuosittain vuosilta 2007—2017. Lähde KoiraNet. 


Pennut 
(kotimaiset) 


Tuonnit 


Rekisteröinnit 
yht. 


Pentuekoko 


Urokset, 
keskimääräinen 


jalostuskäytön 
ikä 


Nartut, 
keskimääräinen 


jalostuskäytön 
ikä 


Sukusiitos% ka / 
vuosi 


Sukusiitosasteella tai -prosentilla tarkoitetaan todennäköisyyttä sille, että yksilön geenipari sisältää geenistä 
kaksi samaa versiota eli alleelia, jotka ovat peräisin samalta esivanhemmalta. Saman esivanhemman tietty 
alleeli on siis tullut koiralle sekä isän että emän kautta. Ilman sukusiitosta suurin osa yksilöiden geenipareista 
on heterotsygoottisia eli kahden erilaisen alleelin muodostamia. Silloin haitalliset, usein väistyvästi periytyvät 
alleelit pysyvät vallitsevan, normaalin alleelin peittäminä. Sukusiitosasteen nousu siis lisää yksilön riskiä 
sairastua perinnöllisiin sairauksiin tai ilmentää muita perinnöllisiä vikoja. (Mäki, www.kennelliitto.fi) 


Koko rodun sukusiitosasteen liian nopea kasvu voi olla merkki ahtaasta jalostuspohjasta. Sukusiitosaste ei saisi 
kasvaa kuin korkeintaan yhden prosentin sukupolvea kohden eli 0,25 % per vuosi. Verrattuna vanhempaan 
JTO:ssa olleeseen tietoon, jossa sukusiitosasteessa esiintyi vielä suuria vaihteluita, voidaan kahden 
viimeisimmän JTO:n (tiedot 2004-2014 ja nyt 2007-2017) tietojen perusteella huomata rodun 

sukusiitosasteiden keskiarvon asettuneen 3-4% tasolle. Parina viimeisimpänä tilastointi vuotena 
sukusiitosasteen keskiarvo näyttää jäävän jopa lähellä 3 prosenttia. Lapinporokoiran sukusiitosaste on 
kohtuullisella tasolla, ja keskiarvo ei ole noussut viime vuosina. 


Taulukosta 1 voi myös havaita, että tuontikoirien määrä vuodessa on alhainen. Keskimääräinen jalostuskäytön 
ikä lapinporokoiranartuilla onn. 3-4 vuotta. Uroksella ikä vaihtelee neljän ja viiden vuoden välillä. Urosten 
keskimääräistä ikää nostaa muutamat iäkkäämpänä jalostukseen käytetyt urokset. Narttujen jalostukseen 
käyttöikä näyttäisi olevan hienoisessa nousussa, urosten käyttöiässä sen sijaan voidaan havaita vuosittaista 
heittelyä. Rodun kannalta iäkkäämpien koirien jalostuskäyttö on hyväksi, koska vanhempien koirien 
ominaisuuksista on yleensä enemmän tietoa kuin nuorten. Lapinporokoira on pitkäikäinen, terve rotu, joka on 
yleensä hyvässä lisääntymiskunnossa vanhempanakin. Nuorten koirien runsas jalostuskäyttö ei ole 
suositeltavaa. 


4.1.2 Jalostuspohja 
Lapinporokoira on harvalukuinen koirarotu, jonka jalostuspohja on yksilömäärältään pieni, mutta rodun 
geenipohja on siitä huolimatta hyvä. Lapinporokoiran geenipohja on laajentunut rotuun ottojen ja 
kasvattajien tekemien jalostusvalintojen avulla. Tämän suuntauksen tulisi jatkua myös tästä eteenpäin, jotta 
sukuja ei häviäisi vaan olemassa oleva materiaali saataisiin tehokkaasti jalostuskäyttöön ja säilytettyä. Tämä 
on tärkeää koska rodussa ei saada uutta jalostusainesta esim. tuontikoirien kautta. Edelleenkin tulee pyrkiä 
lisäämään myös ns. kotikoirien ja paimennuskäytössä olevien urosten saamista jalostukseen, etenkin 
harvinaisempia sukulinjoja olevien urosten käyttöä tulisi vielä lisätä. 


Suomen Kennelliitto teki yhdessä kotimaisten rotujärjestöjen kanssa kartoituksen kotimaisten rotujen 
geneettisestä monimuotoisuudesta. Tutkimukseen osallistui noin 100 lapinporokoiraa, jotka edustivat laajasti 
rodussa esiintyviä erilaisia sukulinjoja. Tutkimuksen tulokset valmistuivat 2013 ja niiden perusteella 
lapinporokoiran geneettinen monimuotoisuus on erittäin hyvä. 


Taulukko 2. Jalostuspohja per sukupolvi vuosien 2007—2017 aikana Suomessa. Lähde KoiraNet. 
2017 | 2016 | 2015 | 2014 | 2013 | 2012 | 2011 | 2010 | 2009 | 2008 | 2007 


Per sukupolvi 
(4 vuotta) 


- pentueet 208 184 | 190 195 194 195 190 180 172 173 173 


- jalostukseen | 155 136 140 140 143 141 133 129 124 126 124 
käytetyt eri 
urokset 


- jalostukseen 
käytetyt eri 


- isät/emät 0,89 | 0,86 | 0,88 | 0,87 | 0,86 | 0,88 | 0,82 | 0,82 | 0,82 | 0,83 | 0,84 


224 | 201 | 204 | 204 | 210 | 204 | 201 | 196 | 188 | 190 | 185 
(54%) | (55%) | (54%) | (52%) | (54%) | (52%) | (53%) | (54%) | (55%) | (55%) | (53%) 


- uroksista 6% 10% | 14% | 16% | 18% | 21% | 21% | 22% | 24% | 22% | 24% 
käytetty 

jalostukseen 

- nartuista 12% | 19% | 22% | 25% | 25% | 27% | 29% | 31% | 33% | 31% | 30% 
käytetty 

Tehollinen populaatiokoko kuvaa jalostuspohjan laajuutta. Luku muodostuu siitoskoirien sukupuolijakaumasta 
eli koirista jotka siirtävät geenejä seuraavaan sukupolveen sekä niiden lukumäärästä. Mitä pienempi 
tehollinen populaatio on, sitä nopeammin sen keskimääräinen sukusiitosaste kasvaa ja homotsygotia 
lisääntyy. Jotta tehollisen populaation laskennallinen koko olisi mahdollisimman paikkansa pitävä, se tulee 
laskea sukupolvea kohden eli neljän - viiden vuoden ajalta. 


Verrattaessa taulukon 2 tietoja aiemman JTO:n vastaavaan taulukkoon (2004-2014), voidaan todeta rodun 
tehollisen populaation koon lapinporokoiralla hieman nousseen. Se on merkki rodun populaation varsin 
tasaisesta jalostuskäytöstä eli yksittäisten yksilöiden jälkeläismäärät eivät ole nousseet huolestuttavan suuriksi 
usean koiran kohdalla. Luvut antavat kuitenkin ylioptimisten arvion tehollisen populaation koosta, sillä sen 
laskemiseen on käytetty kaavaa, joka sopii vain ideaalin populaation tehollisen koon laskemiseen. Ideaalissa 
populaatiossa kaikilla yksilöillä on mahdollisuus pariutua keskenään (satunnaisparitus) ja niillä on suunnilleen 
sama määrä jälkeläisiä. Käytetyssä kaavassa ei myöskään oteta huomioon jalostukseen käytettyjen koirien 
keskinäisiä sukulaisuussuhteita. Koirien ollessa läheistä sukua toisilleen tehollinen populaatiokoko on 
todellisuudessa pienempi kuin kaava antaa olettaa. 


Huolimatta tehollisen populaation hyvistä lukemista, on lapinporokoiran populaatio jakautunut jalostuksessa 
epätasaisesti. Ongelmana on edelleen joidenkin sukujen huomattavan yleinen esiintyminen koirien 
sukutauluissa. Hyvin yleisten sukujen suosiminen jalostuksessa voi aiheuttaa harvinaisempien sukujen 
katoamisen rodun geenikannasta tulevaisuudessa. 


Taulukosta voidaan havaita, että rodun isät/emät suhde on kohtuullisen hyvä. Ihanne tilanteessa suhdeluku on 
1. Lähimpänä sitä ollaan oltu taulukossa vuonna 2017 luvun ollessa 0,89. Vuosina 2008-2011 luku on ollut 
heikoimmillaan lähellä 0,8, mutta on viime vuosina taas kohentunut. Luku laskee nopeasti, jos edes muutamalla 
uroksella on useampia kuin yksi pentue rodussa, jossa vuotuiset pentuemäärät eivät ole kovin suuria. 


Kun samalle urokselle viedään useita narttuja, vähentää se jonkin toisen, mahdollisesti kokonaan 
käyttämättömän uroksen mahdollisuuksia jatkaa sukua. Yksittäisen koiran liikakäyttö lisää myös perinnöllisten 
sairauksien leviämisriskiä, varsinkin jos jalostukseen käytetään runsaasti kovin nuorta yksilöä. Liikakäytön 
ehkäiseminen on viime kädessä paitsi kasvattajien, myös uroksen omistajien vastuulla. Rotujärjestön tulee 
ohjata jalostusta siten, että rodun koko kantaa käytettäisiin jalostukseen mahdollisimman tasaisesti. 
Tiedottamisella ja jalostusneuvonnalla on mahdollista jossain määrin vaikuttaa kasvattajien tekemiin 
jalostusvalintoihin. 


4.1.2.1 Jalostukseen käytetyimmät urokset ja nartut 
Alla olevassa taulukossa 3 on esitetty käytetyimmät lapinporokoiraurokset viimeisen kymmenen vuoden 
aikana niiden kokonaisjälkeläismäärän mukaisessa järjestyksessä. Siitä voi havaita, että lapinporokoirissa ei 
yhdenkään uroksen prosentuaalinen osuus jälkeläisistä nouse lähelle viittä prosenttia, jota pidetään 
ehdottomana ylärajana yhdessä sukupolvessa. Yhteensä 85 urosta on tuottanut 50% ajanjakson pennuista. 

Taulukko 3. 20 käytetyintä urosta Suomessa vuosina 2007—2017. Lyhenne ”(ro)” koiran nimen perässä 
tarkoittaa rotuunotettua. Lähde: KoiraNet. KoiraNetin antama taulukko on harhaan johtava, koska se laskee 
esimerkiksi Roille ER14830/06 24 pentua, joista yhden pentueen tietoja ei näy Koiranetissä, koska kyseisen 
pentueen rekisteröintiä ei ole viety loppuun asti. Taulukossa 17 Koiranet eilaske tätä pentuetta Roin 
jälkeläismäärään. 


Tilastointiaikana Toisessa polvessa [Yhteensä — | Yhteensä | 


Uros Pentueita |Pentuja [%-osuus kumulat.% |Pentueita |Pentuja|Pentueita |Pentuja 
LAKKANEVAS BEANA BIRKA 1,73% 2% 22 
3 


CRANEFIELD'S BEANA BURRA 


SUUKKOSUUN SHAMAANI 


32 


6 
5 
4 
3 
5 
5 
4 
4 
3 
3 
5 


MIEHTEBIEKKA GULLIVER 


MAIJUNTUVAN MATTI MAAKENKÄ 
KAUKAMETSÄN KÄTKÄLÄINEN 


SITISUURPETO 
HATTIVATIN ZANNI 


STABLEHILLS RAKUUNA 


LUMITURPA HERKKO 


STABLEHILLS KASMIRI 
TINTTARAISEN PAKKASPEIKKO 


ROI 


IRESA YÖKYÖPELI 
HAGASSESSAN BIS-BISIN 


LUMITURPA SUOUKKO 
PIHLAJAMÄEN AIKA-RAUTA 


JULLE (ro) 
HIEKKARANNAN AMBRA 


PIIRTO 


Taulukosta voidaan havaita, että urosten jälkeläismäärät ovat enimmäkseen kohtuullisella tasolla. Kuitenkin 
viidellä koiralla pentuemäärä = ylittää jalostuksen tavoiteohjelman =suositteleman neljän pentueen 
maksimipentuemäärän koko elinaikana. Lisäksi neljällä koiralla neljän pentueen maksimisuositusraja on jo 
täyttynyt. Myös toisen polven jälkeläisiä on muutamilla uroksilla jo runsaasti. Listalla olevista uroksista 
kuitenkin useampi on vielä niin nuori, että niiden toisen polven jälkeläismäärä kasvaa vasta myöhemmin. 


Muutamat listalla olevat urokset ovat toisilleen läheistä sukua kuten isä-poika (Lakkanevas Beana Birka - 
Cranefield's Beana Burra) ja (Roi - Iresa Yökyöpeli) sekä useita hieman etäisempiä sukulaisia. Listalla on yksi 
rotuunotettu uros: Julle. 


Pienessä populaatiossa yhden koiran pentuemäärä ei saisi nousta kovin suureksi: neljää pentuetta urosta 
kohden voidaan pitää kohtuullisen jalostuskäytön ylärajana lapinporokoirauroksella. Yli kolmekymmentä 
jälkeläistä yhdelle urokselle on liian paljon riippumatta koiran taustoista, terveydestä tai muista 
ominaisuuksista. Yhdelle urokselle kasaantuvat astutukset ovat aina pois jonkin toisen, mahdollisesti vielä 
täysin käyttämättömän uroksen jälkeläisistä. Rodun kannalta mahdollisimman monen eri uroksen käyttö 
jalostukseen on huomattavasti parempi vaihtoehto kuin yhden ja saman uroksen runsas käyttö. Etenkin 
nuoren uroksen liiallinen jalostuskäyttö voi olla rodussa erittäin haitallista. Nuoresta koirasta ei voida vielä 
tietää sen terveyttä myöhemmällä iällä näkyvien perinnöllisten sairauksien osalta. 

Taulukko 4. 20 käytetyintä narttua Suomessa vuosina 2007—2017. Lyhenne ”(ro)” koiran nimen perässä 
tarkoittaa rotuunotettua. Lähde: Koiranet. 


Tilastointiaikana Toisessa polvessa |Yhteensä 


Narttu Iita. Pentuja|%-osuus = |Pentueitaj/Pentuja|Pentueita|Pentuja 


KUURAKUONON PIHKASAGA 25 


LUMITURPA SUOKUKKA 22 


LUMITURPA SIRPPI 29 


LUMITURPA HELMIÄINEN 25 


SUUKKOSUUN TULISUUDELMA 20 


HAGASSESSAN ALICE APILA 20 


MIEHTEBIEKKA ZINJA 19 


TUHKAVUORTEN LUMIHUURRE 19 


STABLEHILLS RESEDA 19 


TOLVA MUUSA 18 


KARHUKALLION DUOTTARBIEGGA 18 


TINTTARAISEN SMILE 17 


MÖKÖTUVAN RISKU-OPRI 0,61% 17 


CRANEFIELD'S KARHUKURU 0,58% 16 


KUURAKUONON LEMMENLURITUS 0,58% 16 


16 |LOIJ-JAN ELÄMÄNVALO 2 16 0,58% 2 9 2 16 

TSIKKU (ro) 0,58% 


JUOKSA YRTTI 


IRESA WIGGE 


20 | POROPEUKALON SATA SAVUA 2 15 0,54% 0 O 2 15 


Taulukossa 4 on esitetty käytetyimmät lapinporokoiranartut viimeisen kymmenen vuoden aikana. 
Lapinporokoiranarttujen  pentuemäärät ovat pysyneet kohtuullisina: nartuilla teetetään enimmillään 3 
pentuetta elämän aikana. Se ei rasita pitkäikäistä tervettä rotua kohtuuttomasti, jos pentueiden välillä pidetään 
riittävästi välivuosia. 


Rodussa, jossa urostenkin jälkeläismäärät pysyvät kohtuullisella tasolla, voi jalostukseen käytetyn nartun 
merkitys olla yhtä suuri tai jopa suurempi kuin uroksen. Myös narttujen listalle mahtuu yksi rotuunotettu koira, 
Tsikku. 


4.1.2.2 Rotuunotetut koirat 

Lapinporokoirien rekisteri on edelleen avoin ja rotuun voidaan ottaa koiria, jotka täyttävät tietyt 
rotuunottokriteerit. Lapinporokoirien rotuunoton vaatimuksena on, että koiran vanhemmat eivät ole 
rekisteröityjä (jos molemmat vanhemmat ovat rekisteröityjä, koiraa ei voida rekisteröidä rotuunoton kautta, 
vaan normaalin rekisteröimiskäytännön mukaisesti) ja koiran tulee olla poronhoitoalueen rekisteröimätöntä 
käyttökoirakantaa. Rotuun ei oteta puhdasrotuisia puutteellisten pevisa-tarkastusten tai ylitiheän 
pennuttamisen takia rekisteröimättä jätettyjä koiria. Liitteenä jalostuksentavoiteohjelmassa on 
lapinporokoiran ja suomenlapinkoiran voimassa oleva rotuunottokäytäntö. Koiran omistaja esittää koiraa 
tarjottavaksi rotuun kirjallisesti ja toimittaa vapaamuotoisen hakemuksen rotujärjestön jalostustoimikunnalle. 
Hakemuksesta tulee selvitä koiran tiedot (nimi, syntymäaika, sukupuoli, käyttötarkoitus, kasvattaja) sekä 
omistajan tiedot (nimi, puhelinnumero, osoite) ja sukua mahdollisimman tarkoin selvitettynä. Liitteenä on 
mahdollista toimittaa myös paliskunnan poroisännän antama lausunto koiran työkäytöstä. 


Jalostustoimikunta käsittelee hakemuksen ja jos se hyväksytään, järjestetään koiran ulkomuotoarvostelu 
esimerkiksi jonkin tapahtuman yhteydessä tai tarvittaessa jopa koiran kotona. Koiran ulkomuodon arvioi kaksi 
rotuun ottoon hyväksyttyä tuomaria. Jos ulkomuototuomarit puoltavat rotuunottoa, käsittelee rotujärjestön 
hallitus asian ja esittää rotuun ottoa Kennelliitolle. Jos Kennelliitto hyväksyy rotuunoton, koira voidaan 
rekisteröidä. 


Kotimaisten rotujen rotuunotetuista koirista ei peritä rekisteröimismaksua koiran omistajalta. 
Rotuunotettavan koiran tulee olla tunnistusmerkitty viimeistään ulkomuotoarvostelun yhteydessä. Ennen 
rekisteröintiä koirasta tulee ottaa näyte dna-määritystä varten. Lappalaiskoirat ry korvaa dna-näytteen 
analysoinnista sekä tunnistusmerkitsemisestä aiheutuneet maksut, mikäli koira toimii työkoirana 
poronhoidossa. 


Kennelliiton KoiraNetissä olevat tiedot rotuunotetuista koirista ja niiden sukutauluista ovat monilta osin 
puutteellisia. Tämä vaikeuttaa varsinkin uudempien kasvattajien jalostusvalintojen tekoa, koska tietojen 
hakeminen rotuunotettujen koirien mahdollisista sukulaisuussuhteista voi olla toisinaan työlästä. Siksi 
jalostuksen tavoiteohjelmaan on koottu tietoja mahdollisimman monesta rotuunotetusta koirasta, jotka 
vaikuttavat edelleen nykykannassa. Näiden alla mainittujen koirien lisäksi on rotuunottoja tehty 

huomattavasti enemmän, mutta monet koirat ovat jääneet käyttämättä tai suku ei ole jatkunut ensimmäisen 
sukupolven jälkeen lainkaan. 


Tiedossa olevien sukulaisuussuhteiden lisäksi joillain koirilla saattaa olla sukulaisuussuhteita, jotka eivät ole 
tiedossa. Yhä enenevässä määrin on huomattavissa, että rotuunotettujen taustoista löytyy tänä päivänä myös 
rekisteröidyssä kannassa olevia lapinporokoiria. Tämä tulisi kasvattajien huomioida rotuunotettujen koirien 
jalostuskäyttöä suunnitellessaan. 


Taulukossa on huomioitu Suomessa rekisteröidyt koirat. Taulukkoa lukiessa tulee muistaa, että 
rekisteröimättömillä vanhemmilla saattaa olla samoja nimiä, mutta aina kyseessä ei ole sama koira. 
Esimerkiksi Zigga (Ziggu tai Tsikka) on erittäin yleinen nimi nartulla ja siksi Zigga tai Ziggu nimisiä koiria on 
eminä listalla useita (esimerkiksi Iresa kennelin kantakoirien emät). Yhä enenevässä määrin on huomattavissa, 
että rotuunotettujen taustoista löytyy tänä päivänä myös rekisteröidyssä kannassa olevia lapinporokoiria. 
Tämä tulisi kasvattajien huomioida rotuunotettujen koirien jalostuskäyttöä suunnitellessa. 


1980-luvulla rotuun otetut ja suvuissa edelleen merkittävästi vaikuttavat koirat 


Nimi sp. rek.no. kasvattaja pentueita jälkeläisiä 2. p.jälk. 
Bennu ( (Runne : 21459/87 Siiri Vasara, Enontekiö 

18600H/85- 

Zigeu) 

Cuku (tunt-tunt) . 15113/86 Anni-Marja Valkeapää, Enontekiö 

Gaissa Ziergu . 15121/86 Vilho Nyyssönen, Leppävirta 


(Blindin Runne- 
Musti) 

Piera'? (Menes- | u. 08723U/80 Lenne Pehkonen, Inari 14 64 159 
Lappi?-Tessu) 


1) Bennun isä Runne on rekisteröity koira, jonka vanhemmat ovat Tilhku 29505G/84 ja Toiskan Hauvgge. Tilhkunisä 
Runne U138407 vaikuttaa rodussa myös toisen poikansa, rekisteröimättömän Tshapen kautta. Tsahpe on 
rotuunotetun Santun 32067/96 isä ja rotuunotetun Siivin 40523/95 emänisä. 


Bennun emä Ziggu Jouni S Labban kasvattama ja Siiri Vasaran omistama narttu, jonka isä Tsahpi (Iso-Jounin 
Tsahpi) on myös rekisteröimättömän Tilhkunisä. Tilhku vaikuttaa rotuun Iresa Dpentueen jarotuunotetun 
Loitsun isänä. Iso-Jounin Tsahpin isä on rekisteröimätön Ketolan Tilko, joka löytyy myös em. Santun ja Siivin 
taustalta. 


2) Pieran vanhemmat eivätole tiedossa, mutta sen epäillään olleen Menes-Lapinisälinjaa, mahdollisesti Menes- 
Lapin poika. Pieran isäksi on merkitty Nasse, joka oli Menes-Lapin kutsumanimi. 


1990-luvulla rotuunotetut ja suvuissa edelleen vaikuttavat koirat 


Nimi sp 

Ahku (tunt-Zinaidan | n. 29050/98 Taru Kiira, Muonio 

Inka 

45183/95) 

Aksu (6 (tunt- U. 25505/92 Maaret Länsman, Inari (Lisma) 
Calmu 

22798/91) 

Cahpe (tunt- u. 39657/94 Juhani ja Lea Magga, Inari (Ivalo) 
tunt) 

un € (tunt- n. 22798/91 Maarit Länsman, Inari (Lisma) 
Cikka & (tunt- n. 22805/91 Anni-Marja Valkeapää, Enontekiö 
Cikki (Tsahpe- n. 29051/98 Berit Kristine Hetta, Kautokeino, Norja 
Cikki) 

Eppu (tunt- n. 39568/94 Tarja ja Heikki Ylitalo, Enontekiö 1 17 
tunt) 

Halla ( n. 24818/99 Merja Wahlroos, Sipoo 1 5 
(Risukarhin Sirma 

04922/88- 

Pihkka 

29053/98) 

Iresa Darfi (7 n. 29532/93 Iris Aintila /Siiri Vasara 3 7 45 
(Tilhku-Ziggu) 

NIE n. 25504/92 Iris Aintila/Siiri Vasara 1 6 17 
Davvenasti 

(Tilhku-Ziggu) 

Iresa Diidii / n. 25843/92 Iris Aintila / Siiri Vasara 4 21 37 
(Tilhku-Ziggu) 

Iresa Ranne * n. 22801/91 Iris Aintila / Siiri Vasara 2 13 17 
(Blindin Runne- 

Zigeu) 

Jeppe € (tunt- u. 24913/92 Maaret Länsman, Inari (Lisma) 1 7 6 
Calmu 22798/91) 

Koutsa (Nat u. 39351/94 Mauno Hietanen, Kittilä (Köngäs) 1 5 5 
FogelTihki 

14727/91-Pikka 

SF16973/90) 

Lunki (Poromiehen U. 35018/90 Reino Jaakkola, Pelkosenniemi 3 19 17 
Tilkko YO03978 - 

Lunkki (13 (tunt- u. 02969/90 Norjan Kirkkoniemestä 2 10 22 
Loitsu (Tilhku- n. 39573/94 Siiri Vasara, Enontekiö 3 14 7 
Mortti (Lunki v. 28615/06 Seppo Martin, Pelkosenniemi (Kairala) 2 14 49 
35018/90Silmu) 

Penna (tunt-Cuku U. 29347/94 Anni-Marja Valkeapää, Enontekiö 1 6 61 
15113/86) 

Pennu (tunt-tunt) 27779/98 Per Anders Hurri, Ruotsi 2 14 29 
Pihkka (tunt-Täpä) 29053/98 Helvi Tiisala, Helsinki 1 1 6 
Pimu (tunt-tunt) n. 04169/90 Anni Mäkitalo, Enontekiö (Palojoensuu) | 2 8 4 
4 " (tunt- n. 03207/90 Siiri Vasara, Enontekiö 2 6 2 
Porho f (tunt- n. 23824/92 Auvo Autio, Sodankylä 2 2 9 
Pittus 03207/90) 

Rane (?-Roosa U. 29348/93 Arja Latvala, Lehmäjoki 3 16 59 
SF20085/88) [5 
Rulle (9 (Aksi- u. 39567/94 Onni Suvanto, Kittilä(Tepasto 1 2 26 
tunt.) 

Runne € (Blindin u. 39652/94 Siiri Vasara, Enontekiö 1 1 4 
Runne-Ziggu) 

Räimä (1? (tunt- n. 27267/98 Ruotsi 2 13 0 
tunt) 

Skarppi (tunt.- u. 29351/93 5 25 19 
tunt.) 

Santtu % (Tsahpe- u. 32067/96 Helvi Tiisala, Helsinki 2 11 23 
siivi) 

Seita (tunt-tunt) n. 24911/92 Elisabet Blind, Ruotsi 2 3 2 
Seri (tunt-tunt) U. 39348/94 Tuomas Näkkäläjärvi, Enontekiö 3 15 43 
Siivi G (Pilkki-Täpä) n. 40523/95 Helvi Tiisala, Helsinki 2 48 
Tepa 0 (Rulle n. 40524/95 Onni Suvanto, Kittilä(Tepasto) 1 14 
39567/94 -Viku) 

Tsahpe (2 v. 39563/94 Paavo Autto, Kittilä (Raattama) 0 0 12 


Täplä! (tunt- n. 24912/92 Reino Yli-Suvanto, Kittilä 2 10 
Jeppe) 

Viki (10 v. 27778/98 Onni Suvanto, Kittilä (Tepasto) 2 12 
(Rulle39567/94 - 

Viku) 

Vilkeri & (tunt- n. 29349/93 Eine Kyrö, Kolari (Venejärvenkylä) 2 8 
Cikka 22805/91) 

Vilijonkka s n 40525/95 Reino Ylisuvanto, Kittilä 1 9 
(tunt-Jeppe 

33044/89) 

Viksu 9 (Musti —Ziggal n. 28607/96 Paavo Autto, Kittilä (Raattama) 3 12 
23825/92) 

Zigga 9 (tunt-tunt) n. 23825/92 Paavo Autto, Kittilä (Raattama) 1 1 
E n. 26242/94 Matti Kuivila, Sodankylä 2 11 60 


1) Pittuksella on yksi rekisteröity pentue, josta kukaan eiole jatkanut sukua. Tämän lisäksi sillä on 
kuitenkin rotuunotettu tytär Porho 23824/89, jollaon rekisteröitynä kaksi yhden pennun pentuetta 
Lecibsin kennelissä. 


2) — Tsahpe eisaanut Suomeen yhtään pentuetta, mutta sillä on yksi pentue Ruotsissa Fjällfarmens kennelissä. Tästä 
pentueestaon jatkanut sukua Fjällfarmens Cammo, jolla on Suomessakin kaksi pentuetta. Lisäksi Fjällfarmens 
Cammon ruotsalaissyntyisiä jälkeläisiä on käytetty jalostukseen myös Suomessa. Tsahpen vaikutus rotuun on 
varsin merkittävä poikansa kautta. 


3) — Siivija Santtu polveutuvat suoraan Porokoiratutkimuksen koirista ja ovat sukua sekä Bennulle 21459/87 että 
Iresa D-nartuille. 


4) Hallan ja Koutsan isät Risukarhin Sirma ja Nat Fogel Tihki ovat rekisteröityjä suomenlapinkoiria. 


5) Iresa Ranne ja Runne ovat sisaruksia. Runnella on yksi rotuunotettu poika Roope 42528/04, joka on 
jatkanut sukua. Rotuunotetulla Gaissa kennelin kantanartulla GaissaZiergullaon sama isä kuin Iresa 
Rannella ja Runnella. 


6) = Calmun pojat Jeppe ja Aksu on rekisteröityjä rotuunoton kautta. Myös urokset Murre ja Julle sekänarttu 
Prutku ovat Calmun jälkeläisiä ja vaikuttavat rotuun rotuunotettujen jälkeläistensä kautta, vaikka ovatkin itse 
rekisteröimättömiä. Myös 2000-luvulla rotuunotetut Anttu 18350/04, Jeri 17920/04, Cappi 47522/03 jaPesku 
47429/03 kuuluvat tähän sukuun. 


7) Iresat Darfi, Davvenasti ja Diidii ovat siskoksiasamasta pentueesta. Loitsu on niiden kanssa samasta isästä ja 
myös Loitsun ja Iresa D-narttujen emät ovat luultavasti siskoksia. Isänsä kautta ne ovat sukua myös Siiville 
40523/95 ja Santulle 32067/96 sekä Bennulle 21459/87 


8) — Cikkallaon vain yksirotuunotettu tytär Vilkeri, joka on jatkanut sukua. 


9) — Ziggan suku on jatkunut rotuunotetun tyttärensä Viksun kautta. Viksulla on normaalisti rekisteröityjen 
pentujensa ohella kaksi rotuunotettua jälkeläistä Halle ja Nikke, joilla molemmilla on jälkeläisiä rodussa. 


10) —Rullellaon kaksi rotuunotettua jälkeläistä Tepa ja Viki. Ne ovat molemmat jatkaneet sukua. 
11) Täpläja Vilijonkka ovat sisaruksia samasta pentueesta. 


12) — Ruotsista tuodulla Räimällä on Suomessa kaksi pentuetta, joista yksikään koira ei ole jatkanut sukua 
Suomessa. Räimän pojalla Pankalla on kuitenkin Ruotsissa yksi pentue. 


13) Lunkkinjälkeläisistä on jatkaneet sukua Rooken ja Mustin rekisteröityjen pentueiden ohella myös uros Turre 
rekisterin ulkopuolella. Turren rekisteröimättömän pojan Alju Ekun eli Härmin tytär Halle ja poika Nikke ovat 
molemmat otettu" rotuun ja ne ovat myös saaneet rekisteröityjä jälkeläisiä. Hallen ja Nikken emäon 
rotuunotettu Viksu. 

2000-luvulla rotuunotetut koirat 


Nimi 


rek.no 


kasvattaja 


pentueita 


jälkeläisiä 


Aada (16 (Aatu-Aigi) 


ER41274/14 


Marika Hämäläinen, Köngäs 


6 


Anttu 5) (Aksu U. 18350/04 Kullervo Ruumensaari, Rovaniemi 5 31 56 
25505/92- Lotta) 

Cappi )(Murre- u. 47522/03 Ari Kustula, Ivalo (Tolonen) 2 12 18 
Hankamukan Ottilia 

27030/01) 

Halle ?(Alju Eku 1. n. 49919/05 Alpo Laitila, Sodankylä 1 6 15 
Härmi-Viksu) 

Helmiina? (Ranni- 51812/08 Tarja ja Heikki Ylitalo, Enontekiö 1 4 
Rita) 

Hillevi (13 ER32432/15 Jyrki Raatikainen, Ruukki 1 7 
(Poropeukalon 

Pyrypoika-Koiru) 

lgor (Musti-Tilkku) 45338/05 Risto Salonen, Enontekiö, Peltovuoma 2 15 
Jeri  (Julle-Alju 17920/04 Matti Kuivila, Sodankylä 4 20 
Nästi) 

Julle 9 (Bennu-Iresa ER49315/14 Siiri Vasara, Kilpisjärvi 3 21 
X-odus) 

Leevi 19 (Bennu- ER41285/14 || Siiri Vasara, Kilpisjärvi 

Iresa X-odus) 

Lilli O (Ranni-Rita) ER14769/11 Heikki Ylitalo, Enontekiö 1 6 
Lyyli (! (työkoira ER42123/07 Kaisa Korpijaakko-Labba, Enontekiö - - 
Kautokeinosta- (Pousujärvi) (koira kuollut, ennen kuin 

Cigga) ehtinyt saamaan rekisteröityjä jälkeläisiä) 

Murunaattuneächel ER41537/13 Tuomas Näkkäläjärvi, Näkkäläjärvi - - 
(Salmu-Sunna)'!! 

Naska (! (Ranne- 14268/05 Kaisa Korpijaakko-Labba, Enontekiö 2 11 
Cigga) (Pousujärvi) 

Nasti (15 (Calmmo- ER32283/15 Marieanne Kumpulainen, Kautokeino 2 12 
Penu) 

Nikke /? (Alju Eku 1. 18355/04 Alpo Laitila, Sodankylä 2 11 
Härmi-Viksu) 

Niti (17 (Zebu-Iresa ER41278/14 Nils Anders Blind, Karesuvanto 1 6 
Webba) 

Pennu (18 ( Ranne- ER41286/14 Pentti Keskitalo, Peltovuoma 0 0 
Piki) 

Pepi (Virkku-Vilkke) 51820/08 Karen Anna Proksi, Enontekiö (Palojärvi) 3 12 
Pesku )(Murre- 47429/03 Ari Kustula, Ivalo (Tolonen) 1 1 
Hankamukan Ottilia 

27030/01) 

Pietu 6 (Jekku ER52052/09 Hilkka ja Paavo Vitikka, Kolari 1 2 
SF09155/91-Noora) 

Piki (7 (Zebu- ER49314/14 Nina Maarit West, Lemmenjoki 0 0 
Jalakapojan Niehku) 

Pösö (2 (Pilkka-Kira) ER41328/15 Marianne Nieuwenhuis, Muonio 1 6 
Ranne "8 (Oskari v. ER41297/14 Pentti Keskitalo, Peltovuoma 3 8 
Wallen koira-Nippe) BI 

Rannu (13 (Musti- ER22676/17 Anni-Marja Vanhapiha, Näkkälä 2 10 
Nasti) 

Remu (3 (Mössö- ER41298/14 Anni-Marja Vanhapiha, Näkkälä 2 6 
Nasti) 

Ressu (8 (Cahbbe- ER52051/09 Karen Anna Buljo, Kautokeino, Norja 1 5 
Cukka) 

Riimu (1 n. ER12846/11 Olavi Rauhala, Rauhala 1 6 - 
(Vauhtitassun 

Meahccemanni- 

Louhi) 

Riitu (7 (Zebu- ER41300/14 Nina Maaret West, Lemmenjoki 1 3 0 
Jalakapojan Niehku) 

Ronja (13 ER32431/15 Jyrki Raatikainen, Ruukki 1 5 0 
(Poropeukalon 

Pyrypoika-Koiru) 

Roope ( (Runne 42528/04 Juhani Länsman, Inari 1 4 0 
39562/09-Prutku) 

Ryyti 4 (Vilge- ER32433/15 Mikkel Sokki, Kautokeino 1 6 0 
Muste) 

Sasu 21(Mikki ER49313/14 | Matti Takala, Sodankylä 1 2 5 
ER41465/06-Nelli) 

Siekkis 2? (Cahppe- ER41299/14 Maret Inger Gaup, Maze, Norja 0 0 0 
Saike) 

Tessu (18 (Ranne- ER49798/14 Pentti Keskitalo, Peltovuoma 2 13 3 
Piki) 

Tessuli 7 ER52053/09 Rainer Tuomaala, Ranua 2 9 12 
(Hankamukan 

Hemuli-Fantti) 

Tilhku !! (Mösse- ER41329/15 Anni-Marja Vanhapiha, Leppäjärvi 2 13 8 
Nasti) 

Tsikku Y(Tjakke's 81832/08 Anita Ponga, Vassijaure, Ruotsi 3 16 20 
Zeeke-Unni) 

Unna (1! (Musti- ER22677/17 | Anni-Marja Vanhapiha, Näkkälä 1 7 0 
Nasti) 

Vinski ) (Tjakke's 51832/08 Anita Ponga, Vassijaure, Ruotsi 2 9 - 
Zeeke-Unni) 

Unnamaaret (1! ER41538/13 Anni-Marja Vanhapiha, Näkkälä - - - 
(Mösse-Nasti) 


1) Naska, Lyyli ja Riimu edustavat kaikki samaa narttulinjaa, joka on peräisin 1990-luvulla rotuunotetusta Iresa 
Diidiistä. Iresa Diidiin ja 1980-luvulla rotuunotetun Bennun tytär Iresa Humoreski on Kaisa Korpijaakko - 
Labban omistaman Ciggan emä. Ciggan on kasvattanut Tuija Rinne. Ciggan isä on Tsierggi-niminen uros (om. 
Aslak Proksi), joka on 1990-luvulla rotuunotetun Siivin isän Pilkin poika. Siivi vaikuttaa lapinporokoirarotuun 
Neguam-kennelin kantanarttuna. 


Naska emä on Kaisa Korpijaakko-Labban Cigga ja isä on Ranne. 


Riimunisä on rekisteröity lapinporokoirauros Vauhtitassun Meahccemanni, jollaon rodussa entuudestaan 
kaksi rekisteröityä pentuetta Suomessa ja yksi Ruotsissa. Riimun emä on Kaisa Korpijaakko-Labban 
kasvattama työkoira Louhi, joka on täyssisarparituksesta Kivijärven Noppe ja Rino. Noppen ja Rinon 
vanhemmat ovat Kautokeinosta peräisin oleva Nils Johan Labban uros Ranne ja Kaisa Korpijaakko -Labban 
Cigga. Ciggan emä on Iresa Humoreski ja isä Aslak Proksin omistama Tsierggi. 


2) Nikke ja Halle ovat sisarukset, joiden emä on rotuunotettu Viksu ja isä rekisteröimätön Matti Kuivilan kasvatti 
Alju Eku eli Härmi. 


3) — VinskijaTsikku ovat Ruotsissa tuodut sisarukset, joiden jalostuskäyttö on vasta alkanut. Niidenisäon 
rekisteröity Tjakke'sZeeke, jonkataustallaon mm. suomalainen uros Neguam Alfa (Niku-Siivi) jaemä on 
rekisteröimätön Unni, joka on taustaltaan ruotsalaista ns. Jokkmokin porokoirien sukua. 


4) Roopen isä on rotuunotettu Runne, joka on Iresa Rannen veli. Emä Prutku on rotuunotetun Calmun tytär ja 
Aksun ja Jepen sisarpuoli. Valitettavasti Roopella on todettu HC. 


5) — Cappi, Pesku, Anttu ja Jeri kuuluvat kaikki samaan sukuun, jonka kantanarttu on vuonna 1992 rotuunotettu 
Calmu 22798/92. Anttu on Calmun rotuunotetun pojan Aksun 25505/92 poika. Cappi ja Pesku ovat veljekset, 
jotka ovat Calmun rekisteröimättömän pojan Murren poikia. Jerin isä on Calmun rekisteröimätön poika Julle, 
joka on Murren ja Prutkun veli. 


6) Pietun isä Jekkuon rekisteröity koira, jonka suku on edustettunarodussa esimerkiksi toisen poikansa 
Ottonallin sekä tyttären Tintin Mustan Pimun kautta. Pietun emä Noora puolestaan onn rotuunotetun uroksen 
Tsahpen rekisteröimätön tytär. Tsahpe on Fjällfarmens Cammonisä ja vaikuttaa vahvasti Suomen 
lapinporokoirakantaan. 


7) — Tessulinisäon rekisteröity lapinporokoirauros Hankamukan Hemuli, joka on toiminut porotöissä. Tessulin emä 

on rekisteröimtäön narttu Fantti s. 2000, jonka isä on Matti Kuivilan Sodankylässä kasvattama uros Nils ja emä 
on on Rainer Tuomaalan omistama Kittilän Tepastolla 1996 syntynyt Mallu. 


8) Ressu on pentuna Norjasta tuotu työkoira Leppäjärveltä. Sen molemmat vanhemmat ovat Kautokeinolaisia 
työkoiria. Isä on Cahbbe, jonka omistaja on Isah Matte Hetta Kautokeinosta ja emän Cugga on pitkäkarvainen 
narttu, joka on syntynyt 1998 Pohjois-Norjassa Masin kylässä. Sen jälkeläisiä on porotöissä paljon ja niitä on tuotu 
myös Suomeen. 


9) —Lillinemäon Rita, jonka omistaa Heikki Ylitalo Enontekiöltä (Hetta). Ritan emä on Ranni, jonka omistaa Esteri 
Syväjärvi Enontekiön Leppäsjärveltä. Ritan isän nimi ei ole tiedossa, mutta se on porokoira Norjan puolelta 
Kautokeinosta. Lillin isän nimi on myös Ranni ja sen omistaa Esa Kumpulainen Enontekiön Hettasta. Isän emän 
nimiei ole tiedossa, mutta omistaja on Otto Suvanto Ylikyröstä. Rannin isä on nimeltään Musti ja sen omistaa Ossi 
Kumpulainen Enontekiöltä. Musti on Karesuvantolaista sukua. Helmiinan vanhemmat ja kasvattaja ovat samat 
kuin Lillillä, mutta sen syntymäaikaon eri. Ne ovat todennäköisesti täyssisarukset eri pentueista. 


10) - 


11) Unna-Maaret, Remu ja Tilhku ovat pentuesisaruksia. Niiden isä on rekisteröimätön työkoira Mössö ja emä 
rekisteröimätön työkoira Nasti (Guuge, kasv. Matti Proksi ja Inkeri Syväjärvi*Sunna, kasv. Tuomas Näkkäläjärvi). Remu on 
kastroitu. Unna ja Rannun emä on myös sama Anni-Marja Vanhapihan omistama Nasti ja niidenisä on Nastin puoliveli, 
samasta Sunna emästä oleva Musti. Murunaattuneächelin emä on myös edellä mainittu Sunna. 


12) Pösön isä on työkäytössä ollut uros Pilkka om. Antti Jussin Vuolla, isänemä rekisteröity lapinporokoiraZinaidan Hippa. 
Emä Kira, jonkamolempien vanhempien suku menee Ruotsin puolelle. 


13) HillevijaRonja ovat täyssisarukset. Niidenisäon rekisteröity Ipk Poropeukalon Pyrypoika ja emä rekisteröimätön 
Koiru, jonka vanhemmat Musti ja Lunki (Kaaresuvannosta oleva työkoira) edustavat vanhoja porokoiratutkimuksen 
sukuja. 


14) Ryytin vanhemmat Vilge ja Muste ovat rekisteröimättömiä työkoiria Kautokeinosta. Molempien omistaja on Mikkel Sokki. 


15) Nastin vanhemmat Calmmo ja Penu ovat rekisteröimättömiä työkoiria Kautokeinosta. Molempien omistaja on 
Marieanne Kumpulainen, Kautokeino 


16) Aadan isä rekisteröimätön työkoira Aatu, oli kotoisin Ivalosta. Emä Aigi on rekisteröimätön työkoira Kittilästä. 
Molempien omistaja on ollut Marika Hämäläinen, Kittilästä. 


17) Nitinisäon rekisteröimätön työkoira Kilpisjärveltä Zebu, om. Nils-Matti Vasara ja emä on rekisteröity työkoiralpkiresa 
Webba. Nitin veli- ja sisarpuolet samasta isästä Zebu ovat Piki ja Riitu, joiden emäon rekisteröity työkoira Jalakapojan 
Niehku. 


18) Pennu,Ranne ja Tessu ovat kaikki Pentti Keskitalon kasvatteja. Pennu ja Tessu ovat sisaruksia. Niidenisäon 
rotuunotettu Ranne ER41297/14 ja emä on rekisteröity |pk, todennäköisesti yhdistelmästä Iresa Yökyöpeli ja 
Hagassessan Alice Apila. 


19) JullenjaLeevi ovat täysveljekset. Niiden isäon Matti Kuivilan kasvattama rekisteröimätön Bennu (Tsahpe), om. Siiri 
Vasara, Kilpisjärvi emärekisteröity IresaX-odus. 


20) Rannen isä Oskari Wallen Norjasta tuoma rekisteröimätön työkoira. Emä rekisteröimätön työkoira Nippe, om. lisko 
ja Karen Anne Proksi. 


21) Sasunisä on rekisteröity |pk Mikki, jonka suku menee rotuunotetun emänsä Naskan kautta Iresa Humoreskiin. Sasun 
emä on rekisteröimätön työkoira, joka menee suvultaan Matti Kuivilan koiriin. 


22) Siekkiksen molemmatvanhemmaton norjalaisia rekisteröimättömiä työkoiria. Cahppen omistaa Nils Pedar Gaup ja 
Saiken Maret Inger Gaup 


4.1.3 Rodun populaatiot muissa maissa 

Lapinporokoiran hyvä perusterveys sekä monipuolisuus ovat edesauttaneet koirien vientiä ulkomaille jo 
useamman vuoden ajan. Eniten lapinporokoiria Suomen ulkopuolella on Ruotsissa noin 800 kappaletta. 
Vuosittain rekisteröidään Ruotsissa noin 60 lapinporokoiraa. Norjassa rekisteröintiluvut ovat kasvaneet. Siellä 
on nyt noin 200 lapinporokoiraa. Rekisteröinnit vaihtelevat 15-40 välillä, mukaan lukien tuontikoirat. 

Seuraavaksi eniten koiria on Alankomaissa, missä rekisteröidään kymmenkunta koiraa vuosittain. Tanskassa ja 
Itävallassa rekisteröidään alle 10 koiraa vuodessa. Yksittäisiä koiria löytyy myös Virosta, Puolasta, Saksasta, 
Ranskasta, Sveitsistä ja Italiasta. USA:ssa on nyt noin 80 lapinporokoiraa, joista suurin osa on syntynyt siellä. 


Ulkomailla olevat lapinporokoirat polveutuvat lähes yksinomaan Suomesta viedyistä koirista ja jalostuskäyttö 
yli maiden rajojen on melko tavallista. Lapinporokoiria voidaan pitää yhtenä populaationa yli maiden rajojen ja 
geneettisesti erilaisen jalostusaineksen tuominen Suomeen ulkomailta ei ole mahdollista. Poikkeuksena tähän 
ovat rotuunotetut koirat, jotka ovat taustoiltaan osittain tai kokonaan Norjan tai Ruotsin poronhoitoalueen 
rekisteröimätöntä työkoirakantaa. Rotuunottoja on tehty Suomen lisäksi myös Norjassa ja Ruotsissa. Osa 
ulkomailla rotuunotetuista koirista on vaikuttanut jo Suomen lapinporokoirakantaan. 


4.1.4 Yhteenveto populaation rakenteesta ja jalostuspohjasta 

Lapinporokoiran populaatio on maailmanlaajuisesti pieni geenipoolin ollessa kuitenkin moniin muihin 
koirarotuihin verrattuna tutkitusti laaja. Rotua esiintyy lähinnä Suomessa, Ruotsissa ja Norjassa sekä jonkin 
verran muissa EU-maissa, joiden koirat pohjaavat lähinnä Suomen kantoihin. Pari kasvattajaa toimii 
Yhdysvalloissa, mutta pienenä rotuna siellä kasvatettuja pentuja ei saa rekisteröityä. Kuitenkin koko maailman 
kanta polveutuu alkujaan samoilta alueilta lähtöisin olevista koirista. Osalla lapinporokoirista esivanhemmat 
ovat olleet rekisteröityjä jo 1950- ja -60 luvuilta asti, mutta monia koiria on otettu rotuun viimeisen 
kolmenkymmenen vuoden aikana ja niiden merkitys rodulle on suuri. Osalla rotuun otetuista taustat ovat 
Norjassa tai Ruotsissa, jotkut ovat suomalaista alkuperää. Koirien liikehdintä eri maiden välillä lienee ollut 
kuitenkin tavallista poronhoitoalueella jo pitkään: hyviä työkoiria on pyritty hankkimaan tarvittaessa 
naapurimaista. 


Vaikka geenipohja on laaja, on se epätasaisesti jakautunut rotuun. Tietyt suvut ja niiden mukana tietyt geenit, 
ovat rodussa huomattavasti yleisempiä kuin toiset. Siksi tulevaisuudessa olisi tärkeää eri koirien ja eri sukujen 
tasainen jalostuskäyttö. Yksittäisten urosten tai sisarussarjojen liiallinen käyttö voi olla rodulle tulevaisuudessa 
riski. 


Rotuunotettujen koirien suvuista on harvoin kovinkaan paljon tietoa esimerkiksi perinnöllisten sairauksien 
osalta. Kuitenkin rotuun otettukin koira voi niitä perimässään kantaa ja siirtää jälkeläisilleen, kuten muutkin 
rodun yksilöt. Siksi myös rotuunotettujen koirien jalostuskäytössä tulisi olla maltillinen ja seurata niiden 
ensimmäisten jälkeläisten kehitystä riittävän pitkälle ennen useampien pentueiden tekemistä. Avoimuus esiin 
tulevista ongelmista on tärkeää kaikkien jalostuskoirien kohdalla, eivätkä rotuun otetut koirat ole tässä 
suhteessa poikkeus. 


Rodun rekisteröintimäärien kasvaminen viimeisten vuosikymmenten aikana on antanut kasvattajille 
mahdollisuuden entistä laajempaan jalostusmateriaaliin ja karsintaan. Toisaalta suosion kasvu ja sen myötä 
lapinporokoiran — pentujen — lisääntynyt — kysyntä saattaa myös houkutella kasvattajia laskemaan 
jalostuskriteereitään niiden kiristämisen sijaan. Pahimmassa tapauksessa voi olla mahdollista, että suosion 
nousu houkuttelee rotuun kasvattajia, jotka eivät suhtaudu rotuun niin vastuuntuntoisesti kuin enemmistö 
kasvattajista suhtautuu esim. keskittymällä vain ulkomuotoa painottuvaan jalostukseen, työkoiran luoteen ja 
laajana pysyvät geenipohjan kustannuksella. Koska rodun lähes koko populaatio on Suomessa ja olemme rodun 
kotimaa, on kasvattajilla täällä suuri vastuu lapinporokoiran säilyttämisessä tulevaisuudessakin terveenä ja 
elinvoimaisena paimenkoirana. 


4.2 Luonne ja käyttäytyminen sekä käyttöominaisuudet 
Lapinporokoira on parhaimmillaan oiva perhekoira, joka soveltuu hyvin moneen eri harrastukseen. 
Perustottelevaisuuden kouluttaminen on tarpeellista, jotta koirasta kasvaisi yhteiskuntakelpoinen ihmisen 
kumppani. Suosituimpia harrastusmuotoja ovat agility, toko eli tottelevaisuuskoulutus ja palvelukoiralajit haku 
ja jälki. Viime vuosina uusien koemuotojen myötä Rally-toko sekä Kennelliiton alaiset kaikille 

paimenkoiraroduille sallitut lammaspaimennuskokeet ovat kasvattaneet suosiota rodun parissa. Pelkäksi 
tarhakoiraksi tai vartio- ja suojelukoiraksi lapinporokoira ei sovellu lainkaan. Lapinporokoira ei ole 
metsästyskoira vaan paimenkoira. Siksi voimakas riistavietti ei ole toivottu ominaisuus, mutta sitä kuitenkin 
esiintyy rodussa. 


4.2.1 Rotumääritelmän — maininnat — luonteesta ja käyttäytymisestä sekä rodun 

käyttötarkoituksesta 

Rotumääritelmässä kuvaillaan lapinporokoiran luonnetta varsin lyhyesti: oppivainen, rauhallinen, ystävällinen, 
tarmokas ja palveluhaluinen. Työssään herkkähaukkuinen. Rotumääritelmän tulkintaohjeessa mainitaan 
lisäksi, että lapinporokoiran olevan älykäs, oppivainen, rauhallinen ja ystävällinen. Vieraita kohtaan melko 
välinpitämätön, narttu voi olla hyvinkin pidättyväinen. Tätä vieraita kohtaan pidättyväisyyttä eli 
välinpitämättömyyttä, ei pidä sekoittaa kuitenkaan arkuuteen. Ihmistä kohtaan vähäisinkin aggressiivisuus on 
hylkäävää. Koirat eivät saa myöskään räyhätä toisilleen. ”Räyhäämisellä” tarkoitetaan koiran aggressiivista 
käyttäytymistä toisia koiria kohtaan esimerkiksi näyttelytilanteissa. 


4.2.2 Jakautuminen näyttely- / käyttö- / tms. -linjoihin 
Lapinporokoira ei ole jakautunut näyttely- tai käyttölinjoihin. Suvusta riippumatta lapinporokoira voi omata 
alkuperäiseen työkäyttöön tarvittavia ominaisuuksia. 


4.2.3 PEVISA-ohjelmaan sisällytetty luonteen ja käyttäytymisen ja / tai käyttöominaisuuksien 
testaus ja / tai kuvaus 
Lapinporokoirien luonne- ja käyttöominaisuuksia ei ole sisällytetty PEVISA:an. 


4.2.4 Luonne ja käyttäytyminen päivittäistilanteissa 

Lapinporokoirille ei ole tehty käyttäytymiseen liittyviä kyselyjä koirien omistajille. Sen vuoksi luonteen 
arviointi perustuu ensisijaisesti luonnetestituloksiin. Lapinporokoiria käy vuosittain joitakin kymmeniä 
luonnetesteissä (taulukko 5). 


Taulukko 5. Luonnetestien osallistujamäärät vuosina 2014-2017. Lähde KoiraNet. 


Vuosi 2014 2015 2016 2017 
Osallistuneita 31 32 40 50 


Lapinporokoiralle on määritelty rodun ihanneprofiili, jonka lähtökohtana on alkuperäiseen työkäyttöön 
soveltuva koira, joka selviytyy tarvittaessa myös urbaanissa yhteiskunnassa elämisen haasteista. Ihanteellinen 
lapinporokoira on luonteeltaan tasapainoinen ja hallitsee hermonsa hyvin. Koira ei saa olla liian pehmeä, 
koska se vaikeuttaa koiran elämää arjessa sekä työkäytössä. Toimintakyky on tärkeä ominaisuus erityisesti 
työ- ja harrastuskoiralle. Tällöin koira kykenee työskentelemään myös uusissa ja yllättävissä tilanteissa. 
Lapinporokoira on luoksepäästävä ja avoin tai hieman pidättyväinen, mutta sen ei tulisi koskaan olla arka tai 
aggressiivinen. Myöskään voimakkaan puolustushalun omaaminen ei ole lapinporokoiralle tarpeen. 
Laukausvarmuus on tärkeä ominaisuus kaikille koirille, koska laukausten lisäksi se kertoo koiran reaktioista 
muihinkin koviin teräviin ääniin. 
Lapinporokoiran kohdalla tavoitellaan paimenkoiralle tyypillistä kokonaisuutta: 

o Toimintakyky: kohtuullinen +1 

o —Terävyys: pieni ilman jäljelle jäävää hyökkäyshalua +1 tai kohtuullinen ilman jäljelle jäävää 
hyökkäyshalua +3 
Puolustushalu: pieni +1 tai kohtuullinen, hillitty +3 
Taisteluhalu: kohtuullinen +2 tai pieni -1 
Hermorakenne: suhteellisen rauhallinen +2 
Temperamentti: kohtuullisen vilkas +2 


0 0 0 0 

o Kovuus: hieman pehmeä +1 tai kohtuullisen kova +3 

o Luoksepäästävyys: Hyväntahtoinen, luoksepäästävä, avoin +3 tai luoksepäästävä aavistuksen / 
hieman pidättyväinen +2 

o —Laukaisupelottomuus: +++ laukausvarma 


Palveluskoiraroduille suunniteltu luonnetesti ei ole lapinporokoiralle rodunomainen testi, mutta se antaa 
kuitenkin arvokasta tietoa yksilöiden luonteesta. Jokaisen koiran tulos on tulkittava osio- ja yksilökohtaisesti, 
eikä pidä huomioida vain pelkästään luonnetestin loppupisteitä. 


Suomessa toinen luonteen arviointi menetelmä on MH-kuvaus, joiden tekeminen on aloitettu maassamme 
vuonna 2009. Vuoteen 2017 mennessä MH-kuvaukseen on osallistunut 55 koiraa, joista 53 on suorittanut 
kuvauksen hyväksytysti. Ruotsissa MH-kuvaus on ollut käytössä jo kauan ja sieltä löytyy useita kuvauksen 
suorittaneita lapinporokoiria. Suomessa luonnekuvauksissa käy vain muutamia koiria vuosittain (taulukko 6) 
Toistaiseksi rodulle ei ole määritelty ihanneprofiilia Suomessa. 


Taulukko 6. MH-kuvaukseen osallistuneiden lapinporokoirien määrät vuosina 2014-2017. (Lähde KoiraNet). 


Vuosi 2014 2015 2016 2017 
Osallistuneita 9 5 7 6 


4.2.5 Käyttö- ja koeominaisuudet 
Vaativat maasto- ja sääolosuhteet sekä paimennettavan eläimen erityispiirteet ovat tehneet lapinporokoirasta 
ainutlaatuisen paimenkoiran. Se paimentaa poroja käyttäen työvälineenä haukkuaan ja hakee tarvittaessa 
poroja pitkien matkojen takaa itsenäisesti työskennellen. Paimennustesteissä ja -koulutuksissa useimmat 
lapinporokoirat ovat omanneet synnynnäistä paimennusviettiä, ja voisivat täten koulutettuna soveltua 
edelleen alkuperäiseen käyttötarkoitukseen. Tällä hetkellä alkuperäisessä työkäytössä porokoirana arvioidaan 
olevan yli 150 lapinporokoiraa, mutta täysin tarkkaa lukua ei ole tiedossa. 


Porokoiran työskentely on muuttunut paljon viimeisen viidenkymmenen vuoden aikana poronhoidossa 
tapahtuneiden muutosten myötä. Aikaisemmin paimennus oli usein ympärivuotisempaa ja tapahtui 
jalkapelillä. Nykyisin porot liikkuvat enimmäkseen suuren osa vuodesta suhteellisen vapaasti ja ne kootaan 
lähinnä erotuksiin ja vasanmerkintään. Toisaalta myös jatkuva tai talvella tapahtuva aidassa pitäminen on 
viime aikoina lisääntynyt. Edelleen joillain alueilla (esimerkiksi lähellä Norjan rajaa) paimentaminen on 
kuitenkin aktiivista ja sitä tehdään jopa ympäri vuoden. 


Paimennustavat ja sen myötä koiran käyttö vaihtelee paljon riippuen paliskunnista ja yksilöllisistä 
mieltymyksistä. Joillekin riittää, että koira on moottorikelkassa haukkumassa, toisilla koira on todellisessa 
paimennuskäytössä ympärivuoden. Lapinporokoira paimentaa haukkumalla ja liikkuu usein sahaavasti sopivan 
etäisyyden päässä tokasta. Tilanteesta riippuen koira pyrkii joko kiertämään tokan taakse tai liikkumaan sen 
sivulla. Porokoira voi toisinaan tuoda eläimiä isäntäänsä päin, mutta monesti tokkaa liikutellaan takaa päin 
(Lapinkoira 2/09). Porotokan kokoaminen on yksi koiran tärkeimpiä tehtäviä paimennuksessa, toinen tärkeä 
tehtävä on tokan koossapitäminen ja kuljettaminen. Erittäin hyvää koiraa on voinut käyttää myös tokan 
jakamiseen pienempiin osiin. (Tuominen s.76) 


Porokoiran ei tulisi käydä kiinni paimennettavaan, etenkin jahtaava ajaminen ja saalisvietillä tapahtuva 
pureminen on erityisen vaarallista. Tilanteissa, joissa poro uhmaa koiraa, voi koira käyttää hampaitaan 
palauttamaan kunnioitus koiraa kohtaan. Suhtautumistapa koiran hampaiden käyttämiseen vaihtelee hieman 
alueittain. Jalostuksessa ei kannata suosia koiria, joiden kynnys käyttää hampaitaan paimennettavaan on 
alentunut. (Tuominen s.80) 


Porokoirakerho ry on vuodesta 1994 järjestänyt epävirallisia paimennuskokeita, joissa arvioidaan 

lappalaiskoirien paimennustaipumusta sekä kykyä paimentaa porotokkaa. Vuodesta 1995 vuoteen 2018 
paimennuskokeissa tai — kilpailuissa on hyväksytyn tuloksen saavuttanut yhteensä noin 350 lapinporokoiraa. 
Osa osallistujista on työkäytössä toimivia porokoiria, suurin osa etelästä tulleita harrastus-ja seurakoiria. 
Testausta ja kilpailua on vuosien kuluessa kehitetty niin, että työkäytössä toimivat porokoirat pääsevät 
suoraan mukaan kilpailuun, muiden tulee suorittaa ensin testi hyväksytysti. Työkäytössä olevat koirat ovat 
kilpailuun etusijalla ja niiden osallistumismäärät ovatkin kasvaneet viime vuosina. Neljätoista kertaa 2000- 
luvulla on poropaimennuskilpailun voittajana ollut lapinporokoira. 


Tarkkaa lukua keskeyttäneistä ja hylätyistä koirista ei ole saatavilla koko ajanjaksolta. Vuosina 2000-2018 
hylättyjä tai keskeyttäneitä tai uudelleen testattavaksi suositeltavia oli noin 57 kappaletta. Tavallisimpia 
hylkäyksen syitä ovat tottelemattomuus tai kiinnostumattomuus poroista. Myös paimennustestin yhteydessä 
järjestettävään kilpailuun on osallistunut 2000-luvun aikana noin 75 lapinporokoiraa (osittain samoja koiria 
kuin kokeeseen osallistuneet). 


Poropaimennuskoe on pelkkä testi eikä siksi täysin vastaa todellista työtilannetta. Tällä hetkellä se on 
kuitenkin ainoa mahdollisuus yhdessä poro- ja lammastilojen järjestämien paimennusharjoitusten kanssa 
monelle etelässä asuvalle harrastajalle ja kasvattajalle testata koiransa ominaisuuksia rodun alkuperäiseen 
käyttötarkoitukseen. Alkuperäiseen käyttötarkoitukseen liittyvät ominaisuudet pitää pyrkiä säilyttämään 
rodun luonteessa lisäämällä jalostuskoirien paimennustestausta ja työkäytössä olevien koirien jalostuskäyttöä. 
Jos käyttöominaisuuksia ei jalostuksessa vaalita, niiden säilymistä tulevaisuudessa ei voida taata. 


Lapinporokoirien osallistumismäärät tokoon ja agilityyn ovat kasvaneet viime vuosina. Nopeaoppisena ja 
yhteistyöhaluisena koirana lapinporokoira on varsin helppo kouluttaa, mutta se vaatii huolellista motivointia 
ja kestää harvoin koulutettaessa toistoja yhtä hyvin kuin monet muut paimenkoirarodut. Tämä saattaa 
aiheuttaa monelle koirakolle hankaluuksia tokon korkeimmissa luokissa kilpailtaessa. Tällä hetkellä 
tottelevaisuusvalion arvon saavuttaneita koiria on 11 kappaletta: yhdeksän narttua ja kaksi urosta. Vuosittain 
tottelevaisuuskokeisiin osallistuu joitakin kymmeniä lapinporokoiria (taulukko 7). 


Taulukko 7. Tottelevaisuuskokeiden osallistuiamäärät vuosina 2014-2017. (Lähde KoiraNet) 


Vuosi 2014 2015 2016 2017 
Koiria 39 42 33 29 
Tuloksia 117 122 72 60 


Ketterä lapinporokoira soveltuu agilityyn hyvin, mutta ei välttämättä kuitenkaan yllä aivan nopeimpien koirien 
aikoihin. Toistaiseksi rodussa on kolme agilityvalion arvon saavuttanutta koiraa sekä yksi hyppyvalion arvon 
saavuttanut koira. Lapinporokoira soveltuukin parhaiten harrastuskoiraksi ihmiselle, jonka tavoitteena on 
nauttia yhdessä tekemisestä koiransa kanssa, ei menestyminen arvokisoissa. Agilityssä kilpailee vuosittain 
lähemmän viisikymmentä lapinporokoiraa (taulukko 8). 


Taulukko 8. Agilityn osallistujamäärät vuosina 2014-2017. (Lähde KoiraNet) 
Vuosi 2014 2015 2016 2017 


Koiria 48 44 41 46 

763 
Palveluskoirakokeissa lapinporokoirat ovat saaneet kilpailla vuodesta 1997 alkaen, mutta varsinaista 
nousua kilpailijamäärissä ei vielä ole havaittavissa. Maastolajeista haku ja jälki ovat varsin suosittuja 
harrastajien parissa, mutta kilpailemaan uskaltautuvat vain harvat (taulukko 9). Kilpailleet koirakot ovat 


saavuttaneet koulutustunnuksia kaikissa luokissa sekä hauku- että jälkikokeissa. Toistaiseksi rodussa on 
kaksi käyttövalion arvon saavuttanutta koiraa. 

Taulukko 9. Palveluskoirakokeiden osallistujiamäärät vuosina 2014-2017. (Lähde KoiraNet) 


Vuosi 2014 2015 
Koiria 9 6 8 6 


2 10 2 


Metsästyskoirien jäljestyskokeet ovat saaneet suosiota lapinporokoirien omistajien keskuudessa ja viime 
vuosina onkin rodussa tullut kolme käyttövaliota verijäljeltä. Kokeisiin mejässä on osallistunut muutama 
lapinporokoira vuosittain (taulukko 10). 


Taulukko 10. Mejä-kokeisiin osallistuneiden koirien määrät vuosina 2014-2017. (Lähde KoiraNet) 


Vuosi 2016 2017 
Koiria 1 5 
Tuloksia 1 13 


Viime vuosina Rally-toko on kasvattanut suosiotaan myös lapinporokoirien parissa, mikä näkyy merkittävästi 
kasvaneissa koekäynneissä (taulukko 11). 


Taulukko 11. Rally-TOKO kisoihin osallistuneiden koirien määrät vuosina 2014-2017 (Lähde KoiraNet) 


Vuosi 2014 2015 2016 2017 
Koiria 9 28 46 45 
Tuloksia 19 94 189 144 


Taulukoissa mainittujen koekäyntien lisäksi lapinporokoiria on käynyt mm. pelastuskoira- ja AD-kokeissa sekä 
koiratanssissa. Useita lapinporokoiria toimii pelastuskoirina hälytysryhmissä. Paimennuksen 
taipumuskoekäyntejä vuosina 2014 - 2017 oli 16, esikoekäyntejä 29 sekä paimennuskoekäyntejä 29. Vuosina 
2014 -2017 oli käyttäytymiskoekäyntejä lapinporokoirilla 41 kappaletta. 


4.2.6 Käyttäytyminen kotona sekä lisääntymiskäyttäytyminen 

Kotona lapinporokoira on yleensä rauhallinen, mutta samalla tarkkaavainen. Kontaktinhakuisena ja 
laumaviettisenä koirana se seurailee mielellään lauman jäsenten tekemisiä kotona. Rauhallisuudesta 
huolimatta lapinporokoira on aina valmis aktiviteetteihin omistajansa kanssa. Etenkin nuorena lapinporokoira 
tarvitsee runsaasti liikuntaa ja virikkeitä. Herkkähaukkuisena rotuna se usein ilmoittaa haukkumalla 
esimerkiksi vieraiden tulemisesta tai epätavallisesta liikehdinnästä reviirillään. Myös innostumistaan 
lapinporokoira saattaa ilmaista haukkumalla. 
Työssään rotu on energinen ja toimintakykyinen, muulloin rauhallinen. Kotioloissa lapinporokoiran tulee osata 
rentoutua ja rauhoittua. Useat yksilöt ottavat mielellään katsekontaktin omaan ihmiseen ja muutenkin 
tarkkailevat ihmistä paljon. Monet lapinporokoirat ovat hyvin tarkkoja tunnistamaan ihmisen mielialoja ja 
tunnetiloja. Vaikka rotu on enimmäkseen ystävällinen, se saattaa vieraita kohtaan olla myös melko 
välinpitämätön. Rotumääritelmän tulkintaohjeessa mainitaan nartun voivan olla pidättyväinenkin, mutta se ei 
kuitenkaan saa olla arka. Eriasteista varautuneisuutta ja arkuutta esiintyy rodussa jonkin verran. Rodulla on 
taipumus vahtia reviiriään ja ilmoittaa haukunnallaan vieraiden tulosta. 


Kaikki yksilöt eivät välttämättä sovellu laumakoiraksi, koska lapinporokoira saattaa olla toisia koiria kohtaan 
dominoiva ja sillä on taipumus puolustaa itseään ja tärkeitä resursseja, jos se kokee ne uhatuksi toisen koiran 
taholta. Tästä syystä lapinporokoira ei välttämättä sovellu koirapuistokoiraksi. Etenkin samaa sukupuolta 
olevien koirien välille voi syntyä nopeasti yhteenottoja. Tämä on syytä ottaa huomioon myös 
suunniteltaessa lapinporokoiraa toisten koirien kanssa samaan laumaan. Tapellessaan lapinporokoira on usein 
sitkeä ja periksiantamaton. Turha rähjääminen esimerkiksi näyttelykehissä ei ole toivottavaa, ja se onkin 

onneksi erittäin harvinaista. 


Rotu on kohtuullisen itsenäinen ja sen toimintasäde on laajempi, kuin monilla muilla paimenkoiraroduilla. 
Koska rodulla on lisäksi saalisviettiä ja joskus jopa riistaviettiä, ei lapinporokoiran vapaana pitäminen kaupunki 
tai taajama ympäristössä ole turvallista ilman riittävää tottelevaisuuskoulutusta. Joidenkin yksilöiden kohdalla 
se voi olla haasteellista. 


Lapinporokoiran on alkukantainen ja elinvoimainen rotu, jonka lisääntymiskäyttäytymisen tulisi olla 
voimakasta ja koirien tulisi pystyä lisääntymään ilman ihmisen apua. Urokset ja nartut omaavat vahvan libidon 
ja luonnolliselle parittelulle ja synnytykselle ei ole myöskään rakenteellisia esteitä. Nartuilla on vahvat emän 
vaistot: ne alkavat etsimään ja tekemään pesää jo hyvissä ajoin ennen synnytystä ja tarve piiloutua 
avautumisvaiheessa on useimmiten voimakasta. 


Kasvattajilla on kuitenkin jonkin verran kokemusta myös lapinporokoirien lisääntymisongelmista. Astumiset 
eivät aina onnistu toivotulla tavalla ja tähän saattaa olla useita syitä. Väärä astutusajankohta, uroksen 
kokemattomuus tai uroksen alentunut kiinnostus juoksuaikaista narttua kohtaan saattavat aiheuttaa 
ongelmia. Myös omistajien hermostuminen ja sen aiheuttamat paineet saattavat olla liikaa monelle ihmistä 
kohtaan pehmeälle urokselle, parasta olisikin antaa koirille mahdollisuus astumiseen ilman liiallista yleisöä, 
mahdollisimman rauhallisessa paikassa. Joskus voi olla parempi, jos uroksen omistaja pysyttelee taka-alalla 
tapahtumassa. 


Lapinporokoiran kohdalla ei tulisi keinosiemennystä käyttää kevyin perustein. Ainoastaan vanhan, 
jälkeläisettömän uroksen kohdalla tämä voi olla hyväksyttävää, jos koira edustaa harvinaisempaa sukulinjaa. 
Urosta, jota astuminen ei kiinnosta tai narttua, joka ei oikeanakaan ajankohtana anna astua, ei tulisi käyttää 
jalostukseen. Narttua, jonka hoivavietti on heikko, ei tulisi käyttää jalostukseen. Luonnollinen lisääntyminen 
on yksi tärkeimmistä rodun elinvoimaisuuden mittareista. 


4.2.7 Yhteenveto rodun käyttäytymisen ja luonteen keskeisimmistä ongelmakohdista sekä niiden 
korjaamisesta 
Lapinporokoiran luonteen ongelmien arvioiminen riippuu paljon siitä näkökulmasta, joita niitä katsotaan. 
Ominaisuudet, jotka eivät ole ongelmia koiran alkuperäisessä käyttöympäristössä tai esimerkiksi 
aktiiviharrastajalla, voivat sitä olla kaupungissa seurakoiralla. Toisaalta rodun suuret luonteen vaihtelut 
mahdollistavat sen, että sopivia koiria on mahdollista löytää monenlaisiin käyttötarkoituksiin ja erilaisille 
ihmisille. Haasteellisuus on siinä, miten saattaa oikeanlainen pentu yhteen oikeanlaisen omistajan kanssa. 


Rodun suuret luonteen vaihtelut ovat ainakin osittain seurausta laajasta geenipohjasta: rotu on kirjava paitsi 
ulkomuodoltaan, myös luonteeltaan. On mahdollista, että rotuun on sekoittunut jossain vaiheessa myös 
esimerkiksi metsästyspystykorvien ja mahdollisesti muunkin tyyppisten rotujen perimää. 


Koska suurin osa rodun yksilöistä päätyy asumaan tavallisiin perheisiin seura- ja harrastuskoiriksi, asettaa 
asuinpaikan ja yhteiskunnan tuottamat vaatimukset koiran luonteelle toisenlaisia haasteita, kuin rodun 
alkuperäinen käyttötarkoitus ja asuinympäristö. Monet lapinporokoirat asuvat taajamissa ja jopa kerros- ja 
rivitaloissa, jolloin ne joutuvat päivittäin arjessa kohtaamaan monenlaisia haasteita, joita ei ole ennen 
poronhoitoalueella käyttökoirana toimiessa tarvinnut kohdata. Nykyisin lapinporokoiran tulisikin paitsi 
säilyttää ominaisuutensa, jotka mahdollistavat sen kouluttamisen poronhoitotyöhön, myös kyetä vastaamaan 
urbaanin elämän tuomiin vaatimuksiin. 


Lapinporokoiralla esiintyy useita ominaisuuksia, jotka tekevät siitä usein hieman haasteellisemman koiran 
kaupunkiasumiseen. Esimerkkejä tällaisista luonteenpiirteistä ovat varautuneisuus vieraille ihmisille, 
epäsosiaalisuus samaa sukupuolta olevien vieraiden koirien kanssa, itsenäisyys ja riistaviettisyys. 


Vaikka tarkoituksena ei olekaan muuttaa poropaimennukseen kehitettyä ja hyvin soveltuvaa rotua urbaaniksi 

seurakoiraksi, on joitakin asioita kuitenkin hyvä huomioida jalostuksessa jo koirien oman hyvinvoinnin vuoksi. 
Ominaisuudet, jotka tekevät koirasta mukavan koiran myös kaupungissa asumiseen harvoin ovat 
suoranaisessa ristiriidassa paimennuksessa tarvittavienkaan ominaisuuksien kanssa. 


Koirien käyttäytymiseen voidaan vaikuttaa kolmella tavalla: jalostusvalinnoilla, kasvattajan luona tapahtuvalla 
sosiaalistamisella sekä omistajan itsensä tekemällä koulutuksella. Näiden lisäksi luonteeseen vaikuttavat myös 
ulkoiset asiat, joihin emme välttämättä itse pysty aina vaikuttamaan. 


Jalostusvalintojen merkitys on suuri, koska perintötekijät antavat koiran pennulle ne rajat, joiden sisälle sen 
luonteen on mahdollista kehittyä hyvään tai huonoon suuntaan. Monet ongelmalliset lapinporokoirillakin 
esiintyvät luonteenpiirteet ovat jossain määrin periytyviä: huono hermorakenne, liiallinen pehmeys, 
ääniarkuus, riistaviettisyys, laumavietin voimakkuus jne. Jotta näiden luonteenpiirteiden määrä saataisiin 
rodussa vähenemään, ei tällaisia luonteenpiirteitä omaavia koiria saa käyttää jalostukseen, kuin painavista 
syistä. Jalostuskäytön tulisi tällöin olla suunnitelmallista alkaen kumppanin huolellisesta valinnasta ja jatkuen 
aina seuraavan sukupolven jalostuskarsintaan asti. Arkoja tai vihaisia koiria ei saa käyttää jalostukseen 
lainkaan. Joidenkin ominaisuuksien perinnöllisyys on suurempaa kuin toisten: esimerkiksi ääniarkuus ja 
riistaviettisyys periytyvät voimakkaasti. 


Jotta kasvattaja pystyisi arvioimaan jalostuskoiriensa luonnetta, tulisi hänellä olla siihen tarvittavaa kokemusta 
sekä objektiivista kriittisyyttä. Lisäksi koiran kanssa tulisi tehdä erilaisia asioita, jotta voisi nähdä miten se 
toimii erilaisissa tilanteissa. Luonnetesti tai MH-kuvaus ovat hyviä tapoja saada ulkopuolisen asiantuntijan 
arvio koiran luonteesta. 


Alkukantaisella rodulla myös kasvattajan luona tapahtuvalla sosiaalistamisella pikkupentuaikana on suuri 
merkitys. Kasvattaja voi halutessaan antaa kasvateilleen ratkaisevasti paremmat lähtökohdat elämää varten 
esimerkiksi totuttamalla pentuja jo pienestä pitäen esimerkiksi erilaisiin ääniin ja alustoihin sekä monenlaisiin 
ihmisiin. Huolella tehty sosiaalistaminen helpottaa usein koiran ja sen uuden omistajan elämää 
tulevaisuudessa. Se ei kuitenkaan poista uuden omistajan vastuuta koiran opettamisesta ja kasvattamisesta 
hyvätapaiseksi koiraksi. Nuoren lapinporokoiran olisi hyvä nähdä paljon erilaisia ympäristöjä ja saada liikkua 
paljon omistajansa mukana. Erityisesti tapakasvatukseen ja hyvään luoksetuloon tulee kiinnittää paljon 
huomiota. 


4.3 Terveys ja lisääntyminen 
Lapinporokoiran perusterveys on hyvä ja tähän ominaisuuteen pitää jalostuksessa kiinnittää erityistä 
huomiota, jotta elinvoimaisuus säilyisi tulevaisuudessakin. Rotu on varsin pitkäikäinen, koirat voivat saavuttaa 
yli 15 vuoden iän. 


Lapinporokoirat ovat keskimäärin hyviä synnyttämään ja keinosiemennykset sekä keisarinleikkaukset ovat 
varsin harvinaisia. Erinomaista kykyä lisääntyä luonnollisesti on tulevaisuudessakin painotettava. Jos narttu 
toistuvasti jää tyhjäksi tai uros on haluton astumaan narttuja, ei keinosiemennykseen tulisi turvautua. 


Helsingin yliopiston eläinlääketieteellinen tiedekunta ja Lappalaiskoirat ry lähettivät vuoden 2004 lopussa 

kyselyn noin 1000 lapinporokoiran omistajalle. Kyselyssä kartoitettiin koirien terveystilannetta. Vastauksia 
kyselyyn tuli 400 (40 %). Lisäksi lappalaiskoirien jalostustoimikunta on jo vuosia kerännyt kyselylomakkeilla 
tietoa rodun terveydentilasta ja rodussa esiintyvistä sairauksista. Tiedon määrä onkin lisääntynyt viimeisen 
viidentoista vuoden kuluessa paljon ja samaan aikaan sairaiden yksilöiden määrät vaikuttavat lisääntyneet. 
Kyse lienee osittain kuitenkin siitä, että sairaat koirat tulevat aikaisempaa paremmin rotujärjestön tietoon. 


Esimerkiksi epilepsian kohdalla vuonna 2004 oli tiedossa alle kolmekymmentä koiraa, jotka olivat saaneet 
erilaisia epileptisiä tai niiden tyyppisiä kohtauksia. Nyt jalostustoimikunnalle on ilmoitettu epilepsiaa 


sairastavia tai epileptistyyppisiä kohtauksia saaneita koiria noin 50 kappaletta. 

Kasvattajia ja koirien omistajia suositellaan ilmoittamaan kaikista sairaustapauksista jalostustoimikunnalle. 
Rotujärjestön internetsivuilla ja Lapinkoira-lehdessä on tätä varten olemassa Terveyskysely-kaavake, joka 
palautetaan jalostustoimikunnalle. Vaikka sairaudet eivät ole rodulla erityisen yleisiä, ne usein hankaloittavat 
koiran elämää merkittävästi esim. jatkuvan lääkityksen tai leikkaushoidon muodossa ja siten ne ovat 
huomioitava jalostusvalintoja tehtäessä. Vuodesta 2013 lähtien jalostustoimikunnalle lähetetyt terveystiedot 
on halutessaan voinut saada julkiseksi Lappalaiskoirat ry:n nettisivuille. Nämä tiedot löytyvät yhdistyksen 
kotisivuilla ja osa on kirjattu KoiraNetissa kuolinsyyn kohdalla. 


4.3.1 PEVISA-ohjelmaan sisällytetyt sairaudet ja viat 
Alkaen 1.1.2020 alkaen lapinporokoiran PEVISA-ohjelman mukaan lapinporokoira pitää silmätarkastaa 
virallisesti sen toisen (2.) pentueen jälkeen ennen kuin seuraavia pentuja rekisteröidään. Tutkimustulos ei 
vaikuta rekisteröintiin. Silmätarkastustulos ei saa olla kahta (2) vuotta vanhempi koiran astutushetkellä. Koska 
rodun geneettisen monimuotoisuuden köyhtyminen katsotaan lapinporokoirarodun suurimmaksi uhaksi, 
halutaan pitää mahdollisena myös joissakin tilanteissa käyttää jalostukseen myös peilaamatonta koiraa. 


KoiraNetin tietojen mukaan vuoden 2018 loppuun mennessä on peilattu 2044 lapinporokoiran silmät. Koirien 
syntymävuodesta 1988 alkaen lapinporokoirarodussa on tavattu kaikkiaan seuraavat määrät yleisimmistä 
silmäsairauksista: 


- verkkokalvon etenevä surkastuminen PRA on todettu kaikkiaan 26 lapinporokoiralla eli 1,3 % kaikista 
tutkituista koirista. PRA epäilyttävä -lausunto on 8 koiralle. (KoiraNet 28.12.2018) 

- posteriorpolaarinen katarakta on todettu 76 koiralla eli 3,7 prosentilla kaikista tutkituista koirista. Epäilyttävä 
huomautuksella on 2 koiraa. (KoiraNet 28.12.2018) 

- kortikaalinen katarakta on todettu 61 lapinporokoiralla eli 3 prosentilla kaikista tutkituista koirista. 
Epäilyttävä merkinnällä on 5 koiraa. Lisäksi on koiria, joilla kataraktan sijaintia ei ole määritelty. (KoiraNet 
28.12.2018) 


Näiden lisäksi on todettu vähäisessä määrin seuraavia: 

- GRD todettu 5 lapinporokoiralla eli noin 0,2 prosentilla tutkituista koirista. (KoiraNet 28.12.2018) 

- sikiökauden verisuonten jäänteet PHTVL/PHPV 1. aste on todettu 23:lla tutkituista koirista ja vaikeammat 
asteet 2-6 viidellä koiralla tutkituista. 

- Muu verkkokalvon sairaus on todettu 14:llä tutkitulla koiralla. Lapinporokoirien kohdalla muu verkkokalvon 
sairaus tarkoittaa usein retinopatiaa tai ns. kuplia (CMR3 Canine Multifocal Retinopathy). 


Lapinporokoiran PEVISA ei edellytä silmätarkastusta koiran toisen pentueen kohdalla, vaan vasta kolmatta 
pentuetta rekisteröitäessä. PEVISA:a ei kuitenkaan ole haluttu toistaiseksi tiukentaa, koska lähes kaikki 
jalostukseen käytetyt koirat silmätarkastetaan kuitenkin jo ennen ensimmäisen pentueen rekisteröimistä. 
PEVISA antaa nyt mahdollisuuden tarvittaessa käyttää jalostukseen myös silmätarkastamatonta koiraa, joka 
voi eräissä tilanteissa olla eduksi rodun geenipohjaa ajatellen. Silmätarkastamattomia koiria ei kuitenkaan 
tulisi käyttää jalostukseen kevein perustein. 


Jalostukseen käytettyjen koirien ohella myös niiden käyttämättömien sukulaisten silmätarkastaminen antaa 
tärkeää tietoa sukujen terveydestä: omistajien motivoiminen koiran terveystarkastuksiin on rotujärjestön ja 
kasvattajien yhteinen tehtävä. Silmätarkastus olisi suositeltavaa tehdä viimeisen kerran koiran ollessa 
vanhempi, mielellään yli 6-vuotias. Monet silmäsairaudet näkyvät tarkastuksessa vasta vanhemmalla iällä. 


PRA:n ehkäisyssä apuna on silmätarkastusten ohella prcdPRA-geenitesti. Geenitestin teettäminen ainakin 
yhdistelmän toiselle osapuolelle ennen astutusta on suositeltavaa. A-tyyppiseksi eli terveeksi testatulle 
koiralle voi huoletta etsiä kumppaniksi myös testaamattoman partnerin. Rodussa esiintyy prcdPRA:n ohella 
kuitenkin myös toisen tyypin PRA:ta, jonka havaitseminen on toistaiseksi mahdollista vain silmätarkastuksen 
avulla. 

Jalostuksen avuksi tarkoitettu PRA-testi voi kuitenkin väärin käytettynä jopa kaventaa rodun geenipohjaa. Jos 
jalostukseen käytettyjä narttuja ei syystä tai toisesta testata, mutta halutaan käyttää niille A-tyypin uroksia 
PRA-riskin vähentämiseksi, vähenee jalostukseen käytettyjen urosten määrä helposti. Kasvattajien tulisi 
ensisijaisesti testata itse omat jalostusnarttunsa ja sen jälkeen etsiä niille uros, joka voisi A-tyyppisen nartun 
kanssa olla myös testaamaton. Näin testaamisella ei olisi negatiivisia vaikutuksia rodun geenipohjaan. 


Perinnölliset kataraktat 

Perinnölliset kataraktat samentavat silmän linssin osittain tai kokonaan. Tunnettujen muotojen 
periytymismekanismi on yleensä autosomaalinen resessiivinen, mutta useimpien muotojen periytymismallia 
ei tiedetä. Sairauden alkamisikä vaihtelee suuresti. Perinnöllinen kaihi on yleensä molemminpuolinen ja 
johtaa sokeuteen, jos linssien samentuminen on täydellinen. Jos kaihisamentuma jää hyvin pieneksi, sillä ei 
ole vaikutusta koiran näkökykyyn. Perinnöllinen kaihi voidaan todeta perinnöllisten silmäsairauksien varalta 
tehtävässä silmätutkimuksessa. Erityisen tärkeää kaihin toteamisessa on viralliseen silmätutkimukseen 
kuuluva biomikroskooppitutkimus. (Vanhapelto & Lappalainen) 


Yleisin silmäongelma tällä hetkellä lapinporokoirilla on postpolaarinen katarakta, mutta muitakin kataraktoja 
kuten kortikaalista kataraktaa esiintyy rodussa. Kataraktojen nimet kuvaavat muutosten sijaintia linssissä. 
Yleensä ne aiheuttavat koiran silmissä linssin eriasteisen sumentumisen ja näkökyvyn heikkenemisen. Usein 
kataraktat etenevät, mutta samentuman kehitys voi myös pysähtyä. Sairauden peritymismalli lapinporokoirilla 
on vahvistamatta, mutta sairautta pidetään resessiivisesti periytyvänä. Sairaita koiria ei suositella 
käytettäväksi jalostukseen ja kantajien käyttö tulisi olla erittäin harkittua ja tapahtua mahdollisimman 
pieniriskisten kumppanien kanssa. 


PRA 

PRA eli etenevä verkkokalvon surkastuma tuhoaa silmän valoa aistivia soluja. PRA:ta on montaa tyyppiä, eri 
rotujen PRA:t ovat erilaisia ja jopa samassa rodussa voi olla useita eri muotoja. Useimmissa PRA:n muodoissa 
koira muuttuu ensin hämärässä epävarmaksi ja pelokkaaksi. Tämä johtuu hämäränäössä tärkeiden 
verkkokalvon sauvasolujen surkastumisesta. Myöhemmin koira voi sokeutua kokonaan verkkokalvon 
tappisolujen surkastuessa. Silmäterä on laaja ja silmänpohjan lisääntynyt heijaste näkyy erityisen selvästi 
valon kohdistuessa laajentuneeseen mustuaiseen. PRA:han ei ole hoitoa, mutta tutussa ympäristössä sokeakin 
koira voi pärjätä erittäin hyvin. (Vanhapelto & Lappalainen) 


PRA:ta tiedetään olevan lapinporokoirissa ainakin kahta eri tyyppiä. PrcdPRA:han on olemassa geenitesti, 
mutta toiselle vielä tuntemattomalle PRA-tyypille ei testiä ole olemassa. Sairauden tiedetään periytyvän 
resessiivisesti, joten sairaita koiria ei suositella käytettäväksi jalostukseen. PrcdPRA kantajia voidaan käyttää 
jalostukseen terveiksi testattujen koirien kanssa, mutta jos PRA-kantajan PRA:n muoto ei ole tiedossa, sitä ei 
suositella käytettäväksi jalostukseen. Myöskään yhdistelmiä, joissa molemmin puolin on ensimmäisessä tai 
toisessa polvessa PRA-kantajia, joiden PRA:n muotoa ei tunneta tai PRA on tiettävästi toista tyyppiä kuin 
prcdPRA, ei yhdistelmää suositella. 


RD 

RD eli verkkokalvon kehityshäiriö (retinal dysplasia) jaetaan kolmeen muotoon. Lievimmässä, multifokaalissa 
RD:ssä (mRD) muutokset ovat pieniä, yksittäisiä tai lukuisia poimuja verkkokalvolla. Muutokset pysyvät 
yleensä ennallaan ja niiden merkitys koiralle on hyvin vähäinen. mRD -koiria voi käyttää jalostukseen terveen 
kumppanin kanssa. Geograafisessa RD:ssä (gRD) muutos on laajempi ja yleensä melko keskellä silmänpohjaa, 
jolloin sillä voi olla vaikutusta näkökykyyn. Muutokseen liittyy myös paikallista verkkokalvon ohentumista ja 
joskus myös irtaumaa. Kennelliitto suosittelee, että jos gRD-diagnoosin saanutta koiraa perustellusta syystä 
käytetään jalostukseen, se yhdistettäisiin RD:n suhteen terveen koiran kanssa. Vakavinta muotoa (ns. totaali 
RD, tRD) ei lapinporokoiralla ole vielä diagnosoitu. Siinä verkkokalvon kehitys on jäänyt merkittävästi kesken 
eikä se ole kiinnittynyt normaaliin paikkaansa. Silmä on sokea ja siinä on usein muitakin kehityshäiriöitä. tRD - 
koiria ei pidä käyttää jalostukseen. Eri muodoilla (mRD, gRD ja tRD) ei toistaiseksi ole todistettu olevan 
geneettistä yhteyttä. 

PHTVL/PHPV 

PHTVL/PHPV (persistent hyperplastic tunica vasculosa lentis/persistent hyperplastic primary vitreous) on 
kirjainlyhenne sairauksista, joissa linssin ja silmänpohjan välinen sikiöaikainen verisuoniverkosto ei surkastu 
normaalisti syntymän jälkeen. Löydös jaetaan vakavuudeltaan kuuteen asteeseen, joista aste 6 tarkoittaa sitä, 
että silmä on sokea. Lievimmässä asteessa (1) näkyy linssin takapinnalla ainoastaan pieniä pigmenttipisteitä, 
jotka eivät vaikuta näkökykyyn eivätkä muutokset pahene iän myötä. Vakavammissa asteissa muutokset 
voivat aiheuttaa linssin lisääntyvää samentumista. (Vanhapelto & Lappalainen) 


Lapinporokoirilla PHTVL/PHPV on erittäin harvinainen sairaus. Asteita 2-6 ei suositella käytettäväksi 
jalostukseen. Astetta 1 voidaan suositella käytettäväksi jalostukseen terveen, ei samankaltaisia muutoksia 
omaavan koiran kanssa. 


PPM 

PPM (persistent pupillary membranes) ovat synnynnäisiä sikiöaikaisten verisuonten ja kalvojen jäänteitä 
iiriksessä eli värikalvossa. Vakavimmat asteet, joissa jäänteet kiinnittyvät linssin etupinnalle ja/tai 
sarveiskalvon sisäpinnalle, voivat vaikuttaa näkökykyyn. Epäillään perinnölliseksi, synnynnäiseksi muutokseksi 
joillakin roduilla. (Vanhapelto & Lappalainen). Muutokset yleensä ovat lieviä, eivätkä aiheuta oireita. PPM 
diagnoosin saanutta koiraa voidaan suositella käytettäväksi jalostukseen terveen, ei samankaltaisia muutoksia 
omaavan koiran kanssa. Lapinporokoirilla PPM on varsin harvinainen. 


CMR eli retinopatia eli ”kuplasilmäisyys” 

Lapinporokoirilla on löydetty useita tapauksia kuplamaisia verkkokalvomuutoksia, joiden syytä tai aiheuttajaa 
ei varmasti tiedetä. Muutosten vakavuus on yksilöllinen: osalla koirista ne eivät näyttäisi vaikuttavan 
näkökykyyn laisinkaan, joidenkin koirien kohdalla omistajat ovat huomanneet koiran näkökyvyn 
heikentyneen. Retinopatian tiedetään periytyvän resessiivisesti. Sairaudelle on olemassa geenitesti. 
Retinopatiaa sairastavaa koiraa voidaan suositella jalostukseen terveeksi geenitestatun koiran kanssa. 


Taulukko 12. Yhteenveto vuosilta 2007 — 2017 silmätarkastusten osalta (KoiraNet). Taulukossa pitää ottaa 
huomioon, että taulukon loppupäässä syntyneet koirat ovat iältään vielä nuoria, jolloin niitä ei ole vielä 
käytetty silmätarkastuksessa ja luvut ovat siksi vajaita. Kataraktoiksi on laskettu taulukossa kaikki todetut 
kataraktat niiden sijainnista silmässä riippumatta sekä epäilyttävä-merkinnällä olevat. (KoiraNet 1.12.2018). 

4.3.2 Muut rodulla todetut merkittävät sairaudet 
Lapinporokoiran jalostuksessa huomioitavia sairauksia, jotka eivät kuulu PEVISA:an, esitellään alla. 
Jalostuksessa painoarvo on korkein sairauksilla, jotka vaikeuttavat koiran elämää oleellisesti tai johtavat 
koiran lopetukseen. Tällaisia sairauksia ovat epilepsia ja erilaiset pahat allergiat ja iho-ongelmat. 

Lonkkaniveldysplasia 

Lonkkanivelen kasvuhäiriö eli ”lonkkavika”, (engl. hip dysplasia, HD) on koirien yleisin luuston/nivelten 
kasvuhäiriö. Lonkat ovat syntymähetkellä makroskooppisesti normaalit, mutta muutokset alkavat jo pennun 
ensimmäisten elinviikkojen aikana. Löysyys johtaa reisiluun pään ja lonkkamaljan riittämättömään kontaktiin. 
Alueelle kohdistuu epänormaalin suuri paine, joka on sitä suurempi mitä pienempi kontaktialue on. Noin 
vuoden iässä lantion luutuminen on täydellistä ja lonkkaniveletkin stabiloituvat. 


Lonkkanivelen kasvuhäiriö johtaa yleensä nivelrikkoon. Nivelrikon kehittymisen aikatauluun ja tyyppiin 
vaikuttavat rotukohtaiset ja yksilölliset erot. Lonkkanivelen kasvuhäiriön perimmäistä syytä ei tiedetä, mutta 
se periytyy tämänhetkisen tutkimustiedon perusteella kvantitatiivisesti eli siihen vaikuttaa useita eri geenejä. 
Ympäristöllä on vaikutusta kasvuhäiriön ilmiasuun. Useissa tutkimuksissa on todettu runsaan ravinnonsaannin 
olevan yhteydessä lonkkavikaan. Ruokinta ei aiheuta dysplasiaa, mutta se tuo vian esiin geneettisesti alttiilla 
koirilla. Tämä pätee myös toisin päin, optimaalisella ruokinnalla lonkkanivelen kasvuhäiriö ei tule näkyviin tai 
on lievempää. Myös liian raju liikunta kasvuaikana voi pahentaa muutoksia. Lonkkanivelen kasvuhäiriön ja siitä 
johtuvan nivelrikon hoidossa on ruokinnalla keskeinen merkitys. Ylipaino pahentaa oireita ja pelkkä painon 
pudotus voi helpottaa koiran oloa. 


Lonkkavian vastustamisohjelma perustuu useimmilla roduilla röntgenkuvissa sairaiksi todettujen yksilöiden 
karsimiseen jalostuksesta. Lonkkanivelen kasvuhäiriön periytyvyys on kohtuullinen. Ilmiasuunkin perustuvan 
jalostusvalinnan pitäisi johtaa tuloksiin, jos valinta on systemaattista. (Lappalainen) Lapinporokoirien Pevisa ei 
vaadi jalostuskoiran lonkkakuvaamista. Olisi kuitenkin toivottavaa, että lonkkanivelet röntgenkuvattaisiin 
mahdollisimman monilta lapinporokoirilta, etenkin jalostukseen käytettäviltä yksilöiltä. Lapinporokoirien 
lonkkakuvaaminen on yleistynyt kahdessakymmenessä vuodessa, mutta edelleen olisi toivottavaa, että 
aikaisempaa useammat lapinporokoirat tutkittaisiin lonkistaan. 


Lonkkakuvaamalla koiria saadaan tietoa rodun lonkkien yleisestä tilanteesta ja pystytään mahdollisesti 
estämään lonkkavian yleistyminen rodussa. 


Tällä hetkellä lapinporokoirien lonkat ovat melko hyviä vika-asteen ollessa 18 %, kun huomioidaan kaikki 
kuvatut 1988-2017. Vika-asteeseen lasketaan C-, D- ja E-lonkkaiset koirat. Pitkällä aikavälillä lonkissa ei ole 
tapahtunut muutosta huonompaan suuntaan, mutta vuosittaisissa tuloksissa on vaihtelua molempiin suuntiin. 


Jalostustoimikunnan suosituksen voi saada lonkkakuvaamaton oireilematon koira ja yhdistelmä, jossa 
molemmat vanhemmat ovat lonkkakuvaamattomia ja oireettomia. D-lonkkaisten koirien käyttöä ei suositella 
jalostukseen. 2017 tietojen mukaan tutkittuja koiria oli yhteensä 1547 kpl, joista jakauma: A= 50,03 %, B = 
31,03 %, C=15%,D = 3,43 %, E = 0,19 % (KoiraNet 1.12.2018). 


Taulukko 13. Lonkkatulokset syntymävuosittain 2007-2017. Lähde KoiraNet 1.12.2018. 

Kyynärniveldysplasia 

Kyynärnivelen kasvuhäiriö (engl. elbow dysplasia, ED) on yleisin isojen ja jättikokoisten koirien etujalan 
nivelkivun ja ontumisen aiheuttaja. Kyynärnivelen kasvuhäiriön periytymisen mekanismit ovat epäselvät. 
Periytyminen on kvantitatiivista eli siihen vaikuttaa useita eri geenejä. Yksi näistä geeneistä saattaa olla ns. 
suurivaikutteinen geeni. Kasvuhäiriön tyyppi vaihtelee eri roduilla, mikä viittaa siihen että aiheuttajina ovat eri 
geenit. Kyynärnivelen kasvuhäiriö on yleisempää uroksilla todennäköisesti urosten suuremman painon ja 
mahdollisesti myös hormonaalisten tekijöiden takia. Nykykäsityksen mukaan perinnöllisillä tekijöillä on suurin 
osuus kyynärnivelen kasvuhäiriön synnyssä, mutta ympäristötekijöillä on osuutensa sen ilmenemisessä. Toisin 
sanoen optimaalisella ruokinnalla voidaan mahdollisesti estää kasvuhäiriön kehittyminen yksilöllä, jolla on 
siihen perinnöllinen taipumus. Kaikissa kyynärnivelen kasvuhäiriöissä oireet alkavat keskimäärin 4-7 
kuukauden iässä. Tyypillinen oire on ontuminen, joka voi pahentua rasituksessa tai olla voimakkainta levon 
jälkeen. Usein oireet huomataan vasta aikuisiällä ja silloin oireet johtuvat sekundaarisesta nivelrikosta. 


Kaikkien kyynärnivelen kasvuhäiriöiden seurauksena on ainakin hoitamattomana nivelrikko. Kyynärnivelen 
nivelrikko invalidisoi koiraa yleensä pahemmin kuin esim. lonkkien nivelrikko, koska koiran painosta noin 60 % 
on etuosalla. (Lappalainen) 


Lapinporokoirilla kyynärniveliä tutkitaan melko vähän, tutkimustulos löytyy noin 350 koiralta, joista muutoksia 
on ollut n. neljällä prosentilla. Kaikki muutokset ovat olleet ensimmäistä astetta. Jalostukseen suositellaan 
käytettäväksi vain kyynärniveliltään muutoksettomia koiria, mutta kyynärnivelten kuvaaminen ei ole 
välttämätöntä suosituksen saamiseksi. 


Patellaluksaatio — polvilumpion sijoiltaan meno 

Polvinivelen rakenteelliset heikkoudet altistavat patellaluksaatiolle eli polvilumpion sijoiltaan menolle. Jalka - 
asento on virheellinen ja polvilumpion telaurat ovat liian matalat. Patellaluksaatiota esiintyy suhteellisen 
runsaasti kääpiöroduilla ja sellaisilla suuremmilla roduilla, joilla on suora takajalka. Periytyvyyden mekanismi 
ei ole tiedossa. 


Patellaluksaatio on synnynnäinen ja jaetaan vian vakavuuden perusteella neljään eri asteeseen. Eläinlääkäri 
tutkii polvet tunnustelemalla. | -asteen luksaatiot ovat tavallisesti oireettomia eivätkä kaipaa hoitoa. II- ja II! 
-asteen luksaatioissa koiralla havaitaan selviä liikkumisvaikeuksia. Ravatessaan koira koukistaa hetkittäin 
raajaansa sen sijaan että tukeutuisi sillä maahan (polvilumpio on luiskahtanut pois paikoiltaan), ja jatkaa sitten 
normaalia ravia (polvilumpio on palautunut paikoilleen). IV -asteen luksaatiossa polvilumpio on pysyvästi pois 
paikoiltaan. Usein oireet huomataan tapaturman jälkeen, vaikka kyseessä on synnynnäinen vika. 


Lapinporokoirilla todetaan harvoin patellaluksaatiota. Virheellinen rakenne (suorat takakulmaukset, 
ulkokierteiset raajat) altistaa polvivaurioihin. Jalostukseen suositellaan vain tervepolvisia koiria. 


Epilepsia 

Epilepsia on toistuvia kohtauksia aiheuttava aivojen sähköisen toiminnan häiriö, joka on koiran yleisin 
neurologinen sairaus. Kohtauksien luonne vaihtelee ja koiralla voi olla tajunnan, motoriikan, sensorisen 
toiminnan, autonomisen hermoston ja/tai käyttäytymisen häiriöitä. Kohtauksen aikana koira voi olla 
tajuissaan tai tajuton. Jos koko koira kouristelee, puhutaan yleistyneestä kohtauksesta. Kohtaus voi esiintyä 
myös paikallisena, jolloin vain yksi lihasryhmä, esimerkiksi koiran raaja tai raajat kouristelevat. 
Paikallisalkuinen kohtaus voi laajeta yleistyneeksi kohtaukseksi. Epilepsiaa sairastavaa koira ei saa käyttää 
jalostukseen. Sellaisten linjojen yhdistämistä on vältettävä, joiden tiedetään tuottaneen epileptikko jälkeläisiä. 


Ensimmäinen epilepsiakohtaus tulee useimmiten nuorena, 1-5-vuotiaana, mutta perinnöllinen epilepsia voi 
alkaa missä iässä hyvänsä. Saman tyyppisiä kohtauksia voivat aiheuttaa myös muut sairaudet kuin epilepsia. 
Epilepsiadiagnoosi pohjautuu muiden sairauksien poissulkemiseen. Siksi koirasta otetaan virtsa- ja 
verinäytteitä ja tehdään neurologinen tutkimus. Jollei muuta selittävää syytä löydy, koira sairastaa epilepsiaa. 
Epilepsiaa ei voida parantaa, vaan koira tarvitsee lääkitystä koko loppuelämänsä ajan. Lääkityksen 

aloituspäätökseen vaikuttaa kohtauksien esiintymistiheys ja vakavuus. Lääkityksen avulla epilepsiakohtausten 
esiintymistä voidaan harventaa, kohtauksia lieventää ja niiden kestoa lyhentää. Joskus kohtaukset saadaan 
lääkityksellä kokonaan loppumaan. (Menna) 


Epilepsiaa todennäköisesti sairastavia ja epileptistyyppisiä kohtauksia saaneita lapinporokoiria on 
jalostustoimikunnalla tiedossa vuoden 2018 loppuun mennessä 63 kpl. Sairasta koiraa ei saa käyttää 
jalostukseen, myöskään niiden jälkeläisiä ei suositella jalostukseen. Jalostustoimikunta tekee pyydettäessä 
yhdistelmien riskianalyysin tapauskohtaisesti. 


Kivesvika 

Jos uroksen molemmat kivekset eivät ole laskeutuneet normaalisti kivespusseihin vuoden ikään mennessä, 
koiraa pidetään kivesvikaisena. Kives tai molemmat kivekset ovat voineet jäädä joko vatsaonteloon tai 
nivuskanavaan. Etenkin vatsaontelossa olevia piilokiveksiä suositellaan poistettavaksi, koska ne altistavat 
koiran kasvaimille. Kivesvika on perinnöllinen, mutta periytymistavasta ei ole varmuutta. Todennäköisesti sen 
periytymiseen vaikuttaa useat eri geenit. Kivesvikaista urosta ei saa käyttää jalostukseen. Myös narttu voi 
periyttää kivesvikaa. Kivesvikaisia lapinporokoirauroksia on ilmoitettu jalostustoimikunnalle vuoden 2018 
loppuun mennessä 88 koiraa. Kaikki kasvattajat ja omistajat eivät kuitenkaan kivesvikoja ilmoita, joten 
todellinen yleisyys lienee jonkin verran suurempi. 


Hammaspuutokset 

Hammaspuutokset ovat perinnöllisiä ja ne periytyvät polygeenisesti ja dominantisti. Hammaspuutosten 
merkityksestä koiralle voidaan olla montaa mieltä. Selvää kuitenkin on, että jos hammaspuutoksiin ei 
jalostuksessa kiinnitetä huomiot, vika yleistyy ja hammaspuutosten määrä lisääntyy. Hammaspuutoksia 
voidaan myös pitää merkkinä rodun degeneroitumisesta. Hammaspuutoksellista koiraa tulee käyttää 
jalostukseen harkiten ja sille tulee etsiä kumppani, jolla on täydellinen hampaisto. Lapinporokoirien 
hammaspuutoksia tulee jalostustoimikunnan tietoon vuosittain yksittäisiä tapauksia. Vuoden 2018 loppuun 
mennessä niitä on ilmoitettu 11 kpl. 


Napatyrä 

Navan kohdalta sikiön aineenvaihdunta kulkee istukan välityksellä emon elimistöön. Istukasta tulevat 
verisuonet lävistävät sikiön navasta ja liittyvät sikiön omaan verenkiertoon. Normaalisti navan aukko 
sulkeutuu heti kohta syntymän jälkeen. Jos aukon sulkeutuminen vaikeutuu, jää vatsaontelon seinämään reikä 
ja syntyy napatyrä. 


Useissa tapauksissa navan aukko on perintötekijöiden vaikutuksesta liian suuri ja sulkeutuminen 
epätäydellistä. Vakavimmissa kehityshäiriöissä on vatsaontelo sikiönkehityksen häiriön johdosta jäänyt auki ja 
suolisto pursuaa esteettä vatsasta ulos. Useinmiten tällaisessa tapauksessa vastasyntynyt pentu täytyy 
lopettaa. Yleisin tyrä on vaaraton ns. sulkeutunut tyrä. Tällöin heti syntymän jälkeen napa-aukosta on 
valahtanut pieni määrä rasvakudosta ulos ja aukko on sen jälkeen sulkeutunut normaalisti. Navan kohdalle on 
jäänyt pieni rasvakudoksen aiheuttama pullistuma. 


Lapinporokoirilla tavataan yksittäisiä napatyriä vuosittain. Jalostustoimikunnalle on vuoteen 2018 mennessä 
ilmoitettu 28 napatyrää. 


Häntämutkat ja muut luuston kehityshäiriöt, selkäongelmat 

Tähän kategoriaan sisältyvät häntämutkat, olka- ja kinnernivelien sekä selkärangan kasvu- ja kehityshäiriöt. 
Nämä kaikki ovat osittain periytyviä mutta häntämutkaa lukuun ottamatta, myös ympäristötekijöillä (esim. 
ravinto ja liikunta) voi olla suuri vaikutus kasvu- ja kehityshäiriöiden ilmenemisessä. 


KoiraNetin mukaan 1988-2018 lapinporokoirilla on tilastoitu: yksi spondyloosi, O kalkkeutuneet välilevyt, 52 
välimuotoinen lanne-ristinikama muutos, 10 nikamien epämuotoisuus. Näistä tapauksista osa on todettu 
rutiini lonkkakuvauksen yhteydessä ja tilanteessa on kuvattu myös selkä, jolloin koira voi olla täysin oireeton. 
Osalla selkäkuvaus on tehty oireiden perusteella. Oireillessaan selkärangan ongelmat ovat usein vakavia ja 

invalidisoivat koiran. Selkärangan tutkimusten tulisi yleistyä, jotta rakenteellisten poikkeamien yleisyydestä 
saataisiin lisää tietoa. 


Immuunijärjestelmän häiriöt 

Lapinporokoirilla on todettu yksittäistapauksia immuunijärjestelmän häiriöistä johtuvia sairauksia, kuten 
Addisonin tautia, kilpirauhasen vajaatoimintaa, atopiaa ja allergioita ja demodikoosia (karvatuppipunkki). 
Immuunijärjestelmään liittyvät sairaudet johtuvat liiallisesta tai vääränlaisesta immuunipuolustuksen 
toiminnasta. Jalostustoimikunnan mielestä autoimmuunisairauksiin ja muihin immuunijärjestelmän ongelmiin 
on suhtauduttava vakavasti. 


Oireellisia koiria ei suositella käytettäväksi jalostukseen. Oireellisten koirien muiden sukulaisten käytössä 
otetaan huomioon niiden itsensä ja partnerin suvun autoimmuunisairausryhmään liittyvät sairaudet. 
Sisarusten käyttöä suositellaan vasta myöhemmällä iällä (4 vuotta tai vanhempana). Sukusiitosta on 
vältettävä, koska häiriöiden riski immuunijärjestelmässä kasvaa. 


Kilpirauhasen vajaatoiminta 

Kilpirauhasen vajaatoiminta (hypotyreoosi) johtuu liian alhaisesta kiertävien kilpirauhashormonien määrästä. 
Kilpirauhasen vajaatoiminta on koiran yleisin sisäerityssairaus. Sairauden esiintyvyys on keskimäärin 0,2 < 0,4 
% kaikista koirista, mutta joissakin roduissa esiintyminen on huomattavasti yleisempää. Kilpirauhasen 
vajaatoiminnan taustalla on tavallisimmin immunologinen kilpirauhasen tulehdusreaktio, lymfosytaarinen 
tyreoidiitti. Kilpirauhasen vajaatoiminta on autoimmuunisairaus, jolla on geneettistä taustaa. Kilpirauhasen 
vajaatoimintaa sairastavaa koiraa ei saa käyttää jalostukseen. 


Kilpirauhasen vajaatoimintaa poteva koira on tyypillisesti kooltaan keskikokoinen tai suuri ja iältään keski- 
ikäinen (4-11 -vuotias). Kliiniset oireet kehittyvät, kun noin 75 % kilpirauhaskudoksesta on tuhoutunut, joten 
sairaus on voinut olla olemassa kuukausia tai vuosia ennen oireiden puhkeamista. Riskirotujen yksilöt voivat 
sairastua muita nuorempina, mutta vajaatoiminta on harvinainen alle kahden vuoden ikäisillä koirilla. 


Kilpirauhashormonia tarvitaan kaikkialla elimistössä aineenvaihdunnan ylläpitämiseen. Siksi vajaatoiminnan 
oireet ovat moninaiset. Aineenvaihdunnan hidastumiseen liittyvät oireet, kuten uneliaisuus, lihavuus ja 
liikunnan siedon aleneminen, ovat yleisimmät. Lähes yhtä paljon esiintyy iho-oireita, kuten karvapeitteen 
ohenemista, kaljuutta ja huonokuntoisuutta sekä ihon tummumista, seborreaa ja pinnallisia ihotulehduksia. 
Edellä mainittuja harvemmin esiintyy hermostollisia, silmiin, sydämen toimintaan, käyttäytymiseen, 
lisääntymiseen tai ruuansulatuskanavan toimintaan liittyviä oireita. 


Kilpirauhasen toiminnan mittaamiseen on käytössä useita eri testejä, joista tavallisimmin käytetään T4 ja TSH 
määrityksiä. Jos tulos on ristiriitainen, uusintatutkimus suoritetaan 4-8 viikon kuluttua tai määritetään vapaa- 
T4 pitoisuus. Lymfosytäärista tyreoidiittia epäiltäessä voidaan mitata tyreoglobuliinivasta-aineiden määrä 
(TGA). Negatiivinen tulos ei kuitenkaan sulje pois autoimmuunityypin sairautta. Hoitona käytetään elinikäistä 
levotyroksiinikorvaushoitoa. (Menna) Sairaus saattaa olla perinnöllinen, mutta sen periytymistapaa ei 
tunneta. Kilpirauhasen vajaatoimintaa sairastavia lapinporokoiria on tiedossa 2018 mennessä 28 kappaletta. 
Sairasta koiraa ei suositella käytettäväksi jalostukseen. 


Erilaiset allergiat ja atopia 

Taipumus allergiaan ja yliherkkyysreaktioihin oletetaan olevan perinnöllistä, mutta ympäristötekijät 
vaikuttavat ilmeneekö koiralla oleva yliherkkyys vai ei. Erilaisten allergioiden yleisyydestä ei ole 
lapinporokoiralla tutkittua tietoa. Joitakin tapauksia on kuitenkin ilmoitettu jalostustoimikunnalle. Allergista 
tai atooppista koiraa ei saa käyttää jalostukseen. Allergisia koiria on jalostustoimikunnalle ilmoitettu 2018 
mennessä 40 kappaletta. Lisäksi 12 koiran on ilmoitettu kärsivän erilaisista ihottumista. 


Pompen tauti 
Pompen tauti eli glycogen storage disease type Il eli GSD II on lappalaiskoiraroduilla esiintyvä etenevä 
glykogeeniaineenvaihdunnan sairaus. Pompen tauti ilmenee mm. hidastuneena kasvuna, toistuvana liman 

oksentamisena, etenevänä lihasheikkoutena ja jatkuvana läähätyksenä. Tautiin liittyy myös käänteisvirtaus 
ruuansulatuskanavassa johtuen laajentuneesta ruokatorvesta sekä sydänpoikkeavuuksia. Sairauden ensioireet 
puhkeavat n. seitsemän kuukauden ikäisillä pennuilla. Koska sairaus on etenevä, siitä kärsivät koirat joko 
kuolevat tai lopetetaan yleensä ennen kahden vuoden ikää. Koirien Pompen tautiin ei ole hoitoa. Tauti 
periytyy autosomaalisesti peittyvästi eli sairaan yksilön molemmat vanhemmat ovat taudin kantajia. 
(www.koirangeenit.fi). 


Lapinporokoirilla on geenitesteissä todettu Pompen kantajuuksia, vaikka yhtään Pompen sairasta koiraa ei 
rodussa ole toistaiseksi diagnosoitu. Tämä saattaa johtua sairauden vaikeasta diagnosoinnista tai sairauden 
harvinaisuudesta. Lapinporokoirilla vuoteen 2018 mennessä on löydetty testeissä 10 Pompen kantajaa. Niistä 
yhdeksän on rotuunotetun Cikkin ER29051/98 sukua alenevissa sukupolvissa. On siis syytä olettaa, että 
rotuunotettu Cikki oli Pompen geenin kantaja. Ei ole kuitenkaan mahdotonta, ettei Pompenia voisi 
tulevaisuudessa tulla esiin myös muissa suvuissa. 


4.3.3 Yleisimmät kuolinsyyt 

Lappalaiskoirat ry ei ole tehnyt tarkempaa tilastoa lapinporokoirien kuolinsyistä, mutta olettamuksena on, 
että yleisin kuolinsyy rodussa on vanhuus. Tämä johtuen siitä, että rodussa ei juurikaan esiinny koiran elinikää 
lyhentäviä sairauksia. 


Koiranettiin lokakuussa 2018 mennessä ilmoitetuista 413 kuolleesta lapinporokoirasta 19,4%:lle on ilmoitettu 
syyksi vanhuus. 25,2%:lle kuolleista ei ole ilmoitettu kuolinsyytä tai ei ole suoritettu sairauden diagnosointia. 
Näistä sekä kasvainsairauksien tai syövän vuoksi lopetetuista 15,3%:sta suurin osa ovat olleet hyvin 
korkeaikäisiä kuollessaan, mistä voisi olettaa niiden kuolleen vanhuuden mukanaan tuomien vaivojen vuoksi. 
Tapaturmaisesti tai liikenneonnettomuudessa kuolleita oli 11,6% sekä käytöshäiriöiden vuoksi lopetettuja oli 
5,0%. Noin 1,7%:n kuolinsyyksi on ilmoitettu hermostollinen sairaus, esimerkiksi epilepsia. Pitkäikäisyys on 
rodun elinvoimaisuudesta kertova ominaisuus. 

Taulukko 14. Kuolinsyyt. Lähde KoiraNet 17.11.2018. 


Hengitystiesairaus: 

Hengitystiesairaus 

Keuhkojen kasvainsairaus 

Kurkunpään halvaus 

Hermostollinen sairaus: 

Epilepsia 

Keskushermoston kehityshäiriö, esim. vesipää, syringomyelia 
Muu hermostollinen sairaus 

Iho- ja korvasairaudet: 

Atopia, allerginen atooppinen ihotulehdus 
lho- ja korvasairaudet 

Muu iho- tai korvasairaus 

Immunologinen sairaus: 

Immunologinen sairaus 
Immuunihemolyyttinen anemia, IMHA, AIHA 


Ihon tai ihonalaiskudoksen kasvain 
Kasvainsairaudet, syöpä 

Luun tai nivelten kasvain 

Lymfoma, imusolmukesyöpä 

Maksan, munuaisten tai suoliston kasvain 
Muu kasvainsairaus 


Utarekasvain, nisäkasvain 


Kuollut ilman sairauden diagnosointia 10 vuotta 7 kuukautta 
Lopetus ilman sairauden diagnoscinti 


Lopetus käytös- tai käyttäytymishäiriöiden vuoksi: 
Dementia 

Lopetus käytös- tai käyttäytymishäiriöiden vuoksi 
Muu käytösongelma 

Pelokkuus 

Salakavaluus tai arvaamattomuus 

Vihaisuus 

11 vuotta 2 kuukautta 
12 vuotta 8 kuukautta 
9 vuotta 3 kuukautta 
12 vuotta 9 kuukautta 
8 vuotta 5 kuukautta 
7 vuotta 10 kuukautta 
0 vuotta 5 kuukautta 
13 vuotta 8 kuukautta 
7 vuotta 4 kuukautta 
4 vuotta 11 kuukautta 
11 vuotta 2 kuukautta 
13 vuotta 1 kuukautta 
5 vuotta 3 kuukautta 
7 vuotta 1 kuukautta 
6 vuotta 11 kuukautta 
4 vuotta 4 kuukautta 
11 vuotta O kuukautta 
13 vuotta 7 kuukautta 
10 vuotta 11 kuukautta 
10 vuotta 1 kuukautta 
7 vuotta 2 kuukautta 
13 vuotta 2 kuukautta 
9 vuotta 11 kuukautta 
10 vuotta 6 kuukautta 
13 vuotta 4 kuukautta 


5 vuotta 4 kuukautta 
11 vuotta 10 kuukautta 
4 vuotta 6 kuukautta 
4 vuotta 8 kuukautta 
5 vuotta 5 kuukautta 
4 vuotta 5 kuukautta 
7 vuotta 6 kuukautta 


N 

Luusto- ja nivelsairaus: 

Kyynärniveldysplasia ja sen seurauksena kehittyvä nivelrikko 
Lonkkaniveldysplasia ja sen seurauksena kehittyvä nivelrikko 
Luusto- ja nivelsairaus 

Moniniveltulehdus, immunologinen polyartriitti 

Muu luuston tai nivelten kasvuhäiriö 

Muu luuston tai nivelten sairaus 

Polven ristisidevaurio 

Polvilumpion sijoiltaan meno, patellaluksaatio 

Maksan ja ruoansulatuskanavan sairaus: 

Maksan ja ruoansulatuskanavan sairaus 

Muu maksan tai ruoansulatuskanavan sairaus 

Suoliston tukkiva vierasesine 


6 vuotta 9 kuukautta 
1 vuotta 4 kuukautta 
10 vuotta 10 kuukautta 
8 vuotta 6 kuukautta 
8 vuotta 3 kuukautta 
0 vuotta 5 kuukautta 
8 vuotta 10 kuukautta 
7 vuotta 9 kuukautta 
4 vuotta 6 kuukautta 
7 vuotta 10 kuukautta 
8 vuotta 6 kuukautta 
8 vuotta 8 kuukautta 
2 vuotta 1 kuukautta 


Muu sairaus, jota ei ole listalla 7 vuotta 11 kuukautta 


Pennun synnynnäinen vika tai epämuodostuma: 0 vuotta 3 kuukautta 
Muu kehityshäiriö 0 vuotta 3 kuukautta 


Selkäsairaus: 
Muu selkäsairaus 
Selkäsairaus 


Spondyloosi, nikamien luusilloittuma, nikamien yhteenluutuminen 


Silmäsairaus: 

Muu silmäsairaus 

Silmänpainetauti, glaukoma 
Silmäsairaus 

Sisäeritysrauhasten sairaus: 

Kortisolin vajaaeritys, Addisonin tauti 
Sisäeritysrauhasten sairaus 
Sydänsairaus: 

Muu sydämen sairaus tai vajaatoiminta 
Sydänlihassairaus, kardiomyopatia 


Sydänsairaus 


Synnynnäinen sydämen tai sydänverisuonten kehityshäiriö 


9 vuotta 9 kuukautta 
7 vuotta 7 kuukautta 
2 vuotta 3 kuukautta 
10 vuotta 11 kuukautta 
7 vuotta 6 kuukautta 
3 vuotta 8 kuukautta 
9 vuotta 3 kuukautta 
7 vuotta 10 kuukautta 
7 vuotta O kuukautta 
6 vuotta 2 kuukautta 
7 vuotta 11 kuukautta 
9 vuotta 6 kuukautta 
12 vuotta 7 kuukautta 
14 vuotta O kuukautta 
8 vuotta 9 kuukautta 
0 vuotta 10 kuukautta 

Synnytysvaikeus: 6 vuotta 2 kuukautta 
Kuollut synnytykseen tai sen komplikaatioihin 6 vuotta 2 kuukautta 


Vanhuus (luonnollinen tai lopetus) 13 vuotta 8 kuukautta 


Virtsatie- ja lisääntymiselinten sairaus: 
Kohtutulehdus, pyometra 
Munuaisten vajaatoiminta 


8 vuotta 5 kuukautta 
12 vuotta 5 kuukautta 
6 vuotta 5 kuukautta 


Kuolinsyytä ei ole ilmoitettu 
9 vuotta 4 kuukautta 


4.3.4 Lisääntyminen 
Lapinporokoira on alkukantaisena rotuna varsin hyvä lisääntymään. Koirien vietit lisääntymiseen ovat yleensä 
vahvat ja rakenteellisiakaan esteitä onnistuneelle lisääntymiselle ei ole. Tästä huolimatta eivät aina astumiset 
suju ongelmitta. Syitä siihen voi olla useita: väärä astutusajankohta, hermoilevat omistajat, koirien yhteen 


42 


PSN 
jo 
[5] 


sopimattomuus tai jommankumman yksilön alentunut libido. Rodussa tulisi suosia luonnollista lisääntymistä 
ja kummankaan yksilön alentuneen libidon vuoksi keinosiemennystä ei tulisi käyttää. 


Synnytykset sujuvat enimmäkseen ongelmitta ja lapinporokoiranartut ovat hyviä emoja. Jonkin verran 
kuitenkin tulee esille myös eriasteista polttoheikkoutta ja sen aiheuttamaa hoidon tarvetta. 
Polttoheikkouksien ohella myös ylisuuri pentu voi aiheuttaa synnytyksessä ongelmia ja tällöin saatetaan 
joutua turvautumaan keisarinleikkaukseen. Polttoheikkoudesta kärsineen tai keisarinleikatun nartun 
uudelleen astuttamista tulee harkita tarkoin. Jos nartulla on taipumusta kärsiä polttoheikkoudesta tai se on 
jouduttu keisarinleikkaamaan, sitä ei tulisi käyttää jalostukseen. Jos nartun emälinjassa esiintyy 
lisääntymisongelmia useammassa polvessa, on kasvattajan syytä harkita linjan jatkamisen järkevyyttä 
vakavasti. Jalostustoimikunnalle on ilmoitettu vuoteen 2018 mennessä lisääntymisongelmia olleen 28 koiralla 
(esim. polttoheikkoutta tai ongelmia kiimojen kanssa). 


Lapinporokoiranartuille on aika usein tyypillistä ns. valeraskaudet, jotka esiintyvät 1-2 kk kiiman päättymisen 
jälkeen. Koiralla voi olla sekä fyysisiä että käytökseen liittyviä tiineyden oireita, vaikka pentuja ei olisi tulossa. 
Häiriö menee yleensä ohi parissa viikossa. Jos häiriö on voimakas, siihen on täsmälääkitys hormonihäiriöille 
herkkä narttu, varsinkin vanhempi, voi sairastua kohtutulehdukseen, joka yleensä etenee nopeasti ja voi olla 
fataali. 


4.3.5 Sairauksille ja lisääntymisongelmille altistavat anatomiset piirteet 
Lapinporokoiralla ei ole lisääntymisongelmille tai sairauksille altistavia anatomisia piirteitä. Yleisimmät 
ongelmien syyt ovat pentujen suuri koko, harvemmin muut anatomiset tekijät. 


4.3.6 Yhteenveto rodun keskeisimmistä ongelmista terveydessä ja lisääntymisessä 
Lapinporokoira on perusterve koirarotu, jolla harvoin on elämänlaatua heikentäviä sairauksia. 
Lapinporokoiralla ei ole liioiteltuja anatomisia piirteitä, jotka haittaisivat sen terveyttä tai lisääntymistä. 
Rodussa esiintyy perinnöllisiä sairauksia, mutta niiden esiintyminen on toistaiseksi kohtuullisella tasolla. 


Vaikka esimerkiksi epilepsia ja autoimmuunisairaudet ovat verrattain harvinaisia, tulee niihin kuitenkin 
suhtautua jalostuksessa vakavasti, koska ne usein heikentävät koiran elämänlaatua vakavasti. Myös rodun 
tällä hetkellä hyvä lonkkaniveldysplasia tilanne ei ole jatkossa itsestään selvyys, jos asiaan ei suhtauduta 
kasvatuksessa vastuullisesti. Selkärangan ongelmien yleisyyttä rodussa olisi syytä tutkia, jotta niiden 
yleisyydestä saataisiin totuutta vastaava kuva. 


4.4. Ulkomuoto 


Virallisena rotuna lapinporokoira on vielä nuori. Rodun tyyppi on vakiintunut, mutta kannassa on paljon 
vaihtelua. Lapinporokoiran rekisteri on edelleen avoin ja rotuun voidaan ottaa työkäytössä olevia koiria, 
joiden taustat pystytään selvittämään. 


Jalostuksessa halutaan ylläpitää rodun monimuotoisuutta ja laajempaa geenipohjaa ja rodun rakenteellis- 
toiminnallinen tyyppi tulee säilyttää oikeana ravaajatyyppinä. Jalostuksessa tulee kiinnittää huomiota siihen, 
ettei kahta samoja rakennevirheitä omaavaa koiraa yhdistettäisi keskenään. 


4.4.1 Rotumääritelmä 
KÄYTTÖTARKOITUS: Porojen paimennukseen käytettävä koira. 


LYHYT HISTORIAOSUUS: Saamelaiset ovat jo vuosisatoja käyttäneet lapinporokoiran tyyppisiä koiria porojen 
paimennukseen. Porokoirien rotuunotto aloitettiin 1950-luvulla, jolloin nykyinen suomenlapinkoira ja 
lapinporokoira vielä katsottiin samaksi roduksi. Omaksi rodukseen lapinporokoira erotettiin 10.12.1966, koska 

oli todettu, että oli olemassa kaksi erityyppistä poroa paimentavaa koiraa. 


YLEISVAIKUTELMA: Keskikokoinen, selvästi korkeuttaan pitempi 
paimenpystykorva. Voimakas luusto ja lihaksisto, jäntevä, ei kuitenkaan saa 
vaikuttaa raskasrakenteiselta. Sukupuolileima on selvä. Karvapeite on kehittynyt 
arktiseen ilmastoon sopivaksi. 


TÄRKEITÄ MITTASUHTEITA: Rungon pituus on noin 10% säkäkorkeutta 
suurempi. Rintakehän syvyys on noin puolet säkäkorkeudesta. 


KÄYTTÄYTYMINEN / LUONNE: Oppivainen, rauhallinen, ystävällinen, 
tarmokas ja palveluhaluinen. Työssään herkkähaukkuinen. 


PÄÄ: Pitkänomainen. Kuono-osa on hieman kalloa lyhyempi. KALLO 

- OSA: Päälaki on vain hieman kupera. 

OTSAPENGER: Loiva, otsauurre on erottuva ja kulmakaaret selvät. KIRSU: 

Musta tai ruskea. 

KUONO-OSA: Kuononselkä suora. Kuono on sekä ylhäältä että sivulta katsottuna 

tasaisesti kärkeä kohti kapeneva. 

HUULET: Tiiviit. 

LEUAT/HAMPAAT/PURENTA: Leuat ja hampaat voimakkaat. Leikkaava purenta. Normaali hammaskaavio. 
POSKET: Poskikaaret ovat selvät. 

SILMÄT: Mieluiten tummat, kuitenkin karvapeitteen väriin sopivat. Eloisat ja melko etäällä toisistaan. 
Muodoltaan soikeat. Ilme on älykäs, nartulla myös nöyrä. 

KORVAT: Pystyt, keskipitkät, melko etäällä toisistaan, tyvestä leveähköt. Ne ovat sisäpuolelta, varsinkin 
alaosasta, tuuheakarvaiset. Hieman pehmeät korvat sallitaan. 

KAULA: Voimakas ja keskipitkä, sulavasti lapoihin liittyvä. Ei löysää kaulanahkaa. 


RUNKO 

SÄKÄ: Erottuva. 

SELKÄ: Voimakas ja lihaksikas. LANNE: Lyhyt ja lihaksikas. 

LANTIO: Melko pitkä ja hieman viisto. 

RINTAKEHÄ: Syvä, pitkä ja tilava, ei kovin leveä. Kylkiluut ovat selvästi kaareutuneet. 

ALALINJA JA VATSA: Vatsaviiva vain loivasti kohoava. 

HÄNTÄ: Keskipitkä, tuuhea ja matalalle kiinnittynyt. Levossa riippuva; liikkeessä selkälinjan jatkeena tai 
löysällä kaarella, mutta ei saa nousta selän päälle. Hännän liike voi olla myös pyörivää. 


RAAJAT 

ETURAAJAT 

YLEISVAIKUTELMA: Vahvat, voimakkaiden lihasten runkoon kiinnittämät, kuitenkin vapaasti liikkuvat. 
Lihaksikkaat ja hyvin kulmautuneet. Edestä katsottuna suorat ja yhdensuuntaiset. 

LAVAT: Viistot ja lihaksikkaat. 

KYYNÄRPÄÄT: Eivät sisä- eivätkä ulkokierteiset, tiiviisti rungon myötäiset, suoraan taaksepäin suuntautuneet. 
KYYNÄRVARRET: Pystysuorat. 

RANTEET: Jäntevät ja joustavat. 

VÄLIKÄMMENET: Sivulta katsottuna hieman viistot mahdollistaen joustavat liikkeet. 

KÄPÄLÄT: Soikeahkot, joka puolelta, myöskin alapuolelta, tiheäkarvaiset. Varpaat hyvin 

kaareutuneet. Päkiät ovat kimmoisat ja paksut. 

TAKARAAJAT 

YLEISVAIKUTELMA: Voimakkaasti kulmautuneet. Takaa katsottuna suorat ja yhdensuuntaiset. 

REIDET: Pitkähköt, leveät ja lihaksikkaat. 

POLVET: Eteenpäin suuntautuneet; polvikulma on selvä. KINTEREET: Melko matalat. Kinnerkulma on selvä. 
VÄLIJALAT: Melko lyhyet, pystysuorat ja yhdensuuntaiset. 

KÄPÄLÄT: Kuten etukäpälät. 


LIIKKEET: Vapaat, joustavat, väsymättömät ja tasapainoiset. Kestävä ravi. Nopeassa ravissa taipumus 
yksijälkisyyteen. 


NAHKA: Kauttaaltaan tiivis, poimuton. 


KARVAPEITE 


KARVA: Peitinkarva keskipitkää tai pitkää, suoraa, melko pystyä, karheaa; pohjavilla hienoa 
ja tiheää. Karva on usein tuuheampaa ja pitempää kaulassa, rinnassa ja reisien takaosassa. 
VÄRI: Musta eri sävyissään, jopa harmahtava tai parkinruskea. Usein yleisväriä vaaleampaa, 
harmahtavaa tai ruskehtavaa väriä päässä, rungon alaosassa ja raajoissa. Valkoisia merkkejä 
voi esiintyä kaulassa, rinnassa ja raajoissa. Pohjavilla on mustaa, harmaata tai ruskehtavaa. 


KOKO 
SÄKÄKORKEUS: Ihanne säkäkorkeus uroksilla 51 cm, nartuilla 46 cm, sallittu poikkeama +3 cm. 


VIRHEET 
Kaikki poikkeamat edellä mainituista kohdista luetaan virheiksi suhteutettuna virheen vakavuuteen ja sen 
vaikutukseen koiran terveyteen ja hyvinvointiin sekä kykyyn toimia perinteisessä käyttötarkoituksessa. 


- epäselvä sukupuolileima 

+ mustilla koirilla hyvin vaaleat silmät 

- kippura, selän päälle kaartuva häntä 

- pehmeä, laineikas tai rungonmyötäinen karvapeite 


+ pohjavillan puute 


HYLKÄÄVÄT VIRHEET 
« ylä- ja alapurenta 
- luppakorvat 
- värit; sininen, soopeli ja keltainen 
- vihaisuus tai liiallinen arkuus 
-« selvästi epänormaali rakenne ja käyttäytyminen 


HUOM. Uroksilla tulee olla kaksi normaalisti kehittynyttä kivestä täysin 
laskeutuneina kivespussiin. 


Rotumääritelmässä ei ole vaatimuksia, jotka altistaisivat koiran hyvinvointiongelmille. Sen sijaan sininen väri 
lisättiin viimeisimmässä rotumääritelmän muutoksessa hylkäävien virheiden joukkoon, 
koska se altistaa koiran vakaville iho-ongelmille ja bds-sairaudelle (blue dog synrdoma). 


Rodun ulkomuoto on hyvin vaihteleva ja osa yksilöistä poikkeaa suurestikin rotumääritelmän kuvailemasta 


ihannekoirasta. Rodun tyyppi on viime vuosina tasoittunut ja rotumääritelmää vastaavia koiria on entistä 
enemmän. 

4.4.2 Näyttelyt ja jalostustarkastukset 

Lapinporokoirat käyvät näyttelyissä vuosittain yli 1000 näyttelykäynnin verran. Tilastoa siitä, kuinka monta eri 
koiraa näyttelyissä käy, ei ole saatavilla. Erikoisnäyttelyissä saavutetaan rodun rekisteröintimäärin nähden 
kiitettävän suuria koiramääriä. 


Viimeisen viiden vuoden aikana (2013-2017) kuitenkin lähes 90% näyttelytuloksista on arvosanalla 
erinomainen ja erittäin hyvä. Tyydyttäviä arvosanoja on vain 1%:lla käynneistä. Enemmistö lapinporokoirista 
ei käy koskaan näyttelyissä. 


Rotujärjestö järjestää vuosittain jalostustarkastuksia suomenlapinkoirille, ruotsinlapinkoirille ja 
lapinporokoirille. Tilaisuuksia on vuosittain 3-6 jalostuspäivien ja kesäleirin yhteydessä. Lapinporokoiria on 
osallistunut tilaisuuksiin vuodesta 2004 vuoteen 2014 välisenä aikana 76 kappaletta ja niistä hyväksytyn 
lausunnon ovat saaneet kaikki, osa huomautuksella ”hyväksytään varauksin”. 


Jalostustarkastuksia saavat suorittaa vain tietyt Lappalaiskoirat ry:n hallituksen nimeämät rotuihin 
perehtyneet tuomarit ja rotuihin perehtyneet henkilöt. Läsnä jalostustarkastuksessa läsnä on vähintäänkin 
yksi, mielellään kaksi jalostustoimikunnan jäsentä. 


Jalostustarkastuslausunto on selvästi tarkempi kuin näyttelyissä saatava arvostelu. Jalostustarkastusten 
merkitys jalostuksessa on kokonaisuudessa vähäinen, koska hyvin harva jalostukseen käytetty koira on 
jalostustarkastettu. Kuitenkin se voi antaa merkittävää tietoa koiran rakenteesta ja siinä 

huomioon otettavista asioista koiransa jalostuskäyttöä harkitsevalle tai kasvatustoimintaa vasta aloittelevalle 
kasvattajalle. Myös uroksen omistajalle, joka on harkinnut antavansa urostaan jalostukseen voi 
jalostustarkastus antaa tietoa siitä, millaisille nartuille urosta kannattaa ulkonäkönsä puolesta antaa. Yhdistys 
kustantaa kutsutuille koirille jalostustarkastuksen osallistumismaksun. 


4.4.3 Ulkomuoto ja rodun käyttötarkoitus 
Lapinporokoiran ulkomuoto on jalostunut vuosisatojen aikana vastaamaan sen elinympäristöä ja 
käyttötarkoitusta. Rakenteensa ansiosta se pystyy liikkumaan pitkiä matkoja ja suoriutumaan työtehtävistään 
myös erittäin haastavassa maastossa. Lapinporokoira on korkeuttaan pidempi, voimakkaasti kulmautunut 
ravaajatyyppinen koira. Lapinporokoiran tulee olla rakenteeltaan vahva, mutta eiraskas. 


Koska myös sääolosuhteet ovat erittäin ankarat, on rodulle kehittynyt kaksinkertainen, karkea ja keskipitkä tai 
pitkä karvapeite, joka suojaa sitä pakkaselta, sateelta, hyönteisiltä ja johon ei lumi tartu kiinni suojasäälläkään. 
Ympäristöolosuhteet ovat määritelleet myös tiettyjä ulkonäköön kuuluvia yksityiskohtia: lapinporokoiran 
korvien tulisi olla kooltaan ennemmin pienet kuin suuret sekä karvaiset myös sisältä. Suuret heikosti 
karvoittuneet korvat ovat alttiita hyönteisten pistoille ja paleltumille. 

Siitä huolimatta kun suurin osa lapinporokoirista elää poronhoidon ulkopuolella, on kuitenkin tärkeää että 
rodunomaiseen käyttötarkoitukseen kuuluvat rodunomaiset yksityiskohdat säilyvät (Fit forfunction). 


4.4.4 Yhteenveto rodun keskeisimmistä ulkomuoto- ja rakenneongelmista 

Lapinporokoirien ulkomuoto on koiraroduksi vaihteleva. Siinä missä monien muiden rotujen jalostusta on 
vuosikymmeniä ohjailleet näyttely- tai koesaavutukset, lapinporokoirien jalostuksessa on viimeiset 
vuosikymmenet kiinnitetty huomiota näyttelymenestyksen ohella rodun terveyteen, geenipohjan 
laajentamiseen ja alkuperäisten käyttöominaisuuksien säilyttämiseen. Rodussa on käytetty jalostukseen useita 
rotuunotettuja koiria sekä koiria, jotka eivät ole olleet ulkomuodoltaan erinomaisia, mutta niillä on 
ollut jokin muu rodun kannalta tärkeä ominaisuus, kuten hyvät käyttöominaisuudet tai harvinainen suku. 


Lapinporokoirien ulkomuoto on aina ollut vaihteleva ja rodussa on esiintynyt hajanaista ulkomuotoa jo rodun 
alkuajoista alkaen. Kun rotua alettiin tekemään kennelroduksi, valittiin rotumääritelmän mallikoiriksi 
ns. menesjärveläistä tyyppiä edustavat koirat. Näkemykset siitä, millainen on hyvä porokoira, ovat vaihdelleet 

alueellisesti. Nämä vaihtelut ovat näkyneet myös alueellisina eroina koirien ulkonäössä. Esimerkiksi käsivarren 
alueella on ollut vallitsevana toisenlainen koiratyyppi kuin Menesjärvellä. 


Tarkasteltaessa rodussa viime vuosikymmeniä tehtyä kasvatustyötä on selvää, että rodussa esiintyy paljon 
yksilöitä, jotka eivät täysin vastaa rotumääritelmän kuvailemaa ihannekoiraa. Rodussa ei kuitenkaan yleisesti 
esiinny niin vakavia rakenneongelmia, että ne haittaisivat koirien normaalia elämää, kuten liikkumista, 
lisääntymistä tai aiheuttaisi koiralle kipua. 


Tavallisia yksittäisiä virheitä ovat esimerkiksi liian lyhyt tai väärän laatuinen karvapeite, lyhyt ja liian laskeva 
lantio, suorat kulmaukset, huonot liikkeet ja kippurahäntä. Yksittäisiä virheitä vakavampi virhe on 
puutteellinen rotutyyppi, jossa koiran ulkomuoto ei muistuta paimenpystykorvaa, vaan tuo mieleen muiden 
rotujen piirteitä. 


5. YHTEENVETO AIEMMAN JALOSTUKSEN TAVOITEOHJELMAN 
TOTEUTUMISESTA 


Edellinen jalostuksen tavoiteohjelma hyväksyttiin lokakuussa 2014 (SKL JTT 16.6.2015). Siinä määriteltiin 
tavoitteita paitsi rotujärjestön toiminnalle myös rodun kehitykselle tulevaisuudessa. Tavoiteohjelma on ollut 
luettavissa yhdistyksen nettisivuilla sekä Kennelliiton jalostustietojärjestelmässä. 


Tavoiteohjelman rotujärjestölle asetettuja tavoitteita olivat lapinporokoiran jalostuksen ja kasvatuksen 
edistäminen, rodun tunnetuksi tekeminen sekä käyttöominaisuuksien ja rotumääritelmän mukaisen 
ulkomuodon säilyttäminen. 


Lisäksi mainittiin terveiden tai mahdollisimman riskittömien jalostusyhdistelmien käytön edistäminen ja 
kasvattajien ohjaaminen suositusten avulla käyttämään jalostusyksilöinä luonteeltaan, tyypiltään ja 
rakenteeltaan mahdollisimman rodunomaisia yksilöitä. Myös geenipoolin säilyttäminen laajana mainittiin 
yhtenä tavoitteena. 


Konkreettisena tavoitteena mainittiin jalostukseen käytettyjen urosten määrän lisäämisen suhteessa 
syntyneisiin ikäluokkiin 30% koko ikäluokasta. Tavoitteen tarkoituksena oli lisätä eri urosten jalostuskäyttöä 
ja samalla ehkäistä yksittäisten urosten liikakäyttöä. Myös silmätarkastettujen koirien määrän toivottiin 
lisääntyvän ikäluokittain 50% ja lonkkatarkastettujen koirien määrän 30%, jotta tulevaisuudessa olisi 
käytettävissä entistä laajemmin tietoa jalostuskoirien terveydestä. 


Myös valistuksen merkitystä esimerkiksi terveystarkastusten määrän lisäämisessä korostettiin. 


Aikaisemmassa tavoiteohjelmassa oli mainittu myös rotujärjestön strategiat tavoitteeseen pääsemiseksi: 
- Lapinporokoiran geenipohjan pitäminen laajana 

- Jalostusneuvonta jäsenistölle 

- Rodussa esiintyvien sairauksien seuranta 

- Ulkomuototuomarikoulutus 

- Yhteydenpito muihin maihin 

- Rodun tunnettavuuden lisääminen ja rotutietouden jakaminen 

- Jalostuksen tavoiteohjelman noudattaminen ja seuranta 


47 


5.1 Käytetyimpien jalostuskoirien taso 


5.1.1 Urokset 


Taulukossa 15. on lueteltu 20 eniten jälkeläisiä saanutta lapinporokoiraurosta Suomessa vuosilta 2006-2017. 

Listan viidellä ensimmäisellä uroksella oma sukusiitosprosentti 8 sukupolven mukaan laskettuna on 4,34 - 7,33 
välillä, mikä on selkeästi korkeampi kuin nykyään yleensä lapinporokoirakasvatuksessa käytetty 
sukusiitosprosentti. Yhdellä listan uroksista sukusiitosprosentti on jopa yli 10. Suurinosa käytetyimmistä 
uroksista on itse maltillisen jalostustyöntulosta. 


Lapinporokoiraurosten pentuemäärät ovat enimmäkseen hyvin kohtuullisella tasolla. Kahdenkymmenen 
suosituimman uroksen listalla kuitenkin kymmenellä uroksella on neljä pentuetta tai enemmän, yhdellä jopa 
8. Listaa johtaa muita selkeästi enemmän jälkeläisiä tuottanut uros Lakkanevas Beana Birka. Se erottuu muista 
myös poikkeuksellisen heikon lonkkaindeksinsä perusteella (78, 11/2018): lonkkakuvatuista jälkeläisistä 
sairaita on peräti 78%. Vastaavaan lukuun ei yllä mikään toinen lapinporokoirauros listalla. Virhemarginaali on 
kuitenkin suuri, koska uroksen koko jälkeläismäärästä on tutkittu lonkistaan vain 19%. Beana Birka on ollut 
haluttu koira jalostuksessa, koska sillä on hyvä rakenne ja vahva karvapeite. Kuitenkaan mikään seikka pienen 
rodun kasvatuksessa ei puolla matadorjalostusta. 


Heikkoja lonkkaindeksejä on Lakkanevas Beana Birkan ohella useammallakin uroksella. Stablehills Rakuunalla 
on C-lonkat ja 1/1 kyynärät. Pentueita on kuitenkin 5. C-lonkkaisten huoleton jalostuskäyttö ei ole toivottavaa 
ja se tulee jatkuessaan aiheuttamaan rodun lonkkanivelten laadun heikentymisen. Sama koskee toki myös 1 
tai heikompaa kyynärtulosta. Vain neljä urosta 20:stä on kokonaan lonkkakuvaamattomia. 
Lonkkakuvaamattomien ja C-lonkkaisten koirien käyttöä jalostukseen tulee harkita tarkkaan ja erityisesti 
niiden jälkeläisten lonkkien terveyteen tulisi kiinnittää erityistä huomiota seuraavissa sukupolvissa. 

Huomiota listalla herättää runsaasti jalostukseen käytetty nuori uros Cranefields Beana Burra (s. 2011), joka 
on Lakkanevas Beana Birkan poika. Cranefields Beana Burralla on peräti 32 jälkeläistä, joista 6 jälkeläistä on 
terveystarkastettu vähintään silmien osalta. Rodun kannalta ei ole tarkoituksenmukaista, että yhdellä yksilöllä 
on runsaasti jälkeläisiä ennen kuin sen periyttämistä ominaisuuksista on olemassa tietoa. Terveystarkastusten 
vähäinen määrä on myös monen muun uroksen jälkeläisten ongelma. Se vaikeuttaa uroksen laadun arviointia 
jalostuskoirana ja periyttäjänä. Terveystarkastusten lisääminen on erityisesti kasvattajien ja rotujärjestön 
varassa. Joidenkin koirien jälkeläisten vähäisiin tarkastusmääriin saattaa vaikuttaa myös maantieteellinen 
sijainti. 


Kyseisellä ajanjaksolla kahdenkymmenen käytetyimmän uroksen joukossa on yksi rotuunotettu uros Julle, jolla 

on kolmen eri nartun kanssa pentueet ja yhteensä 21 jälkeläistä. Jälkeläisistä vain 2 koiraa on lonkkakuvattu, 
mutta viimeinen pentue onkin virallisiin lonkkakuvauksiin liian nuori. Jälkeläisistä vain 3 on silmäpeilattu. 
Silmäpeilatuista yksi on toistaiseksi ainoa Jullen sukua jatkanut koira. 


Listan uroksista on luonnetestattuja seitsemän. Kahdella käytetyimmällä luonnetestatulla uroksella on rodun 
ihanne tulosta heikompia pisteitä eri osa-alueilla. Toisaalta lopuilla viidellä luonnetestatulla koiralla tulokset 
ovat melko lähellä rodun ihanne tulosta. Koska testattujen koirien määrät ovat edelleen kovin vähäiset, ei 
jalostuskoirien arvoa pystytä vertailemaan luonnetestitulosten perusteella: vain harvalla luonnetestatulla 
uroksella on myös useampia luonnetestattuja jälkeläisiä. 


Listalla on joitakin työkäytössä toimivia uroksia. Näiden urosten jalostuskäyttö on ollut arvokasta, koska niiden 
tiedetään periyttävän rodun alkuperäisessä työtehtävässä vaadittavia ominaisuuksia. Samoja ominaisuuksia 
löytyy varmasti muistakin uroksista, mutta niiden olemassa olosta ei saada varmuutta ilman niiden 
testaamista oikeissa työtehtävissä. 


5.1.2 Nartut 


Taulukossa 16. on lueteltu 20 eniten jälkeläisiä saanutta lapinporokoiranarttua Suomessa vuosilta 2006- 
2017. Lähde: KoiraNet. KoiraNetin antama taulukko on harhaanjohtava, koska rajauksesta huolimatta se 
laskee mukaan myös 2015 syntyneet pennut sekä jättää kokonaan taulukon ulkopuolelle narttuja, joiden 
pentumäärä nostaisi ne listalle, esim. Hagassessan Alice Apila ER20404/03 20 jälkeläistä. 

Viiden eniten jälkeläisiä jättäneen nartun omat sukusiitosprosentit ovat 0,79 ja 10,79 prosentin välillä siten, 
että kolmella oma sukusiitosprosentti vastaa kahdeksan sukupolvea huomioiden vähintään serkusparitusta. 
Eniten jälkeläisiä jättäneiden narttujen listan kärjessä on Lumiturpa Sirppi. Sen 29 jälkeläisestä 3 on 


terveystarkastettu. Jälkeläisistä sukua ovat jatkaneet kuitenkin vain terveystarkastetut yksilöt. Listalla on 
yhteensä kuusi lonkkakuvaamatonta narttua. Huolimatta PEVISA:n antamasta mahdollisuudesta käyttää 
jalostukseen lonkkakuvaamattomia koiria, olisi runsaasti jalostukseen käytettävien koirien 
terveystarkastaminen suositeltavaa. 


Kahdenkymmenen eniten jälkeläisiä jättäneen nartun joukossa on vain kolme luonnetestattua koiraa ja niiden 
jälkeläisiä on testattu vaihtelevasti. Jotta luonnetesteistä voisi vetää johtopäätöksiä, tulisi luonnetestattuja 
jälkeläisiä olla enemmän. Työkäytössä olevia koiria listassa on yksi. 


5.2 Aiemman jalostuksen tavoiteohjelman toteutuminen 
Rotujärjestö on edistänyt lapinporokoiran jalostusta ja kasvatusta monin eri tavoin, muun muassa 
järjestämällä jalostusneuvontaa, jakamalla tietoa, järjestämällä rotuunottoja ja järjestämällä jalostukseen 
liittyviä tapahtumia. Se on tehnyt rotua tunnetuksi tuottamalla rotuun liittyvää tietoa (mm. yhdistyksen 
verkkosivut, kirja lappalaiskoirista sekä rodun esille tuominen Kennelliiton järjestämistä näyttelyissä) 
edistäminen. Jalostustoimikunta herättelee yhteistyötä Porokoirakerhon kanssa, tavoitteena 
käyttöominaisuuksien säilyttäminen rodussa 


Rotumääritelmän mukaisen ulkomuodon säilyttämiseen yhdistys pyrkii jakamalla tietoa kasvattajille, 
tekemällä jalostustarkastuksia ja järjestämällä ulkomuototuomareille koulutuksia. Rodun ulkomuoto 


vaikuttaisi hieman tasoittuneen viimeisten vuosien aikana. 

Mahdollisimman riskittömien jalostusyhdistelmien tekemiseen yhdistys haluaa antaa kasvattajille 
mahdollisimman paljon tietoa. Suunnitteilla oleville yhdistelmille voi kysyä jalostustoimikunnan hyväksyntää. 
Jalostustoimikunta käsittelee yhdistelmän ja huomioi kaikki tiedossaan olevat terveysriskit suunnitteilla 
olevasta yhdistelmästä. Jalostustoimikunnalla on käytössään julkiset jalostussuosituskriteerit. Vain pieni osa 
kasvattajista käyttää jalostustoimikunnan palveluja, mutta moni haluaa kuitenkin tehdä yhdistelmiä, jotka 
täyttäisivät jalostustoimikunnan jalostuskoirille ja yhdistelmille asettamat kriteerit. 

Jotta myös kasvattaja voisi itse arvioida riskejä, on Lappalaiskoirat ryn jalostustoimikunnalta mahdollista saada 
koiransa taustoista riskikartoitusta ei-pevisaan kuuluvista sairauksista. Riskikartoituksessa selviää koiran 
suvussa esiintyvät ei-pevisaan kuuluvat sairaudet ja niiden esiintyvyys suvussa, ei kuitenkaan sairaiden koirien 
nimiä. 


Myös pentuvälityskriteereillä pyritään ohjaamaan kasvattajien tekemiä jalostusvalintoja toivottuun suuntaan. 
Yhdistyksen pentuvälitys on hyvä ja suosittu pennun myyntikanava, joten sen kriteereillä on joidenkin 
kasvattajien kohdalla kasvatusta ohjaava vaikutus. 


Geenipoolin säilyttäminen laajana on mainittu yhtenä tärkeänä tavoitteena. Tähän asti siitä on esitetty vain 
arvioita, mutta Kennelliiton teettämän monimuotoisuustutkimuksen mukaan tässä tavoitteessa on 
lapinporokoiran kohdalla onnistuttu erittäin hyvin. 


Konkreettisena tavoitteena oli mainittu eri urosten jalostuskäytön lisäämisen siten, että ikäluokkaa kohden 
jopa 30% uroksista pääsisi jatkamaan sukua. Tätä voitaisiin pitää keinona yksittäisten urosten liikakäytön 
estämiseksi mahdollisimman monen uroksen päästessään jatkamaan sukua. Tämän hetkinen tilanne on, että 
esim. 2012-2016 syntyneistä uroksista 12,4 % on käytetty jalostukseen. Yksittäisten urosten liikakäyttö ei 
kuitenkaan ole varsinaisesti lapinporokoirarodun ongelma. Lapinporokoiralla jo vuotuiset pentuemäärät 
asettavat rajat yksittäisten urosten käyttömahdollisuuksille. Lisäksi pitkäikäisessä ja elinvoimaisessa rodussa 
käytetään jalostukseen myös yli 8 vuotiaita uroksia, joten urosten jalostuskäytön prosentti vielä kasvaa 
selkeästi edellä mainitusta. Jalostuksessa myös kannustetaan käyttäämään ikäuroksia. 


Toinen konkreettinen tavoite oli terveystarkastusten lisääminen. Tavoitteeksi oli asetettu ikäluokkakohtaisten 
terveystarkastusmäärien nostaminen niin, että ikäluokasta silmätarkastettaisiin 50% ja lonkkakuvattaisiin 
30%. Tämä antaisi entistä oikeampaa tietoa rodun terveystilanteesta. Molemmat tavoitteet vaikuttaisivat 
toteutuvan kohtuullisen hyvin, vaikkakin pienellä viiveellä. Usein tarkastukset tehdään vasta kypsemmässä 
iässä oleville koirille, joten kaksivuotiaana saattaa olla vasta pieni osa koirista terveystarkastettu. Esimerkiksi 
syksyllä 2018 oli vuonna 2016 syntyneistä lonkkakuvattuja vasta 17,8 %, mutta vuonna 2012 syntyneistä 
koirista lonkkakuvattuja oli jo 42 %. Muutoksia terveystarkastusprosenteissa ei siis kannata tarkastella ihan 
muutaman vuoden takaa. 


Koska lapinporokoirien PEVISA on ollut hyvin löyhä, ei sen takia voi varsinaisesti jäädä yhtään koiraa 
jalostuksen ulkopuolelle. Koska rodun kanta on kokonaisuudessaan pieni ja rotu on varsin terve, ei liian 
tiukkoihin rajoituksiin ole syytä siirtyä. 


6. JALOSTUKSEN TAVOITTEET JA TOTEUTUS 


Lapinporokoiran jalostusta toteuttavat pääasiassa rodun kasvattajat valinnoillaan ja toiminnallaan. 
Lappalaiskoirat ry pyrkii neuvomaan kasvattajia ja ohjaamaan jalostusta antamalla neuvoja sekä laatimalla 
kriteerit, joiden se katsoo edesauttavan rodun säilymistä elinvoimaisena. 


6.1 Jalostuksen tavoitteet 
Lappalaiskoirat ry:n tavoitteena on edistää lapinporokoiran jalostusta ja kasvattamista, rodun tunnetuksi 
tekemistä sekä käyttöominaisuuksien ja rodunomaisen ulkomuodon säilyttämistä. Kotimaisena rotuna 
lapinporokoiran vaalimisesta vastuu on paitsi rotujärjestöllä myös Kennelliitolla. 

Tavoitteena on pyrkiä terveisiin ja mahdollisimman riskittömiin jalostusyhdistelmiin, sekä käyttämään 
jalostukseen yksilöitä, jotka olisivat mahdollisimman rodunomaisia niin luonteeltaan, tyypiltään kuin 
rakenteeltaan. Tärkeä tavoite on säilyttää rodun populaation geenipooli mahdollisimman monimuotoisena ja 
laajana sekä säilyttää rodussa sen käyttöominaisuudet alkuperäiseen työtehtävään. 


Tavoite 


Geenipohjan säilyttäminen 
riittävän laajana isä / emä suhde 
nousisi 0,9:än. 


Toimenpide 

Tiedotetaan yksittäisten koirien 
liikakäytön haitoista ja tuodaan 
esille mahdollisimman monen 
yksilön jalostuskäytön etuja rodun 
kannalta. 


Tulos 

Jalostukseen käytettyjen koirien 
sukupuolijakauma säilyy 
tasaisena, jolloin mahdollisimman 
moni yksilö on päässyt siirtämään 


geenejään tuleviin sukupolviin. 


Luonnetestattujen tai MH- 
kuvattujen koirien osuuden 
kasvattaminen ikäluokkaa 
kohden, jotta luonnetestituloksia 
pystyisi nykyistä paremmin 
huomioimaan jalostuksessa. 
Keskimäärin ikäluokasta on vuosina 
2012-2017 
luonnetestattu noin 16,7%. 
Parhaimpina vuosina on ylletty noin 
28%:iin (2013). Tavoitteena on 
nostaa luonnetestattujen koirien 
määrää tulevissa ikäluokissa 
mahdollisimman korkeaksi. 
Ongelmana kuitenkin ovat ko. 
testien vähyys ja pitkä etäisyydet. 
MH-kuvauksessa on käynyt 
Suomessa vain 58 lapinporokoiraa 
(ja määrän tulisi 
kasvaa. 


Tiedotetaan luonteen tärkeydestä 
jalostuksessa, kannustetaan 
testaamiseen ja kuvauttamiseen. 
Alajaostot järjestävät vuosittain 
luonnetestejä lappalaiskoirille. 
Lisätään tietoutta myös MH- 
kuvauksesta. 


Luonnetestattujen koirien määrä 
olisi ikäluokkaa kohden 25%. MH- 
kuvauksien määrä nousisi, jotta 
niiden tuloksia voitaisiin 
hyödyntää nykyistä paremmin. 

Paimennusominaisuuksien 
testaaminen ja niiden 
säilyttäminen rodussa 
tulevaisuudessakin jalostuksen 
avulla. Paimennusominaisuuksien 
testaamiseen poroilla on 
kuitenkin vain rajoitetulla 
määrällä koiria mahdollisuus 
vuoden aikana 
testausmahdollisuuksien 
vähäisyyden ja niiden sijainnin 
vuoksi, joten testaus pakkoa ei 
voida asettaa. 


Paimennusominaisuuksien 
tärkeydestä rodulle tiedotetaan 
kasvattajia: näin jalostuskäytössä 
myös paimennusominaisuuksille 
laitetaan merkitystä. 
Paimennusharjoitteluun ja 
testaukseen kannustetaan 
osallistumaan mahdollisimman 
monia. Toimitaan yhteistyössä 
Porokoirakerho ry:n kanssa. 


Rodun yksilöt soveltuvat 
tulevaisuudessakin alkuperäiseen 
työkäyttöön. 


Irerveystarkastettujen koirien 
määrän lisääminen rodussa. 
Vuosina 2013-2016 lonkkia on 
kuvattu noin 35 % ja kyynäriä n. 32 
% syntyneestä ikäluokasta. 
Silmätarkastuksia on tehty vuosina 
2013-2016 syntyneille noin 35 %:lle 
ikäluokista. 

Tavoitteena on, että lonkka- ja 
kyynärnivelten rtg-kuvaaminen 
yleistyisi 35%:iin ja 
silmätarkastusten määrä nousisi 
vuosien 2005-2009 tasolle (n. 50%) 
tulevina vuosina. 


Kasvattajat ovat avainasemassa 
paitsi jalostuskoirien, myös 
kasvattiensa 
terveystarkastamisessa. 
Kasvattajien valistaminen on 
ensisijainen keino 
terveystarkastusten lisäämiseen. 
Myös esimerkiksi 
silmätarkastusten järjestäminen 
Pohjois-Suomessa järjestettävien 
tapahtumien yhteydessä on keino 
lisätä terveystarkastettujen 
koirien määrää rodussa. 


Tieto rodun todellisesta 
terveystilanteesta lisääntyy, kun 
suurempi määrä koiria 
tarkastetaan. Myös 
jalostuskoirien jälkeläisten ja 
muiden sukulaisten 
tarkastaminen antaa tärkeää 
tietoa käytettyjen jalostuskoirien 
terveydestä. 


Lonkkaniveldysplasian yleisyyden 
säilyttäminen vähintään nykyisellä 
tasolla tai alentaminen: ikäluokkien 
2013-2016 kuvattujen tulokset 
olivat A40%, B 30%, C21%,D8%, 
kun tutkittuja oli 1306 kpl. 


Jalostusvalinnoilla voidaan 
tehokkaimmin vaikuttaa rodun 
lonkkaniveldysplasia tilanteen 
säilymiseen hyvänä. Kasvattajia 
valistetaan vian 
perinnöllisyydestä ja 
jalostusvalintojen merkityksestä. 


Rotu säilyy tulevaisuudessakin 
terveenä lonkkaniveldysplasian 
osalta. 


Selkärangan ongelmien, kuten 
spondyloosin, yleisyyden 
selvittäminen. Selkäranka on 
kuvattu virallisena 
iterveystarkastuksena vuosina 2008- 
2012 2,8% syntyneistä. Kaikki ovat 
olleet terveitä. Vuosina 2013-2016 
on kuvattu 9,8 % koirista, ja löytynyt 
1 kpl 2 asteen tulos. 


Selkärangan ja lantion 
rakenneongelmien yleisyyttä olisi 
syytä selvittää rodussa. 


Selän rtg-kuvausten yleistyminen 
lonkkakuvauksen yhteydessä. 
Tiedon kerääminen selän 
ongelmista. 


54 


Saadaan tietoa siitä, onko 
lapinporokoirarodussa syytä 
kiinnittää erityistä huomiota 
jalostuskoirien selän terveyteen 
tulevaisuudessa. 


Alkuperäisessä työkäytössä Kasvattajien valistaminen Lapinporokoira säilyy myös 


tarvittavien ulkomuoto- oikeasta rotutyypistä ja sen ulkoisesti käyttökelpoisena rotuna 
ominaisuuksien säilyttäminen tärkeydestä sekä alkuperäiseen työkäyttöön. 

esim. riittävän vahva karvapeite jalostusneuvonta. Samalla säilytetään oikeaa 

ja hyvän liikkeen mahdollistava rotutyyppiä. 

rakenne. 


6.2 Suositukset jalostuskoirille ja yhdistelmille 


PEVISA-lausuntojen tulee olla voimassa astutushetkellä. 

JTT:n päätös 10.9.2019 (8/2019): 

Toimikunta hyväksyy lapinporokoiralle seuraavan rotukohtaisen PEVISA-ohjelman: 

”Koiralla tulee sen toisen pentueen jälkeen ennen kolmatta astutusta olla voimassa oleva 
silmätarkastuslausunto, jotta sen seuraavat jälkeläiset rekisteröidään. Silmätarkastuslausunto ei 
astutushetkellä saa olla 24 kk vanhempi. 

Koiran tulee astutushetkellä olla vähintään 22 kk ikäinen. 

Ohjelma on voimassa 1.1.2020 — 31.12.2024.” 


Huom. jalostustoimikunnan urossuositukset tulevat voimaan, kun jalostusyksilö täyttää 22 kk pevisan ikärajan 
mukaisesti. Urostiedustelu jalostustoimikunnalle tulee toimittaa viimeistään 2 kk ennen arvioitua 
astutusaikaa. Käytännössä toivotaan kuitenkin vähintään kolmen vuoden ikää. 


LAPPALAISKOIRIEN JALOSTUSKRITEERIT 1.1.2020 ALKAEN 


YLEISET SÄÄNNÖT (kaikilla Lappalaiskoirat ry:n alaisilla roduilla) 
Jalostukseen ei saa käyttää: 
- tiettävästi vihaista koiraa tai Kennelliiton virallisella kaavakkeella vihaiseksi raportoitua koiraa 


Jalostukseen ei suositella: 

- koiraa, jolla on erityisen suuri sairastumisriski 

- kivesvikaista koiraa 

- ylä- tai alapurentaista koiraa 

- yhdistelmää, jonka kahdeksan polven sukusiitosprosentti ylittää 6,25 % 

- uusintayhdistelmää (uusintayhdistelmäksi katsotaan myös pentuesisarusten yhdistäminen samaan 
partneriin) 


Jalostuskoirien suositellut ikä- ja aikarajat (jalostustoimikunnan hyväksynnän voi saada, kun seuraavat kriteerit 
täyttyvät): 

- narttu on vähintään 20 kuukauden ikäinen (huom. 20 kuukautta on minimi-ikä, käytännössä toivotaan 
vähintään kolmen vuoden ikää). PEVISA-ohjelmassa vaaditut terveystutkimukset on oltava tehtynä ja 
voimassa ennen uroskyselyä. 

- uros on vähintään 20 kuukauden ikäinen (huom. 20 kuukautta on minimi-ikä, käytännössä toivotaan 
vähintään kolmen vuoden ikää) 

- kahden alle 24 kuukauden ikäisen koiran yhdistelmä ei voi saada jalostustoimikunnan hyväksyntää 

- alle kuusivuotiaan ensisynnyttäjänartun hyväksynnän voimassaoloaika lakkaa nartun kuusivuotispäivänä 
(astutuksen tulee tapahtua ennen kuusivuotispäivää) 

- kahdeksan vuotta täyttävän aikaisemmin penikoineen nartun hyväksyntä lakkaa nartun 
kahdeksanvuotispäivänä (astutuksen tulee tapahtua ennen kahdeksanvuotispäivää). Kennelliitto vaatii yli 
kahdeksanvuotiaalle nartulle eläinlääkärintodistuksen ennen astutusta. 

- nartun synnytysten välin tulee olla vähintään kymmenen kuukautta. Jalostustoimikunta voi antaa 
suosituksen yhdistelmälle aikaisintaan sitten, kun nartun edellisen pentueen syntymästä on kulunut 
kahdeksan kuukautta. 


1. Kaikki urossuosituskyselyt käsitellään "virallisina" ja hyväksytyt yhdistelmät julkaistaan. 

2. Vastaus annetaan aina kirjallisena sähköpostilla. Pyynnöstä, kymmenen euron korvausta vastaan kirjallisena 
postitettuna kirjeenä. 

3. Vastaus annetaan mahdollisimman pian. 

4. Vastaus on voimassa enintään kuusi kuukautta ja on annettu senhetkisten terveystietojen perusteella. 
Kasvattaja on itse velvollinen ilmoittamaan jalostustoimikunnalle, jos saa tietoonsa uusia yhdistelmää 
koskevia terveystietoja. 

5. Uroksen omistajalla on mahdollisuus kysyä riskejä yhdistelmästä, johon hänen urostaan on pyydetty. 

6. Koiran omistajalla on mahdollisuus kysyä oman koiransa terveysriskejä. 

7. Urossuosituksiin ei laiteta jalostustoimikunnan ehdotuksia muulloin kuin pyydettäessä. 


Jalostustoimikunta voi tapauskohtaisesti harkintansa mukaan poiketa jalostuskriteereistä, jos siihen on 
perusteltu syy. 


LAPINPOROKOIRAN JALOSTUSSUOSITUSKRITEERIT 
Koiran tulee olla astutushetkellä PEVISA-säännösten mukaan tutkittu. 


SILMÄT 

Jalostukseen voidaan suositella 

- tervesilmäiseksi tutkittuja koiria 

- koiria, joilla on joku alla luetelluista silmätarkastusdiagnooseista edellyttäen että parituskumppanilla ei ole 
samankaltaisia muutoksia: 

e PPM, iris-iris 

e PHTVL/PHPV, sairauden aste 1 

e MRD, GRD 

e CMR 

e muu vähämerkityksellinen kaihi 

e caruncular trichiasis/trichiasis 

e distichiasis, lieväasteinen 

+ iris hypoplasia 

e |asiaisen rappeuma 

- silmätarkastamatonta koiraa silmistään tarkastetun ja terveen kumppanin kanssa. 


Jalostukseen ei voida suositella 

- koiria, joilla on joku alla luetelluista silmätarkastusdiagnooseista: 

e PRA 

e katarakta (posterior polaarinen, kortikaalinen, punktaatti, nukleaarinen, synnynnäinen, totaali tai linssin 
etuosan saumalinjan katarakta) 

e PPM, iris-linssi 

e PPM, iris-kornea 

e RD, totaali 

e PHTVL/PHPV, sairauden aste 2-6 

e ektooppinen cilia 

e distichiasis, vakava-asteinen 

e Glaukoma 

- ICAA Kammiokulman poikkeavuus (kaikki asteet). Rakennevian omaavan koiran jälkeläiset tulee tarkastuttaa 
gonioskopia tutkimuksella terveeksi. 

e näköhermon vajaakehitys/mikropapilla 

- jos sekä uroksen että nartun sukutaulussa ensimmäisessä tai toisessa sukupolvessa tulevasta pentueesta 
katsottuna on kataraktakantajia (posterior polaarinen, kortikaalinen, punktaatti, nukleaarinen, synnynnäinen, 
totaali tai linssin etuosan saumalinjan katarakta) 

- jos sekä uroksen että nartun sukutauluissa ensimmäisessä tai toisessa sukupolvessa tulevasta pentueesta 
katsottuna on jonkun muun PRA-tyypin kuin prcd-PRA:n kantajia 


prcd-PRA 

- prcd-PRA -terveen (A tai a) koiran voi yhdistää testaamattomaan koiraan. Suositus voidaan antaa 
testaamattomalle koiralle sillä varauksella, että joko molemmat tai toinen osapuoli testataan ennen astutusta 
ja vähintään toinen todetaan terveeksi (A) 

- prcd-PRA -kantajille (B tai b) ja testaamattomille koirille suositellaan vain A-tyypin koiraa. Suositus voidaan 
antaa testaamattomalle koiralle sillä varauksella, että joko molemmat tai toinen osapuoli testataan ennen 
astutusta ja vähintään toinen todetaan terveeksi (A) 

- poikkeustapauksessa suositus voidaan antaa myös kahdelle prcd-PRA -tyypiltään tuntemattomalle koiralle, 
jos se on rodun geenipohjan laajuuden säilyttämisen tai jonkin muun painavan syyn vuoksi perusteltua. 


LONKAT 

Jalostukseen voidaan suositella 

-A-, B-tai C-lonkkaisia koiria. 

- C-lonkkaiselle suositellaan käytettäväksi A-lonkkaista 

- lonkkakuvaamattomia koiria (kahden lonkkakuvaamattomankin koiran yhdistämistä voidaan suositella, 
kunhan koirat eivät oireile). 


Jalostukseen ei voida suositella 
- D- ja E-lonkkaisia koiria 

- nivelrikkoisia koiria 

- lonkiltaan oireilevia koiria. 


POLVET 

Jalostukseen voidaan suositella 

- polvitarkastamattomia, oireettomia koiria 

- polvitarkastuksessa lausunnon O-O saaneita koiria 


KYYNÄRNIVELET 

Jalostukseen voidaan suositella 

- kyynärkuvaamattomia, oireettomia koiria 
- kyynärlausunnon 0/0 saaneita koiria. 


Jalostukseen ei voida suositella 
- kyynärkuvaamattomia, oireilevia koiria 
- koiraa, jonka toinen tai molemmat kyynärnivelet ovat saaneet lausunnon 1 tai huonompi. 


SELKÄ 

Välimuotoinen lanne-ristinikama (LTV): 

Jalostukseen voidaan suositella 

- selkäkuvaamattomia, oireettomia koiria 

- selkälausunnon LTV1-LTV4 saanut koira suositellaan yhdistämään vain LTVO-koiran kanssa. 


Jalostukseen ei voida suositella 
- selkäkuvaamattomia, oireilevia koiria. 

Spondyloosi (SP): 

Jalostukseen voidaan suositella 

- selkäkuvaamattomia, oireettomia koiria 
- selkälausunnon SPO saaneita koiria. 


Jalostukseen ei voida suositella 
- selkäkuvaamattomia, oireilevia koiria 
- selkälausunnon SP1-SP4 saaneita koiria. 


Selkärangan nikamien epämuodostumat (VA): 

Jalostukseen voidaan suositella 

- selkäkuvaamattomia, oireettomia koiria 

- selkälausunnon VA1 saanut koira suositellaan yhdistämään vain VAO-koiran kanssa. 


Jalostukseen ei voida suositella 
- selkäkuvaamattomia, oireilevia koiria 
- selkälausunnon VA2-VA4 saaneita koiria. 


SYDÄN 

Jalostukseen voidaan suositella 

- sydänkuuntelemattomia, oireettomia koiria 

- auskultaatiotutkimustuloksen ”sivuääni: ei, oireeton” saaneita koiria 

- auskultaatiotutkimustuloksella ”sivuääni: kyllä” millä tahansa sivuäänen asteella sydänkuunneltua koiraa 
voidaan suositella jalostukseen, mikäli se tutkitaan ultraäänitutkimuksella (doppler) ja sydän todetaan 
normaaliksi. 


Jalostukseen ei voida suositella 
- sydänkuuntelemattomia, oireilevia koiria 
- ultraäänitutkimuksella (doppler) sydänsairaaksi todettua koiraa. 


EPILEPSIA 

Jalostukseen ei voida suositella 

- epilepsiasairasta koiraa 

- epilepsiasairaan koiran jälkeläisiä. 


KILPIRAUHASEN VAJAATOIMINTA 

Jalostukseen ei voida suositella 

- kilpirauhasen vajaatoimintaa sairastavaa koiraa 

- kilpirauhasen vajaatoimintaa sairastavan koiran jälkeläisiä. 


ADDISON JA CUSHING 
Jalostukseen ei voida suositella 
- sairasta koiraa, sen täyssisaruksia, jälkeläisiä eikä vanhempia. 


IMHA ja AIHA 

Jalostukseen ei voida suositella 

- IMHA-/AIHA-sairasta koira 

- Samoin sairaan koiran vanhemmat suositellaan jätettäväksi pois jalostuksesta 

- Jos kyse on yksittäistapauksista, voi täyssisaruksia käyttää jalostukseen harkiten siten, että käytetyt koirat 
ovat jo 5-6 vuotiaita ja tekisivät vain yhden pentueen, jota seurattaisiin vähän normaalia tiiviimmin eikä 
käytettäisi jalostukseen ennen kuin vähän myöhemmällä iällä 

- Jos samassa pentueessa ilmenee useampia tapauksia, AIHA/IMHA-riskianalyysi tehdään tapauskohtaisesti ja 
suositeltava jalostuskarsinta voi olla tiukempi. 

MUUT AUTOIMMUUNISAIRAUDET 

- Sukusiitosta on vältettävä, koska autoimmuunisairausriski kasvaa suhteessa sukusiitosprosenttiin 

- Jalostukseen ei voida suositella oireilevaa tai sairaaksi todettua koiraa 

- Autoimmuunisairauksien kohdalla otetaan huomioon koiran itsensä ja partnerin suvun sairaudet, ja 
riskianalyysi tehdään aina tapauskohtaisesti 


ALLERGIAT 
Jalostukseen ei voida suositella 
- allergista tai atooppista koiraa. 


POMPEN TAUTI (Glycogen storage disease type II, GSD II) 
- Mikäli kantajaa halutaan käyttää jalostuksessa, sitä suositellaan käytettäväksi ainoastaan geenitestin avulla 
terveeksi todetun ei-kantajan kanssa. 


DEGENERATIIVINEN MYELOPATIA (DM) 
- Kahden tunnetun DM-kantajan (B tai b) yhdistelmä ei voi saada hyväksyntää. 
- Sairastumisalttiin (C tai c) saa yhdistää vain genotyypiltään terveeseen (A tai a). 


6.3 Rotujärjestön toimenpiteet 
Lappalaiskoirat ry:n strategiat tavoiteohjelman toteuttamiseksi: 


e lLapinporokoiran geenipohjan pitäminen laajana 


Pyritään saamaan käyttämättömiä uroksia jalostukseen järjestämällä tapahtumia aikaisemmin 
jalostukseen käyttämättömille uroksille. Jalostustarkastuksia ja -tapahtumia suunnataan 
uroksille, joilla ei ole vielä jälkeläisiä. 


- — Matador-uroksia pyritään välttämään ottamalla huomioon myös lähisukulaisten käyttö 
jalostuksessa. Lapinporokoirauroksella suositeltu maksimi pentuemäärä on neljä pentuetta koko 
elinaikana. 


- — Pyritään välttämään yhdistelmäkohtaista ahdasta sukusiitosta. Raja-arvona jalostussuosituksen 
saamiseksi jalostustoimikunnalta on yhdistelmälle 6,25% kahdeksalla sukupolvella. Tämäkin 
vastaa jo serkusparitusta, joten matalammat prosentit ovat ehdottomasti suositeltavia. 


- Rodun kannan sukusiitosastetta tulee tarkkailla: se eisaa nousta yhdessä sukupolvessa (4 vuotta) 
enempää kuin 0,5-1%. Nopeammin nouseva sukusiitosaste on merkki geenipohjan 
kaventumisesta. Tällöin jalostusneuvontaa ja tiedottamista tulee entisestään lisätä tilanteen 
parantamiseksi. 


- — Rotuunotot, huolimatta siitä, että täysin uusia sukulinjoja on vaikea enää löytää. 


e Jalostusneuvontaa jäsenistölle 


- = Rodulle on tehty jalostuskriteerit, joissa annetaan ohjeita siitä millaisia koiria voi 
käyttää jalostukseen ja miten niitä voi yhdistää. 


- — Jalostustarkastuksia ja jälkeläisseurantoja jatketaan edelleen. 
- — Kotimaisten rotujen yhteisillä Jalostuspäivillä annetaan tietoa myös 


tulevaisuudessa lapinporokoiraharrastajille. 

- — Tuotetaan artikkeleita Lapinkoira-lehteen ja tuodaan esille ajankohtaisia asioita jalostukseen 
ja kasvatukseen liittyen. 


e Rodussa esiintyvien sairauksien seuranta 


- — Seurataan rodussa esiintyviä sairauksia ja otetaan ne huomioon jalostusneuvonnassa antamalla 
sairauksiin liittyviä jalostussuosituksia. 


- — Yhdistys tukee terveystarkastuksissa käymistä mm. avustamalla rahallisesti yli 9-vuotiaiden 
koirien silmätarkastuksia. Yhdistys osallistuu erilaisiin tutkimuksiin, mm. geenivirheiden 
löytämiseksi HC-tutkimukseen ja epilepsiatutkimukseen. 


- — Tiedotetaan jäsenistölle sairauksista Lapinkoira-lehdessä, Yhdistyksen tapahtumissa, internet- 
sivuilla sekä tuotetaan erilaista julkaisutoimintaa: Vuosikirja, Pentuaapinen, artikkelit ja 
tilastot ja kauppakirjan liite. 


- — Pyritään löytämään koiramateriaalia lapinporokoiraan liittyvien sairauksia tutkimuksiin. 


- — Tehdään kuolinsyytilastoa, johon tietoa hankitaan yksittäisille koiranomistajille ja 
kasvattajille tarkoitetuilla kyselyillä sekä Kennelliiton KoiraNet-sivuilta. 


e Ulkomuototuomarikoulutus 


- Järjestetään ulkomuototuomareiden koulutusta ja tuodaan koulutuksessa esiin 
lapinporokoiran oikea, terve rakenne ja alkukantainen tyyppi. Ohjataan tuomareita 
välttämään ulkomuodossa ääri-ilmiöiden suosimista (raskas rakenne, korkeajalkaisuus, 
liioitellun show-tyypin suosiminen jne.). Ulkomuototuomareille tulisi selventää eri 
rakenneominaisuuksien painotus, mikä on käytännössä tärkeää ja mikä on vähemmän 
tärkeää. 


- — Tarvittaessa järjestetään ulkomuototuomareille keskustelutilaisuuksia ja kollegioita. 


e Yhteydenpito muihin maihin 


- — Pidetään yllä yhteydenpitoa muihin maihin (etupäässä Pohjoismaihin) ja tuotetaan jalostus- 
ja ulkomuotoaiheista aineistoa eri kielillä. 


- — Kerätään terveystietoa ulkomailla asuvista lapinporokoirista. 


Rotuunottojen osalta edellytetään, että tehdään yhteistyötä rodun kotimaan rotuyhdistyksen ja sen 
jalostustoimikunnan kanssa. 


e Rodun tunnettavuuden lisääminen ja rotutietouden jakaminen 


- — Rotujärjestö ylläpitää yhdistyksen kotisivuja, joilta rodusta kiinnostuneen on mahdollista 
saada tietoa rodusta. 


- — Osallistumalla erilaisiin tapahtumiin, joissa koirista kiinnostuneet ihmiset liikkuvat 
esim. messukeskuksen rotujärjestöesittely ja Pystykorvaliiton jalostuspäivät. 

6.4 Uhat ja mahdollisuudet sekä varautuminen ongelmiin 

Lapinporokoiran populaation kannalta suurimpia uhkia ovat matadorjalostus ja geenikannan kaventuminen. 
Riskejä ovat myös sukujen sekoittuminen, niin että erisukuisen partnerin löytyminen vaikeutuu ja 
yhdistelmien sukusiitosastetta on vaikea saada alle 6,25%. Heikkouksia rodussa ovat tiettyjen urosten 
liiallinen jalostuskäyttö sekä joidenkin sukujen on häviäminen (ei ole käytetty jalostukseen). Rodussa ei voi 
myöskään turvautua tuontikoiriin. Näitä ongelmia voidaan ehkäistä rodun suurimmilla vahvuuksilla, jotka 
ovat mahdollisuus rotuunottoihin, jalostukseen vielä käyttämättömät koirat sekä geenikannan säilyttäminen 
laajana. Terveystarkastusten määrä on kasvanut, avoimuus rodun sairastapauksista on lisääntynyt ja rodun 
sukusiitosprosentin kasvu sukupolvea kohden on pysynyt kohtuullisella tasolla. 


Luonteen kannalta rodussa uhkana on alkuperäisen käyttökoiran luonteen muuttuminen vain pienen osan 
koirista päätyessä työ- tai harrastuskoiriksi. Jalostuskoirien luonteista ja ominaisuuksista on vain harvoin 
testattua tietoa ja omistajien näkemykset koirista ovat harvoin täysin objektiivisia. Pelkkänä seurakoirana voi 
rodun joidenkin yksilöiden aktiivinen käyttökoiraluonne olla haasteellinen: kasvattajia voi houkutella ajatus 
passiivisempien ja pehmeämpien koirien jalostuskäytöstä helpompien koirien kasvattamiseksi. Rodussa 
esiintyy jonkin verran arkuutta, liiallista pehmeyttä ja epäsosiaalista käyttäytymistä toisten koirien seurassa. 
Luonteet ovat kuitenkin pääsääntöisesti hyviä ja tasapainoisia. Rotu soveltuu edelleen alkuperäiskäyttöönsä, 
monenlaisiin harrastuksiin sekä sopeutuu hyvin erilaisiin olosuhteisiin. Koska vain pieni osa koirista voi päätyä 
alkuperäiskäyttöön poronhoitoon, muista käyttöominaisuuksista on tärkeä informoida (peltoporokoira, 
pelastuskoiratoiminta, hajukoiratoiminta, maatilojen paimen- ja vahtikoira jne.). 


Terveyden suhteen uhkia ovat perinnöllisten sairauksien leviäminen rodun sisällä, rotuunottojen kautta 
mahdollisesti tulevat uudet terveysriskit sekä rakenteelliset heikkoudet. Rodussa on edelleen liian paljon 
terveystarkastamattomia koiria ja liian vähän vanhalla iällä silmätarkastettuja koiria. Joihinkin sairauksiin ei 
suhtauduta riittävän vakavasti, esimerkiksi epilepsiakoirien sisaruksia on alettu käyttämään jalostukseen 
entistä useammin. Rodussa saattaa esiintyä myös vielä piileviä perinnöllisiä sairauksia, kuten spondyloosia. 
Lapinporokoiran vahvuuksia ovat kuitenkin hyvä perusterveys ja luonnonmukainen lisääntymiskyky. Koirat 
ovat luustoltaan pääosin terveitä ja terveystarkastusten määrä on kasvussa. Rodussa on edelleen 
mahdollisuus säilyttää hyvä perusterveys sekä saada heterogeenistä vaihtelua rotuunottojen kautta. 


Rakenteessa suurimpia uhkia ovat liioiteltujen piirteiden ihannointi, oikeanlaatuisen säänkestävän 
karvapeitteen puute, yksityiskohtien korostaminen kokonaisuuden kustannuksella sekä oikean tyypin 
häviäminen. Rodun rakenteissa yleisimpiä heikkouksia ovat niukat polvikulmaukset, etu- ja takakulmausten 
epäsuhtaisuus, laskevat, luisut lantiot ja hentoluustoisuus. Lapinporokoira on kuitenkin edelleen 
terverakenteinen koira, jossa ei ole liioiteltuja piirteitä. Rotu on rakenteeltaan ja ulkomuodoltaan 
monimuotoinen, mikä lisää mahdollisuuksia jalostuksessa. 


6.5 Toimintasuunnitelma ja tavoiteohjelman seuranta 
Lappalaiskoirat ry noudattaa toiminnassaan tavoiteohjelmaa. Sillä on myös vastuu sen seurannasta. 
Jalostustoimikunta — toimii — hallituksen — alaisuudessa, joka valvoo tavoiteohjelman toteutumista. 
Jalostuksentavoiteohjelmaan kirjatut tavoitteet huomioidaan yhdistyksen vuotuista toimintasuunnitelmaa 
laadittaessa. Tavoiteohjelman toteuttamisajan lopulla tehdään arvio ohjelman toteutumisesta, vaikutuksista 
ja jatkotoimista. Ne otetaan huomioon tavoiteohjelmaa uudistettaessa. 


Jalostuksen tavoiteohjelma on kokonaisuudessaan luettavissa yhdistyksen kotisivuilla sekä Kennelliiton 
jalostustietojärjestelmässä. Tavoiteohjelman voi tilata yhdistyksestä myös kirjallisena. 


Tavoiteohjelma otetaan huomioon esimerkiksi urossuosituksia annettaessa. Tavoitteena on, että 
mahdollisimman moni nartun omistaja etsisi itse nartulleen urosehdokkaan ja toisi tämän esityksen 
jalostustoimikunnan käsittelyyn. Jalostustoimikunta antaa suosituksen, vaikkei omaa ehdotusta olisikaan. 
Kasvattajan on syytä muistaa, että vastuu on aina kasvattajalla itsellään. Urossuosituskysely on toimitettava 
jalostustoimikunnalla — vähintään — kaksi kuukautta ennen astutusta. Urossuositukset = käsitellään 
tapauskohtaisesti. 

8. LIITTEET 
LAPINPOROKOIRAN ROTUMÄÄRITELMÄ 


Lappalaiskoirat ry:n kotivuilta löytyy ajan tasalla oleva rotumääritelmä ja sen tulkintaohje: 
http://www.lappalaiskoirat.fi/?id=jalostus/lpk 


63 


